galehiri: ހަވަރުތިނަދޫ ދެވަނަ އާބާދީގެ ފުރަތަމަ ކްލަބް\nހަވަރުތިނަދޫ ދެވަނަ އާބާދީގެ ފުރަތަމަ ކްލަބް\nހަވަރުތިނަދޫގެ ދެވަނަ އާބާދީގައި އެރަށުގައި އުފެއްދި ފުރަތަމަ ކްލަބަކީ "ހަވަރުތިނަދޫ ސްޕޯޓްސް ކްލަބް"އެވެ. މަސްއޫލުވެރިންނަކީ ހަވަރުތިނަދޫ އަތިރީގޭ އަލްފާޟިލް އަލްމަރުޙޫމް މޫސާ ފަތުޙީ އާއި ގ.މަލިންގޭ(ހަވަރުތިނަދޫ ސަނީޑޭލް) އަލްފާޟިލް އަލްމަރުޙޫމް އާދަމް ޝަރީފު އެވެ.\nހަވަރުތިނަދޫ ސްޕޯޓްސް ކްލަބް ހުޅުވީ ގދ. ހެލްތް ސެންޓަރ ހުޅުއްވެވުމަށް ސީނިއަރ ހެލްތް އެސިސްޓެންޓް ޅ.ނައިފަރު މީޒާން އަލްފާޟިލް މުޙައްމަދު ޒަކަރިއްޔާ ހަވަރުތިނަދޫއަށް ވަޑައިގެން ހުންނެވި ދުވަސްވަރުގައެވެ. އޭނާއަކީ ދުވަހުން ދުވަހަށް ޑައިރީ ލިޔުއްވަމުން ގެންދެވި ބޭފުޅަކަށްވާތީ ހަވަރުތިނަދޫ ސްޕޯޓްސް ކްލަބް ހުޅުވުމުގެ ކަންތައް ހިނގައިދިޔަގޮތް ވެސް އޭނާވަނީ ޑައިރީގައި ލިޔުއްވައިފައެވެ.\nމުޙައްމަދު ޒަކަރިއްޔާގެ ޑައިރީއިން:\n14،15 ސެޕްޓެމްބަރ 1969މ.\nމިރަށުގައި ވަރަށްމުހިއްމު ދެދުވަހެވެ. ދެއަވަށުގައި ދެ މަކްތަބު ރާނާން ފަށައިގަނެވުނު ކަމެވެ. ރޭނުމުގެ މަސައްކަތް ކުރަމުންދަނީ އަވަށުމީހުން އަވަށުފޯރީގައެވެ. 15 ވަނަދުވަހު އަލުން އައު ޚިޔާލަކަށް ޢަމަލީސިފަ ލިބެން ފަށައިފިއެވެ. އެއީ ކްލަބެއް އުފެއްދުމެވެ. އިސްވެ އުޅުއްވާކަމުގައި ވަނީ އައްޝައިޚު މޫސާފަތުޙީ، އަލްފާޟިލް ޙަކީމް ހުސެންޢަފީފު، އަލްފާޟިލް އާދަމްޝަރީފު، އަދި އަލްފާޟިލް ޢަބުދުލް މުޙްސިން އެވެ. ކްލަބް ރަޖިސްޓަރީކުރުމަށް ހޯދަންޖެހޭ -/1000 ރުފިޔާގެތެރެއިން -/700 ރުފިޔާ ފަތުޙީ ދެއްވާނޭކަމަށް ވެއެވެ. ރެޔާއި ހަމަޔަށް (ކްލަބް ރަޖިސްޓަރީވެއްޖެ ނަމަ) ބައިވެރިވުމަށް 70 މީހުން ސޮއިކޮށްފިކަމަށްވެ އެވެ.\n25 ޖެނުއަރީ 1970މ.\nދުވަހަކީވެސް އަލުން ފާހަގަކޮށްލެވޭ ކަހަލަ ރެޔެކެވެ. އެތައް ދުވަހަކުއްސުރެ ރަށުގެ ވަރަށްގިނަ ޒުވާނުން ހޭބޯނެތި މަސައްކަތް ކުރަމުން ދިޔަ "ހަވަރުތިނަދޫ ސްޕޯޓްސްކްލަބް" ހުޅުވޭ ރެޔެވެ. ހަވީރުއްސުރެ ޙަފްލާއަށް ތައްޔާރުވަމުން ދަނިކޮށް ވިއްސާރަވެ، އެއުފާވެރި ޖަލްސާ ޖެހުނީ ފަސްކޮށްލާށެވެ.\n26 ޖެނުއަރީ 1970މ.\nވިއްސާރައިގެ ސަބަބުން ފަސްކޮށްލެވުނު ޖަލްސާ 26 ވަނަދުވަހުގެ ރޭ ޤާޟީ އަޙުމަދު ޙަބީބުގެ ގޭގެ(ޕާމްޝޭޑް) ގޯތިތެރޭގައި އޮތެވެ. ޖަލްސާއޮތީ އޯޕަން ޖަލްސާއެއްގެ ގޮތުގައެވެ. ވަރަށްގިނަ ބިގަރުތަކުން އަލިކޮށް އެކަށީގެންވާ ވަރަށް ޒީނަތްތެރިކޮށްފައިވެއެވެ.\nފުރަތަމަ ވަންނަތަނުން ފެންނަނީ "މަރްޙަބާ! ރައީސުލްޖުމްހޫރިއްޔާ"އެވެ. ޖަލްސާއަށް ވަރަށްގިނަ އަންހެނުންނާ ފިރިހެނުން ހާޒިރު ވެފައިވެއެވެ. ޖަލްސާގެ ރިޔާސަތުގައި އިންނެވީ (ގދ.އަތޮޅުއޮފީސް ވަގުތީގޮތުން ހިންގެވުމާއި ޙަވާލުވެ ހުންނެވި) އަލްފާޟިލް ގައްދޫ ޙަސަން މަނިކެވެ. ރިޔާސަތުގެބަރިން ދެން ފެންނަނީ އަތޮޅުކޮމިޓީގެ މެމްބަރު އަލްފާޟިލް ވާދޫ ތުއްތުކަތީބު އާއި، އައްޝައިޚު މޫސާފަތުޙީ އާއި، އަލްފާޟިލް ޙަސަންޙިލްމީ( ތުއްތުކަތީބު)އާއި، އަލްފާޟިލް ހަކީމް ޙުސެން ޢަފީފު އާއި، ޤާޟީ އަލްފާޟިލް ވާދޫ މުޙައްމަދު ސަޢީދުދީދީ އާއި، އަދި ޤާޟީ އަލްފާޟިލް ގައްދޫ މުޙައްމަދު ލަޠީފު އެވެ.\nޖަލްސާ ތަޢާރަފުކުރެއްވީ ކްލަބްގެ މަސްއޫލުވެރިޔާ އަލްފާޟިލް އާދަމް ޝަރީފު އެވެ. އިސްވެ ޞަލަވާތް ވިދާޅުވީ ޤާޟީ އަލްފާޟިލް ވާދޫ މުޙައްމަދު ސަޢީދުދީދީ އެވެ. ކްލަބް ހުޅުވާދެއްވުން އެދި ދެންނެވީ މަސްއޫލުވެރިޔާ އެވެ. އުތުރުފަރާތުގައިވާ ސްޓޭޖްގެ ފަރުދާގައިވާ ފީތާފަށެއް ކަނޑައިލެއްވުމާއި އެކު ފަރުދާކެހިގެންދިޔަ އިރު ވަރަށްބޮޑު އަކުރުން ކްލަބްގެ ނަން ލިޔެވިފައިވެއެވެ. ކްލަބް ހުޅުވާދެއްވުމަށް ފަހު ރެޔާ އެކަށޭނަ ވާހަކަކޮޅެއް ޙަސަންމަނިކު ދައްކަވާލެއްވިއެވެ. ރާއްޖޭގެ ކުޅިވަރުގެ މާޒީގެތެރެއިން މިޒަމާނުގެ ކުޅިވަރުތަކުގެ ބާނީ ޞާޙިބުލްފަޚާމާ މުޙައްމަދު އަމީނަށާއި އަދުގެ ޒަޢީމަށް ޝުކުރު އަދާކުރެއްވިއެވެ. އަދި ކްލަބުގެ މަޤްސަދެއްކަމުގައިވާ އެކުވެރިކަމާއި އިޖްތިމާޢިއްޔަތު ކުރިއެރުވުމަށް އިލްތިމާސް ކުރެއްވިއެވެ.\nދެން އޮތީ ކްލަބުގެ ގަވާޢިދު އިއްވުމެވެ. އޭގެ ފަހުގައި ކްލަބުގެ ހިންގާކޮމިޓީގެ މެމްބަރުންގެ ނަންތައް އިއްވެވިއެވެ. އަދި އެނަންތަކަށް ކްލަބްގެ މެމްބަރުންގެ ވޯޓަކަށް އައްސަވައި އަޣްލަބިއްޔަތުން ފާސްވިއެވެ. ކްލަބްގެފަރާތުން ޝުކުރު އަދާކުރެއްވީ ޙަކީމު ޙުސެން ޢަފީފެވެ. ދެންއޮތީ ފިނި ހިތްޕެވުމެކެވެ. އެވަގުތު ގަދަޔަށް މިޔުޒިކު ފޮނުވަމުންދިޔައެވެ. ކޭކާ ދޮންކޭލާ ގުޅަ ބޯކިބާ އަދި ޖޫހުގެ ބުރެއްގެ ތެރޭގައެވެ. ބައިގަޑިއެއްހާ އިރުގެ ފަހުން އޮތީ ހުޅުވުނު ކްލަބްގެ ކުޅިވަރު ޝޯއެކެވެ. ރާޒުވާއާއި ކެރަމް އަދި ތާސްކުޅުމެވެ.\nމިރަށުގެ(ހަވަރުތިނަދޫގެ) ތާރީޚުގައި މުހިއްމު ޞަފްޙާއެއް ލިޔެލެވުނީއެވެ. ކޮންމެއަކަސް ކުލަގަދަ ޙަފްލާއަކާއި އެކު ކްލަބް ހުޅުވިއްޖެއެވެ. ދެންއޮތީ ކްލަބްގެ މަޤްޞަދާއެކު ކުރިޔަށް ދިއުމެވެ. ކްލަބްގެ މަސްއޫލުވެރިޔާ އާދަމް ޝަރީފުއަކީ މާލޭ މަލިންގޭ ބޭފުޅެކެވެ. މިރަށު ހިރިހަމައިދިގޭ(ޗާނދަނީގޭ) އާމިނަތު ނަފީސާ އާއި ކައިވެނި ބައްލަވައިގެން އުޅުއްވާތާ ހަޔެއްކަ އަހަރު ވެއްޖެކަމަށްވެއެވެ. މިހާރު މިރަށުގައި ވަޒަންވެރިވެ އުޅުއްވަނީއެވެ. ހީވާގި ކުޅިވަރުގެވެސް ބޭފުޅެކެވެ.\nހަވަރުތިނަދޫ ސްޕޯޓްސް ކްލަބަކީ ބޭނުންތެރި އެކި ރޮނގުތަކުން ޚިދުމަތްތަކެއް ކުރި ކްލަބެކެވެ. ގައުމީ މުނާސަބާތަކުގައި އިޖްތިމާޢީ ތަފާތު ކުޅިވަރުތަކުގައި ބައިވެރިވެފައިވެއެވެ. ކްލަބް އުފެއްދި މަގްޞަދާއި އެއްގޮތަށް ކްލަބްގެ ކަންކަން ކުރިއަށް ގެންދިޔުމަށްޓަކައި އެކަންކަމުގެ ހުނަރު ލިބިވަޑައިގެން ތިއްބެވި ރަށުންބޭރުގެ ތަފާތު ބޭފުޅުން ތިނަދޫއަށް(ކްލަބަށް) ގެނެސް އެބޭފުޅުންގެ ހުނަރާއި ތަޖުރިބާއިން އިތުރު ތަމްރީން ހޯދާފައިވެއެވެ. އެދުވަސްވަރު މާލެނޫން ރަށެއްގައި އޭސީ، ނޫނީ ޑީސީ ކަރަންޓެއް ނެތި ބިގަރުގެ ކުލަކުލައިގެ އަލީގައި ކާނިވަލެއް ހުޅުވައި ފެންއަރުވާ ވަޑާމާއި އެކި ކުޅިވަރާއި ވިޔަފާރީގެ ސްޓޯލްތައް ގާއިމުކޮށް މިޔްޒިކްގެ އަމިއްލަރާގުތައް އުފެއްދިއެވެ. އަމިއްލައަތޮޅު(ރަށުގެ) ބަހުރުވައިގެ ލަވައެއްކަމަށްވާ "ގާމުން މިއީބޫ" އަކީ ހަވަރުތިނަދޫ ސްޕޯޓްސް ކްލަބްގެ އެދުވަސްވަރުގެ މިޔްޒިކް ގްރޫޕުން ކިޔައި ރާއްޖޭގެ ކަންކޮޅުތަކަށް މަޝްހޫރުވެގެން ދިޔަ ލަވައެކެވެ. އަދި މިއީ ހުވަދޫ ބަހުރުވައިން ފުރަތަމަ ހެދިކަން އެނގިފައިވާ ލަވައެވެ.\nއަހަރުތަކެއްގެ ފަހުން (1975މ. ގައި) އަޅުގަނޑު ބ. ހެލްތްސެންޓަރ ގައި ހުއްޓައި ހަވަރުތިނަދޫ ސްޕޯޓްސް ކްލަބްގެ މަސްއޫލުވެރިޔާ މަލިންގޭ އަލްފާޟިލް އާދަމް ޝަރީފާއި އަޅުގަނޑާއި ބައްދަލުވި ފަހަރެއްގައި އޭނާ ވިދާޅުވިއެވެ.\n"އަހަރެމެންގެ ކްލަބްގެ މިޔްޒިކް ޕާޓީން ކިޔާފައިވާ 'މިހިތެކެ އަބެރައި ނުނަގަންނެއި ވެނެފަހެ ލޯތްބެކެ ދީފަންނެއި' މިރާގަކީ އެބަޔެއްގެ އަމިއްލަ ރާގެއްގެ ގޮތުގައި "މިދެހިތް އަލަކުން ނުގުޅޭނޭ" ކިޔާ ލަވައެއް މިހާރު މާލެއިން އެބަ އަޑުއިވެއެވެ. ނާހަމުހެއްޔެވެ. މިވަނީ އަނެއްކާ ކިހިނެއްހެއްޔެވެ.\nއަޅުގަނޑު ދެންނެވީމެވެ. "ތިޔަ ރާގު ހަވަރުތިނަދޫ ސްޕޯޓްސް ކްލަބުން ރެކޯޑްކޮށްފައިވަނީ، 1971މ. ގެ މިނިވަންދުވަހުގެ އިޙުތިފާލްގައި ބާއްވާ ޝޯވއަކަށް ބޭނުންވާ ލަވަތަކެއް ހެދުމަށް އައު ރާގުތަކެއް ހޯދުމުގެ ބޭނުމުގައި ގދ. އަތޮޅުއޮފީހުގެ(ހުއްދަ ލިބިގެން) ރޭޑިޔޯ ޓެލެފޯންގެ ރޭޑިޔޯ ރިސީވަރ "ސިންގަޅަ ސިލޯން" ރޭޑިޔޯއަށް ޓިއުންކޮށްގެން އުޅުމުގެތެރޭއެވެ. އޭގެފަހުން އެރާގަށް ފެތޭގޮތަށް ހުވަދޫ ބަހުރުވައިން ހެދި ލަވަޔަކީ "މިހިތެކެ އަބެރައި ނުނަގަންނެއި" ނޫންތޯއެވެ.\nމިވާހަކަ ދަންނަވާފައި އިތުރަށް އަޅުގަނޑު ދެންނެވީމެވެ. "އަތޮޅުވެރިޔާގެ އަރިހުގައި މިއަތޮޅުގެ ރަށަކަށް އަޅުގަނޑު ދިޔަ ދުވަހެއްގެ ރޭ އެރަށުގައި މިޔްޒިކް ޝޯވއެއް އޮތެވެ. އެޝޯވގައި ހަވަރުތިނަދޫ ސްޕޯޓްސް ކްލަބުން މަޝްހޫރުވެގެން ދިޔަ ލަވަ "ގާމުން މިއީބޫ" ކިޔެވެ. އެކަމަކު އެލަވަ ކިޔަމުންދިޔައީ އެލަވަ ހެދިގޮތަކަށް(ޢިބާރާތާއި އެއްގޮތަކަށް) ނޫންކަމަށް ވާތީ ލަވަ ކިޔަމުންދިޔަ ވަގުތު ކިޔާގޮތް(ޢިބާރާތް) ރަނގަޅުނޫން ކަމަށް އަޅުގަނޑު ބުނުމުން އެތާނގައި ހުރި (ފިޔޯރީއަށް ނިސްބަތްވާ ބޭކަލަކު) ބުނުއްވީ މިކަހަލަ(ލަވައިގެ) ކަންކަމެއް އަޅުގަނޑަށް ނޭނގޭނެ ކަމަށާއި އެނގޭނީ ސެންޓަރގެ ކަންކަން ކަމަށެވެ."\nއަޅުގަނޑު މިވާހަކަ ދެންނެވުމުން "އެއްވަރުގެ ކަންތަކޭ" ވިދާޅުވެ، އާދަމް ޝަރީފު ހިނިފުޅުވެޑުވިއެވެ. ކޮންމެއަކަސް ހަވަރުތިނަދޫ ސްޕޯޓްސް ކްލަބަކީ ދުވަސްވަރާއި ޙާލަތުގެ ނިސްބަތުގައި ރާއްޖެއިން ފާހަގަކޮށްލެވޭ އުފެއްދުންތެރި ކްލަބެއްކަމަށް އެކްލަބްގެ ކަންކަން ދެކިވަޑައިގެންނެވި ގިނަ ބޭފުޅުން ފާހަގަކުރައްވާފައިވެއެވެ.\n01 އޮކްޓޫބަރ 2015މ.\nޅ. ނައިފަރު މީޒާން މުޙައްމަދު ޒަކަރިއްޔާގެ ޑައިރީ، އަޙުމަދު ޙަބީބު ޕާމްޝޭޑް/ ތިނަދޫ، ޢަލީ ޒާހިރު ރޯޒަރީ/ ތިނަދޫ، ޢަބުދުﷲ އަޙުމަދު ސޯސަންޕާކް/ ތިނަދޫ، މުޙައްމަދު ފާރޫގު ގުލްދަސްތާގެ/ ތިނަދޫ، އާމިނަތު ވަޙީދާ މަދަރުސާދޮށުގެ/ ތިނަދޫ


ކޮވިޑް-19 ވެކްސިން ގަތުމުގެ އެއްބަސްވުންތައް ގައުމުތަކުން މޮޑާނާ...\nމިއީ މޮޑާނާ އިން އުފައްދާ ފުރަތަމަ ވެކްސިން\nޑިސެމްބަރަށް ވެކްސިން އާއްމުކޮށް ލިބޭނެ ކަމަށް މޮޑާނާ އިން ބުނޭ\nމަދު އަދަދަކަށް ވެކްސިން އޯޑަރު ކުރާ ފަރާތްތަކަށް ޑޯޒެއް ވިއްކުމަށް ހަމަޖެހިފައިވަނީ 32 އާއި 37 އެމެރިކާ ޑޮލަރާއި ދެމެދުގައި\n5 އޯގަސްޓް 2020 | ބުދަ 21:03\nއަޖުމަ ބެލުމަށް އިންސާނަކަށް ވެކްސިން ދެނީ - މޮޑާނާއިން މަސައްކަތް ކުރަނީ އަހަރު ނިމެންވާ އިރަށް ކޮވިޑް ވެކްސިން އާއްމުކޮށް ލިބޭ ގޮތް ހެދުމަށް\nކޮވިޑް-19ގެ ވެކްސިން އުފެއްދުމުގައި އެންމެ ކުރީގައި އުޅޭ އެއް ކުންފުނި ކަމަށްވާ މޮޑާނާއިން ވެކްސިން ސަޕްލައި ކުރުމުގެ އެއްބަސްވުންތަކުގެ މަޝްވަރާތައް ގައުމުތަކާއެކު ފަށައިފިއެވެ.\nމޮޑާނާއިން ބުދަ ދުވަހު ހާމަ ކޮށްފައިވާ ގޮތުގައި، ވެކްސިން ފޯރުކޮށް ދިނުމަށް މިހާތަނަށް ޑިޕޮސިޓް ފައިސާގެ ގޮތުގައި އެކި ގައުމުތަކުން 400 މިލިއަން އެމެރިކާ ޑޮލަރު ލިބިފައިވާ ކަމަށެވެ.\nކޮވިޑް-19އަށް ވެކްސިން އުފެއްދުމުގެ އެންމެ ފަހު މަރުހަލާގައި މަސައްކަތް ކުރާ މޮޑާނާ އިން ބުނެފައިވަނީ، މަދު އަދަދަކަށް ވެކްސިން އޯޑަރު ކުރާ ފަރާތްތަކަށް ޑޯޒެއް ވިއްކުމަށް ހަމަޖެހިފައިވަނީ 32 އާއި 37 އެމެރިކާ ޑޮލަރާއި ދެމެދުގައި ކަމުގައެވެ. އެހެން ނަމަވެސް ގިނަ އަދަދަކަށް އޯޑަރު ކުރާ ފަރާތްތަކަށް ޑޯޒެއްގެ އަގު ޖެހޭ ވަރު މިއަށް ވުރެ ކުޑަވާނެ ކަމަށް މޮޑާނާ އިން ބުނެފައިވެއެވެ.\nވެކްސިންގެ ރައްކާތެރިކަން ސާބިތު ކުރުމަށް އެންމެ ފަހު މަރުހަލާގެ ދިރާސާތަކަށް ތިރީސް ހާސް މީހުންނަށް އެ ކުންފުނިން އަޖުމަ ބަލަމުންދާ ވެކްސިން ދިނުމުގެ ޕްރޮގްރާމް ފަށާފައިވާ ކަމަށް މޮޑާނާއިން ހުސްވި ހަފްތާގައި ވަނީ ހާމަކޮށްފައެވެ. މިއީ ވެކްސިން އަށް ރަސްމީ ހުއްދަ ލިބުމުގެ ކުރިން ފުރިހަމަ ކުރަންޖެހޭ އެންމެ ފަހު މަރުހަލާއެވެ.\nމޮޑާނާއިން ބުނެފައިވަނީ ކޮވިޑް-19 ވެކްސިން އާއްމު ކޮށް ބޭނުން ކުރުމަށް މިއަހަރު ނިމެންވާއިރު ލިބޭނެ ކަމަށެވެ. އެކުންފުނިން ބުނެފައިވަނީ ވެކްސިން ޓެސްޓް ކުރުމުގެ މަރުހަލާތައް ސެޕްޓެމްބަރަށް ނިންމާލެވޭނެ ކަމަށެވެ.\nވެކްސިންގެ އަގާ ބެހޭ ގޮތުން ހުސްވި މަހު މޮޑާނާ އިން ބުނީ، އެ ކުންފުންޏަކީ ވިޔަފާރި ކުންފުންޏެއް ކަމުގައި ވިޔަސް އެ ކުންފުނިން އުފައްދާ ކޮވިޑް-19 ވެކްސިންގެ އަގު ގިނަ ބަޔަކަށް އުފުލޭ މިންވަރެއްގައި ހިފަހައްޓާނެ ކަމުގައެވެ.\nކޮވިޑް-19ގެ ވެކްސިން އުފުއްދުމުގެ ރޭހުގައި އެންމެ ކުރީގައި އުޅޭ ކުންފުނި ތަކުގެ ތެރޭގައި މޮޑާނާ ހިމެނޭ އިރު މިހާތަނަށް އެކުންފުނިން އެއްވެސް ބާވަތެއްގެ ބޭހެއް މާކެޓަށް ނެރެފައި ނުވާކަން ފާހަގަ ކުރެވެއެވެ.\nމޮޑާނާ އިން އުފައްދާ ވެކްސިންގެ މަސައްކަތްތައް އަވަސް ކުރުމަށް އެމެރިކާ ސަރުކާރުން އެކުންފުންޏަށް އެއް ބިލިއަން ޑޮލަރުގެ އެހީ ދީފައިވެއެވެ.\nކޮވިޑް-19 ބަލީގައި މިހާތަނަށް ހަތް ލައްކަ އަށް ވުރެ ގިނަ މީހުން ވަނީ މަރުވެފައެވެ.


8 hafthaa vumun2vana dose fas nukuran edhefi\nމީހަކަށް ކޮވިޑް ވެކްސިން ދޭން ތައްޔާރުވަނީ: ދެވަނަ ޑޯޒް މުއްދަތުގައި ޖެހުން ވަރަށް މުހިންމު -- އަވަސް ފޮޓޯ\nކޮވިޑް-19 އިން ދިފާއުވުމަށް ޖަހަމުންދާ ކޮވިޑް ވެކްސިންގެ ފުރަތަމަ ޑޯޒް ޖެހުމަށްފަހު ކަނޑައެޅިފައިވާ މުއްދަތުގައި ދެވަނަ ޑޯޒް ޖެހުމަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން އިލްތިމާސް ކޮށްފި އެވެ.\nރާއްޖޭގައި ކޮވިޑް ވެކްސިން ޕްރަގްރާމް ފަށާފައިވަނީ ފެބްރުއަރީ މަހުގެ ފުރަތަމަ ދުވަހު އެވެ. ފުރަތަމަ ޖަހާފައިވަނީ ކޮވިޝީލް ވެކްސިނެވެ. އެ ވެކްސިން 200،000 ވުރެ ގިނަ މީހުންނަށް ދީފައިވެއެވެ. ކޮވިޝީލްގެ ދެވަނަ ޑޯޒް ދޭން ޖެހެނީ 8 ހަފްތާ އާއި 12 ހަފްތާއާ ދެމެދުއެވެ. ވެކްސިންގެ ދެވަނަ ޑޯޒް މިހާރު ދޭން ފަށާފައިވާއިރު ދެވަނަ ޑޯޒް ޖެހޭނެ މީހުންގެ މައުލޫމާތު އެޗްޕީއޭއިން ދަނީ އާންމު ކުރަމުންނެވެ.\nއެޗްއީއޯސީގެ ތަރުޖަމާން ޑރ. ފާތިމަތު ނަޒްލާ ރަފީގު ވިދާޅުވީ ވެކްސިންގެ ދެވަނަ ޑޯޒް ޖަހާނެ މުއްދަތެއް ކަނޑައަޅާފައި ވަނީ ގިނަ ކަންތައްތަކަކަށް ބެލުމަށް ފަހު އެވެ. ކޮވިޝީލްޑް ވެކްސިންގެ ދެވަނަ ޑޯޒް ފުރަތަމަ ޑޯޒް ޖަހާތާ 8 ހަފްތާ އާއި 12 ހަފްތާއާ ދެމެދު ޖެހުމަށް އޮތް ނަމަވެސް ރާއްޖެއިން ނިންމާފައިވަނީ 8 ހަފްތާ ވުމުން ވެކްސިންގެ ދެވަނަ ޑޯޒް ޖެހުމަށެވެ.\nނަޒްލާ ވިދާޅުވީ އެޗްޕީއޭގެ އިލްތިމާސް އަކީ 8 ހަފްތާވުމުން ވެކްސިންގެ ދެވަނަ ޑޯޒް ޖެހުން ކަމަށެވެ. އަދި އެ މުއްދަތު ފަސްކޮށްފިނަމަ އަލުން ބައްޔަށް ހުށައެޅުމުގެ ފުރުސަތު ހުޅުވިގެން ދާނެ ކަމަށެވެ.\n"ވަރަށް މުުހިންމު ކަމެއް އަށް ހަފްތާ އާއި 12 ހަފްތާއާ ދެމެދު އޮތް ކަމުގައިވިޔަސް އަށް ހަފްތާވުމުން ދެވަނަ ޑޯޒް ޖެއްސެވުން. އެއީ ގިނަ ދުވަސްވާ ވަރަކަށް އެންޓިބޮޑީ ރެސްޕޮސް ތަންކޮޅެއް ދަށްވަމުންދާނީ. އެހެންވީމަ ބައްޔަށް ހުށައެޅުމުގެ ފުރުސަތު ބޮޑުވާނެ މާގިނަ ދުވަސް ދެ ޑޯޒް ދޭތެރޭ ވާކަމަށްވާނަމަ،" ނަޒްލާ ވިދާޅުވިއެވެ.\nރާއްޖޭގައި މިހާރު ފުރަތަމަ ޑޯޒް ދެމުން ދަނީ ޗައިނާގެ ސިނޯފާމް އެވެ. އެ ވެކްސިންގެ ދެވަނަ ޑޯޒް ފުރަތަމަ ޑޯޒް ޖަހާތާ ހަތަރު ހަފްތާ ފަހުން ދޭން ފަށާނެ އެވެ. އެހެން ކަމުން މި މަސް ނިމުމުގެ ކުރިން ސިނޯފާމް ވެކްސިންގެ ދެވަނަ ޑޯޒް ޖެހުމުގެ ފުރުސަތުވެސް ހުޅުވާލާނެ އެވެ.\nނަޒްލާ ވިދާޅުވީ ކޮވިޑް ވެކްސިންގެ ފުރަތަމަ ޑޯޒް ޖެހިފަހުންވެސްް ބައެއް މީހުން ކޮވިޑަށް ޕޮޒިޓިވްވެފައިވާ ކަމަށެވެ. އެ މީހުންވެސް ދެން ޖަހާނީ ދެވަނަ ޑޯޒް ކަމަށާ ނަމަވެސް އެ މީހުންނަށް ވެކްސިން ދޭނީ ޕޮޒިޓިވްވީތާ 28 ދުވަސް ފަހުން ކަމަށް ނަޒްލާ ވިދާޅުވިއެވެ.\nމިހާތަނަށް 3737 މީހަކު ދެވަނަ ޑޯޒް ޖަހާފައިވެއެވެ. 246،896 މީހަކަށް ވެކްސިންގެ ފުރަތަމަ ޑޯޒް ދީފައިވެއެވެ.\nރާއްޖޭގައި ފައިޒާ ވެކްސިންގެ 5،000 ވުރެ ގިނަ ޑޯޒް އެބަހުއްޓެވެ. ނަމަވެސް އެ ވެކްސިން ދޭނީ ހާއްސަ ހާލަތްތަކުގައިވާ ބަޔަކަށެވެ. އެ މީހުންނަށް ރަޖިސްޓްރީވުމަށް މިހާރު ވަނީ ހުޅުވާލާފައެވެ.


105 aharuvee record nimumakah genes 17 aharuge keeper qaumee team ah | Mihaaru\nއޭސީ މިލާނުގެ ގޯލްކީޕަރު ޑޮންނަރުއްމާ.\n105 އަހަރުވީ ރެކޯޑް ނިމުމަކަށް ގެނެސް ޒުވާން ކީޕަރު ގައުމީ ޓީމަށް\n28 އޯގަސްޓް 2016 - 11:12 1 comment\nރޯމް (އޮގަސްޓް 28) - އިޓަލީ ގައުމީ ޓީމަށް މިދިޔަ 105 އަހަރުގެ ތެރޭގައި ނެގި އެންމެ ޒުވާން ކުޅުންތެރިޔާގެ ގޮތުގައި އޭސީ މިލާނުގެ އުމުރުން 17 އަހަރުގެ ގޯލްކީޕަރު ޖިއަންލުއިޖީ ޑޮންނަރުއްމާ ގައުމީ ޓީމުގައި ހިމަނައިފި އެވެ.\nއެކުވެރިކަމުގެ މެޗެއްގައި ފްރާންސާ ދެކޮޅަށް ކުޅެން އަދި ވޯލްޑް ކަޕް ކޮލިފައިންގައި އިޒްރޭލާ ދެކޮޅަށް ކުޅެން އާ ކޯޗު ޖިއަމްޕިއެރޯ ވެންޗޫރާ ނެގި ސްކޮޑުން ވަނީ ޑޮންނަރުއްމާގެ އިތުރުން މުޅިން އަލަށް ހަތަރު ކުޅުންތެރިޔަކަށް ވަނީ ފުރުސަތު ދީފަ އެވެ. އެއީ އޭސީ މިލާނުގެ ޑިފެންޑަރު އަލެސިއޯ ރޮމަނޮލީ އާއި ޔުވެންޓަސްގެ ޑިފެންޑަރު ޑެނިއަލް ރުގާނީ އާއި ޖެނޯއާގެ ފޯވާޑް ލެއޮނާޑޯ ޕަވެލޮޓީ އަދި ޓޮރިނޯގެ އަންދްރޭ ބެލޮޓީ އެވެ. މިއީ ކުރިން 21 އަހަރުން ދަށުގެ ޓީމުގެ ކުޅުންތެރިންނެވެ.\nޑޮންނަރުއްމާ އަށް ވުރެ އުމުރުން ހަގު ކުޅުންތެރިޔަކަށް އިޓަލީން އެންމެ ފަހުން ފުރުސަތު ދިނީ 1911 ވަނަ އަހަރެވެ. އޭނާގެ އިތުރުން ސްކޮޑުން ފުރުސަތު ދިން ކީޕަރުންނަކީ ކެޕްޓަން ޖިއަންލުއިޖީ ބުފޮން އާއި ލާޒިއޯގެ ފެޑެރިކޯ މާޗެއްޓީ އެވެ. ޖާގަ ގެއްލުނީ ޕީއެސްޖީގެ ސަލްވާޓޯ ސިރިގޫ އަށެވެ.\nއިޓަލީ ގައުމީ ޓީމަށް ބުފޮން 1997 ވަނަ އަހަރު ކުޅެން ފެށި ފަހުން އުފަންވި ޑޮންނަރުއްމާ އަކީ ބުފޮންގެ ޖާގަ ކުރިމަގުގައި ފުރާނެ ކަމަށް ބެލެވޭ ކީޕަރެވެ. މިދިޔަ ސީޒަނުގައި އުމުރުން 16 އަހަރުގައި މިލާނުގެ ފުރަތަމަ 11 ގައި ކުޅެން ފެށި ޑޮންނަރުއްމާގެ އަގެއްގެ ގޮތުގައި މިލާނުން ކަނޑައަޅާފައިވަނީ 50 މިލިއަން ޔޫރޯ އެވެ.\nކޯޗިންގައި 40 އަހަރު ހޭދަކޮށްފައިވާ އެކަމަކު ބޮޑު ކާމިޔާބެއް ހޯދިފައިނުވާ ވެންޗޫރާގެ ސްކޮޑުގައި ވަނީ މިދިޔަ ޔޫރޯގައި އެންޓޯނިއޯ ކޮންޓޭ ފުރުސަތު ދިން ގިނަ ކުޅުންތެރިން ހިމަނައިފަ އެވެ. އޭގެ ތެރޭގައި ޔުވެންޓަސްގެ ތަޖުރިބާކާރު ތިން ޑިފެންޑަރުން ކަމަށްވާ އަންދްރޭ ބަރްޒާލީ އާއި ޖިއޯޖިއޯ ކިއެލީނީ އާއި ލިއޮނާޑޯ ބޮނޫޗީ ހިމެނެ އެވެ. މީގެ އިތުރުން އަނިޔާގެ ސަބަބުން ޔޫރޯގައި ނުކުޅެވުނު ޕީއެސްޖީގެ މާކޯ ވެރާޓީ އާއި މިލާނުގެ ރިކާޑޯ މޮންޓޮލީވޯ އަށް ވަނީ ފުރުސަތު ދީފަ އެވެ.\nފޯވާޑުންގެ ތެރޭގައި، މިހާރު ޗައިނާ ލީގަށް ބަދަލުވެފައިވާ ގްރެޒިއާނޯ ޕެއްލޭ އާއި އިންޓަގެ އެޑާގެ އިތުރުން ލާޒިއޯގެ ޗިރޯ އިމޮބިލޭ އަދި ނަޕޯލީގެ އުއްމީދީ ފޯވާޑް މަނޮލޯ ގަބިއަޑިއާނީ ވަނީ ހިމަނައިފަ އެވެ.\nއިތުރު ލިޔުންތައް އިޓަލީގެ ގައުމީ ޓީމް އޭސީ މިލާން


ފައިނު ކައުންސިލްގެ4ވަނަ ދައުރުގެ 13 ވަނަ އާންމު ޖަލްސާގެ އެޖެންޑާ - R. Fainu Council\nފައިނު ކައުންސިލްގެ4ވަނަ ދައުރުގެ 13 ވަނަ އާންމު ޖަލްސާގެ އެޖެންޑާ\nފައިނު ކައުންސިލް އިދާރާ 3:15 AM އެޖެންޑާ\n2.\tމޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ ޕަބްލިކް ލިމިޓެޑްގެ ނަމްބަރ MTCC-BDAD/311/2021/001 ސިޓީގައި ބަޔާންކޮށްފައިވާ މަސައްކަތަށް ބޭނުންވާ މެޝިނަރީ އާއި އެހެނިހެން ސެޓަޕް ހެދުމަށް ބޭނުންވާ ބިން ހަމަޖެއްސުމާއިގުޅޭގޮތުން މަޝްވަރާކޮށް ގޮތެއް ނިންމުން.\n3.\tކުރީގެ އަންހެނުންގެ މިސްކިތުގައިވާ ތަކެތި ނީލަން ކިޔުމާއިގުޅޭގޮތުން މަޝްވަރާކޮށް ގޮތެއް ނިންމުން.\n4.\tކުރީގެ ޕްރީސްކޫލް އިމާރާތް މަރާމާތުކޮށް ބޭނުންކުރުމާއިގުޅޭގޮތުން މަޝްވަރާކޮށް ގޮތެއް ނިންމުން.\nޖަލްސާ އޮންނަ ތާރީޚް 16 އޮގަސްޓް 2021\nޖަލްސާ ނަންބަރު: ފައިނު ކައުންސިލްގެ4ވަނަ ދައުރުގެ 13 ވަނަ އާއްމު ޖަލްސާ\nފައިނު ކައުންސިލްގެ4ވަނަ ދައުރުގެ 13 ވަނަ އާންމު ޖަލްސާގެ އެޖެންޑާ Reviewed by ފައިނު ކައުންސިލް އިދާރާ on 3:15 AM Rating: 5


އެމްޑީޕީގެ ގައުމީ ހިންގާ ކޮމިޓީގެ ގަވައިދު އަލުން އެކުލަވާލުމަށް5މެންބަރުންގެ ކުޑަ ކޮމިޓީއެއް ނަގައިފި – Maldivian Democratic Party\nއެމްޑީޕީގެ ގައުމީ ހިންގާ ކޮމިޓީގެ ގަވައިދު އަލުން އެކުލަވާލުމަށް5މެންބަރުންގެ ކުޑަ ކޮމިޓީއެއް ނަގައިފި\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ގައުމީ ހިންގާ ކޮމިޓީގެ ގަވައިދު އަލުން އެކުލަވާލުމަށް5މެންބަރުންގެ ކުޑަ ކޮމިޓީއެއް ނަގައިފިއެވެ.\nއެމްޑީޕީގެ މައި އޮފީހުގައި މިރޭ ބޭއްވި ގައުމީ ހިންގާ ކޮމިޓީގެ ޖަލްސާގައި5މެންބަރުންގެ ކޮމިޓީއަށް ހޮވުމަށް ހުށަހަޅާފައިވަނީ އެންމެ ލިސްޓެކެވެ. އެއީ ޕާޓީގެ ނައިބު ރައީސް އަލްހާން ފަހުމީ ހުށަހަޅުއްވައި، ކުޅުދުއްފުށީ އުތުރު ދާއިރާގެ މެންބަރު ޢަބްދުލްޤަފޫރު މޫސާ ތާޢީދުކުރެއްވި ލިސްޓެވެ. މި ލިސްޓްގައި ހިމެނި، މިރޭގެ ޖަލްސާއަށް ހާޒިރުވި މެންބަރުންގެ އަޤްލަބިއްޔަތުން ފާސްވީ އެމްޑީޕީގެ ނައިބު ރައީސް އަލްހާން ފަހުމީ އާއި، މިނިސްޓަރ އޮފް ހިއުމަން ރިސޯސަސް ޔޫތު އެންޑް ސްޕޯޓްސް އަލްއުސްތާޛް ޙަސަން ލަތީފް އާއި، އެމްޑީޕީގެ ޕާލަމެންޓްރީ ގްރޫޕްގެ2ނައިބު ރައީސުން ކަމަށްވާ ދިއްދޫ ދާއިރާގެ މެންބަރު އަޙުމަދު ސަމީރު އާއި، ހިތަދޫ އުތުރު ދާއިރާގެ މެންބަރު މުޙައްމަދު އަސްލަމްގެ އިތުރުން އެ ޕާޓީގެ އަމީން އާންމު ޙަސަން ޝާހް އެވެ.\nމި ޖަލްސާގައި މޫސާ މަނިކު ދެއްކެވި ވާހަކަފުޅުގައި އެމްޑީޕީގެ ގައުމީ ހިންގާ ކޮމިޓީ ކުރިން ހިންގީ ވަލީ ކޮމިޓީގެ ނަމުގައި ކަމަށާއި، މި ކޮމިޓީއަކީ އެ ޕާޓީ ހިންގުމުގައި ވަރަށް މުހިންމު ދައުރެއް އަދާކުރި ކޮމިޓީއެއް ކަމަށް ވިދާޅުވިއެވެ.\nއެމްޑީޕީގެ ޤައުމީ ހިންގާ ކޮމިޓީގައި އެކުލެވިގެންވަނީ ޕާޓީގެ ރައީސްއާއި، ނައިބު ރައީސް އާއި، ޤައުމީ ޗެއަރޕަރސަން އާއި، ޕާޓީގެ ކެބިނެޓް މެމްބަރުންނާއި، އަމީން ޢާންމު އަދި އަމީން ޢާންމުގެ ނައިބު ޗެއަރޕާސަންގެ2ނައިބުންނާއި، ޕާރލިމަންޓްރީ ގްރޫޕްގެ މެންބަރުންނެވެ.\nމި ޖަލްސާގެ ރިޔާސަތު ބެލެހެއްޓެވީ އެމްޑީޕީގެ ޗެއަރޕާސަން މޫސާ މަނިކެވެ.


ފ.އަތޮޅު ކޮމާންޑަރ ފ.އަތޮޅުކައުންސިލް އިދާރާގެ ވެރިންނާއި ބައްދަލު ކުރައްވައިފި\n01 ސެޕްޓެންބަރ 2020\nނިލަންދެއަތޮޅު އުތުރުބުރީ އަތޮޅުކޮމާންޑަރަކަށް އަލަށް ހަމަޖެއްސެވި ސަބްއިންސްޕެކްޓަރ އަލްފާޟިލާ ޒުލޭޚާ ރައުޒީ، ނިލަންދެއަތޮޅު އުތުރުބުރީ އަތޮޅުކައުންސިލް އިދާރާގެ ވެރިންނާއި މިއަދު (01 ސެޕްޓެންބަރ 2020) ބައްދަލު ކުރައްވައިފިއެވެ. މިބައްދަލު ކުރެއްވުމުގައި އަތޮޅުކައުންސިލްގެ މެންބަރުންނާއި، ކައުންސިލް އިދާރާގެ އިދާރީވެރިން ބައިވެރިވެ ވަޑައިގަތެވެ.\nމިބައްދަލު ކުރެއްވުމަކީ އަލަށް ހަމަޖެއްސެވި ކޮމާންޑަރ ތަޢާރަފް ވުމަށާއި، މިއަތޮޅުގެ ރަށްރަށުގައި ފުލުހުން ކުރަމުން ގެންދާ މަސައްކަތްތަކުގެ މަޢުލޫމާތު އަތޮޅުކައުންސިލްގެ ވެރިންނަށްދިނުމާއި، ފުލުހުންނާއި އަތޮޅުކައުންސިލާ ގުޅިގެން ކުރެވެންހުރި މަސައްކަތްތައް ކުރުމާގުޅޭގޮތުން މަޝްވަރާ ކުރުމަށް ބޭއްވި ބައްދަލު ވުމެކެވެ.\nމިބައްދަލު ކުރުމުގައި ފުލުހުން އަތޮޅުގެ ރަށްރަށުގައި ކުރަމުން ގެންދާ މަސައްކަތްތަކުގެ މަޢުލޫމާތު ދެއްވިއެވެ. ކުށްމަދު ކުރުމަށްޓަކައި ރަށްރަށުގައި ހޭލުންތެރި ކުރުމުގެ ޕްރޮގްރާމްތައް ހިންގުމާއި، މިހާރަށްވުރެ ބޮޑަށް ރަށްރަށުގެ ކަންތައްތައް ބެލުމަށް ފުލުހުން ރަށްރަށަށް ދަތުރުކޮށް ރަށްްރަށުގެ ކަންތައްތައް ބެލުމުގެ މުހިންމުކަމާބެހޭ ގޮތުން މަޝްވަރާ ކުރެވުނެވެ. މިބައްދަލުވުމުގައި ފުލުހުން ކުރަމުން ގެންދާ މަސައްކަތްތަކުގައި އަތޮޅުކައުންސިލްގެ ފުރިހަމަ އެއްބާރުލުން ލިބޭނެ ކަމުގައި އަތޮޅުކައުންސިލްގެ ރައީސް އަލްފާޟިލް ޢުމަރުޒާހިރު ވިދާޅުވެފައި ވެއެވެ.\nމިބައްދަލު ކުރެއްވުމުގައި އަތޮޅުކޮމާންޑަރ ސަބްއިންސްޕެކްޓަރ އަލްފާޟިލާ ޒުލޭޚާ ރައުޒީގެ އިތުރުން ފ.ނިލަންދޫ ޕޮލިސްސްޓޭޝަންގެ ޗީފް ސްޓޭޝަން އިންސްޕެކްޓަރ އަޙްމަދު ރަމީޒު ބައިވެރިވެ ވަޑައިގަތެވެ.


Councilarunge dhauru dhigudhanmaalun: Gaanoonu asaasee ah genai islaahu Raees thasdheegu kurahvaifi - vNews.mv\nކައުންސިލަރުންގެ ދައުރު ދިގުދަންމާލުން: ޤާނޫނުއަސާސީއަށް ގެނައި އިސްލާހު ރައީސް ތަސްދީގުކުރައްވައިފި\nރިފާޢަތު Male' | 02 June 2020, 17:51\nކޮވިޑް19 ގެ ބަލިމަޑުކަމާއި ކުރިމަތިލާންޖެހި، ލޯކަލް ކައުންސިލްތައް އިންތިޚާބު ތާރީޚަށް ނުބޭއްވި، އައު އިންތިހާބު ބޭއްވެންދެން މިހާރު ތިބި ކައުންސިލަރުންގެ ދައުރު ދަންމައިލުމަށް ގާނޫނު އަސާސީ އަށް މަޖިލީހުން ގެނައި އިސްލާހު ރައީސް އިބްރާހީމް މުހައްމަދު ސޯލިހު ތަސްދީގުކުރައްވައިފި އެވެ.\nޤާނޫނުއަސާސީއަށް5ވަނަ އިޞްލާޙު ގެނައުމުގެ ޤާނޫނަށް 1 ވަނަ އިޞްލާޙު ގެނައުމުގެ ބިލު ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ތަސްދީޤުކުރެއްވީ މިއަދު އެވެ.\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއަށް5ވަނަ އިސްލާހު ގެނައުމުގެ ގާނޫނަށް 1 ވަނަ އިސްލާހު ގެނައުމުގެ މި ބިލް މަޖިލީހުން ފާސްކުރީ، ރޭ މެންދަމު ބޭއްވެވި ރައްޔިތުންގެ މަޖިލީހުގެ 2020 ވަނަ އަހަރުގެ ދެވަނަ ދައުރުގެ2ވަނަ ޖަލްސާއިން ނެވެ.\nގާނޫނު ނަންބަރު 2019/22 (ދިވެހިރާއްޖޭގެ ޖުމްހޫރިއްޔާގެ ގާނޫނުއަސާސީއަށް5ވަނަ އިސްލާހު ގެނައުމުގެ ގާނޫނު) އަށް 1 ވަނަ އިސްލާހު ގެނައުމުގެ ބިލުގައި އިސްލާހު ހުށަހަޅާފައި ވަނީ ގާނޫނު ނަންބަރު 22/2019 ގެ3ވަނަ މާއްދާއަށެވެ. އެ ގާނޫނުގެ3ވަނަ މާއްދާގައި ބަޔާންކޮށްފައިވާ ގާނޫނު އަސާސީގެ 231 ވަނަ މާއްދާގެ (ބ) ގެ ފަހަތަށް (ޅ) އަދި (ކ)ގެ ގޮތުގައި ދެ އަކުރެއް އިތުރުކުރުމަށް އިސްލާހުގައި ވެއެވެ.\nއެގޮތުން މި އިސްލާހުގައި ވަނީ3ޖޫން 2017ގައި އިންތިޚާބުކޮށްފައިވާ އަތޮޅު ކައުންސިލްތަކާއި ސިޓީ ކައުންސިލްތަކާއި ރަށު ކައުންސިލުތަކުގެ ޢުމުރު ހަމަވާއިރު، އެ ކައުންސިލްތަކަށް އާ މެންބަރުން އިންތިޚާބު ނުކުރެވިއްޖެ ހިނދެއްގައި، އެ ކައުންސިލްތަކަށް މެންބަރުން އިންތިޚާބުކުރުމަށް ބާއްވަންޖެހޭ އިންތިޚާބު ބާއްވައި، އެ ކައުންސިލްތަކަށް އަލަށް އިންތިޚާބުކުރެވޭ މެންބަރުން އެމީހުންގެ މަގާމާ ހަވާލުވަންދެން، މިހާރު އިންތިޚާބުކޮށްފައިވާ، އަދި މަގަމުގައި ދެމިތިބި، އަތޮޅު ކައުންސިލްތަކާއި، ރަށު ކައުންސިލްތަކާއި، ސިޓީ ކައުންސިލްތަކުގެ މެންބަރުން، އެ މީހުންގެ މަގާމުގައި ދެމިތިބޭނެކަމަށެވެ.\nއަދި މި އިންތިގާލީ މުއްދަތުގައި މަގާމުގައި ދެމިތިބޭ ކައުންސިލްތަކުގެ މެންބަރުން މަގަމުގައި ދެމިތިބޭއިރު، އެ މެންބަރުން އަމަލުކުރާނެ އިންތިގާލީ އުސޫލުތައް، ރައްޔިތުންގެ މަޖިލީހުން ފާސްކުރާ ގާނޫނެއްގައި ކަނޑައަޅަންވާނެކަމުގައިވެސް މި އިސްލާހުގައި ވެއެވެ.\nދިވެހިރާއްޖޭގެ ޖުމްހޫރިއްޔާގެ ގާނޫނުއަސާސީއަށް5ވަނަ އިސްލާހު ގެނައުމުގެ ގަނޫނަށް 1 ވަނަ އިސްލާހު ގެނައުމުގެ ބިލު ރައީސުލްޖުމްހޫރިއްޔާ ތަސްދީގު ކުރެއްވުމާއި ގުޅިގެން މި ގާނޫނު މިއަދު ވަނީ ގެޒެޓުގައި ޝާއިޢު ކޮށްފައި ކަމަށް ރައީސް އޮފީހުން މައުލޫމަތުދެއެވެ.\nމިއާއެކު މިހާރު ތިބި ކައުންސިލަރުންގެ ދައުރު، ލޯކަލް ކައުންސިލް އިންތިޚާބު 2020 ބޭއްވި މެންބަރުން ހުވާ ކުރުމާއި ހަމައަށް ދިގުދެމިގެންދާނެ އެވެ.\nރާއްޖެ ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ރައީސުލް ޖުމްހޫރިއްޔާ ރައީސް އޮފީސް


Annanee Ramadan Kareem އަންނަނީ ރަމަޟާން ކަރީމް! – Ilm Annanee Ramadan Kareem\nއަންނަނީ ރަމަޟާން ކަރީމް!\nބަރަކާތުން ފުރިގެންވާ ރަމަޟާންމަސް އަޅުގަނޑުމެންނާ ބައްދަލުކުރަން ދެތިން ދުވަހަށް ވަނީ ވެފައެވެ. އަންނަނީ ރަމަޟާން ކަރީމެވެ. ރަމަޟާން ކަރީމޭ ބުނެވޭ ބަހުގެ މުރާދަކީ ވެސް ރަމަޟާންމަހަކީ މާތް ﷲ ޙަޟްރަތުން ރަޙްމަތާއި ފުއްސެވުމާއި ސަވާބާއި ދަރުމައިގެ ދީލަތި އޮއްސެވުން ހިފައިގެން އަންނަ މައްސަރެވެ.\nކަތުންނޭވެ! މި މަތިވެރިކަމާއި ދީލަތިކަން ހާސިލުކުރަން ޢަޒުމު ކަނޑައަޅާށެވެ. ހިތްވަރާއި ހިއްމަތް ކުރަން ނިޔަތް ގަންނާށެވެ. ކަމަރު ބަންނާށެވެ. އަންނަނީ ރަމަޟާން ކަރީމެވެ. މާތް ﷲ ގެ ރަޙްމަތާއި ފުއްސެވުމާއި ދިންނެވުމާއި ސަވާބާއި ދަރުމަ ހިފައިގެން އަންނަ މަހެކެވެ. އަހަރުގައި އަންނަ އެންމެ މަތިވެރި މަހެވެ. ޤުރުއާނުގެ މަހެވެ. ތައުބާގެ މަހެވެ. ތަރާވީހާއި ރޭއަޅުކަމުގެ މަހެވެ. ދީލަތިކަމާއި އޯގާވެރިކަމުގެ މަހެވެ. ފުއްސެވުމާއި ދިންނެވުމުގެ މަހެވެ.\nއަޚުންނާއި އުޚުތުންނޭވެ! ދިރި ދުނިޔޭގައި އަޅުގަނޑުމެން ތިބޭނީ ކިތައް ދުވަހު ކަމެއް ނޭނގެއެވެ. އިތުރު ރަމަޟާންމަހެއް ލިބިދާނެ ކަމުގެ ޔަޤީންކަމެއް ވެސް ނެތެވެ. އަޖަލަކީ އެފަދަ އެއްޗެކެވެ. ކޮންމެ ވަގުތަކު ވެސް ޙަޔާތުގެ ހުޅުކޮޅު ނިވިދާނެއެވެ. ޤިޔާމަތްދުވަހުން މީޒާނުގެ ތިލަފަތަށް ލެވިގެން ދާނީ މިއަދު ކުރި ޢަމަލެކެވެ. ވައަތު ތިލަފަތަށް ނުބައި ޢަމަލެވެ. ކަނައަތު ތިލަފަތަށް ހެޔޮ ޢަމަލެވެ. ހެޔޮ ޢަމަލުގެ މޫސުމް ރަމަޟާންމަހާއި އެމަހުގައި ހިމެނޭ ޤަދްރިވިލޭރެއަކީ ސަވާބާއި ދަރުމަ ހޯދުމަށް އެފަދަ ދެވަނައެއް ނުވާ ފުރުޞަތެކެވެ. ދުޢާ ކުރާށެވެ. މި ރަމަޟާންމަސް ބައްދަލުވުން އެދިއެވެ. އަދި މި ރަމަޟާންމަހުގައި މާތް ﷲ ރުއްސަވާފަދަ ޢަމަލުތަކެއް ކުރުމުގެ ތައުފީޤަށް އެދިއެވެ. ތިލަފަތަށް ޢަމަލުތައް ލެވޭއިރު ހެޔޮކަމުގައި ފަޅި ބަރުކޮށްލުމަށް މި ރަމަޟާންމަސް ޣަނީމާ ކުރުމުގެ ފުރިހަމަ ޢަޒުމް ވަރުގަދަ ކުރާށެވެ.\nރަމަޟާންމަސް އައިސް ޖެހުމުން މާތް ނަބިއްޔާ ﷺ އެކަލޭގެފާނުގެ އަޞްޙާބު ބޭކަލުންނަށް ރަމަޟާންމަހުގެ އުފާވެރި ޚަބަރު ދެއްވައެވެ. އެ މަހުގެ މަތިވެރިކަން ހަނދާންކޮށްދެއްވައެވެ. ޙަދީޘްފުޅު ކުރައްވައެވެ. ” ތިޔަބައިމީހުންގެ ގާތަށް ރަމަޟާންމަސް އަތުވެއްޖެއެވެ. ބަރަކާތްތެރި މާތް މައްސަރެކެވެ. މި މަހުގައި ރޯދަ ހިފުން މާތް ﷲ ވަނީ ފަރުޟުކުރައްވާފައެވެ. މި މަހުގައި ސުވަރުގޭގެ ދޮރުކޮޅުތައް ހުޅުވައިލެވެއެވެ. އަދި ނަރަކައިގެ ދޮރުތައް ބަންދުކުރެވެއެވެ. ޝައިޠާނުން ކަސްތޮޅު އެޅުވެއެވެ. މި މަހުގައި އެއް ހާސް މައްސަރުގެ ސަވާބާއި ދަރުމައަށް ވުރެ ހެޔޮ ރެއެއް ވެއެވެ. އެ ރޭގެ ހެޔޮކަމުން މަޙްރޫމުވެއްޖެ މީހަކު ހަމަކަށަވަރުން މަޙްރޫމުވެއްޖެއެވެ.” (مسند أحمد)\nއެހެން ޙަދީޘްފުޅެއްގައި ވެއެވެ. ” ރަމަޟާންމަހުގައި މަލާއިކަތް ބޭކަލަކު ގޮވައިލައްވާނެއެވެ. އޭ ހެޔޮ ކަމަށް އެދޭ މީހާއެވެ! އުފާވެރިކަން ހުއްޓެވެ. އޭ ނުބައިކަމަށް އެދޭ މީހާއެވެ! ހުއްޓައިލާށެވެ. ރަމަޟާންމަސް ނިމެންދެން މި ނިދާ އިއްވޭނެތެވެ.” (مسند أحمد)\nމި ރަމަޟާންމަހުގެ ހެޔޮކަން ޣަނީމާ ކުރުމަށް ކަމަރު ބަންނަމާ ހިނގާށެވެ. މިއީ އަޅުގަނޑުމެން ނަރަކައިން މުއްތި ކުރެވި ސުވަރުގެއަށް ވައްދައިލެވޭނެ ރަމަޟާންމަހަކަށް ހެދުމަށް އަތުކުރި އޮޅައިލަމާ ހިނގާށެވެ. އަންނަނީ ރަމަޟާން ކަރީމެވެ.


Omaange rasgefaanu thakhuthah Haitham bin Tariq\nއޮމާންގެ ރަސްކަމުގެ ތަޚުތައް ހައިތަމް ބިން ތާރިޤް\nހައިތަމް އަކީ އަވަހާރަވި ރަސްގެފާނާއި ދެބެންގެ ދެދަރި ބޭފުޅެއް\nހައިތަމް ވަނީ ގަލްފު ސަރަހައްދުގައި އެގައުމުން ގެންގުޅޭ ސިޔާސަތު ދަމަހައްޓާ ހުރިހާ ގައުމުތަކާއެކުވެސް އެކުވެރި ގުޅުމެއް ބާއްވާނެކަމަށް ވިދާޅުވެފައި\nއަވަހާރަވި ރަސްގެފާނު ގަބޫސް އަކީ އެންމެ ގިނަ ދުވަސްތަކެއް ވަންދެން އަރަބި ދުނިޔޭގައި ވެރިކަން ކުރެއްވި ފަރާތް\nކ. މާލެ | 11 ޖެނުއަރީ 2020 | ހޮނިހިރު 19:27 | 4,910\nއޮމާންގެ ރަސްގެފާނު ކަމަށް އައްޔަނުކުރި ހައިތަމް ބިން ތާރިޤް - އަލްޖަޒީރާ\nއޮމާންގެ ރަސްގެފާނު ސުލްޠާން ޤަބޫސް ބިން ސައިދް އަލް ސައިދް އަވަހާރަވުމާއި ގުޅިގެން، އެޤައުމުގެ ތަޚުތައް ޚައިތަމް ބިން ޠާރިޤު އަލް ސައިދް އިސްކުރައްވައިފި އެވެ.\nކަލްޗަރަލް މިނިސްޓަރ ކަމުގައި ހުންނެވި ހައިތަމް އަކީ އަވަހާރަވި ރަސްގެފާނާއި ދެބެންގެ ދެދަރި ބޭފުޅެކެވެ. އޮމާންގެ ސަރުކާރުން ކޮށްފައިވާ ޓްވީޓެއްގައި ބުނެފައިވަނީ އޮމާންގެ އާ ރަސްގެފާނަކަށް ޚައިތަމް ޢައްޔަނުކުރުމަށް ޢާއިލާއިން މަޝްވަރާކުރުމަށް ފަހު ނިންމާފައިވާ ކަމަށެވެ. އަދި ޚައިތަމް އަކީ ރަސްގެފާނު އަވަހާރަވުމުގެ ކުރިން އޮމާންގެ ރަސްކަމަށް ގެނައުމަށް ނިންމަވާފައިވާ ބޭފުޅާވެސް މެއެވެ.\nރަސްކަމަށް ވެޑުވުމަށްފަހު ޤައުމާ މުޚާޠަބާ ކުރައްވާ ފުރަތަމަ ދެއްކެވި ވާހަކަ ފުޅުގައި ޚައިތަމް ވަނީ ޤަލްފު ޞަރަޙައްދުގައި އެޤައުމުން ގެންގުޅޭ ސިޔާސަތު ދަމަހައްޓާ ހުރިހާ ޤައުމުތަކާއެކުވެސް ގާތް ގުޅުމެއް ބާއްވާނެކަމަށް ވިދާޅުވެފަ އެވެ. އެޤައުމުގެ ދައުލަތުގެ ޓީވީން ވަގުތުން ދެއްކި މިވާހަކަފުޅުގައި ޚައިތަމް އިތުރަށް ވިދާޅުވީ އަވަހާރަވި ރަސްގެފާނު ގެންގުޅުއްވި ސިޔާސަތުތައް ކުރިޔަށްގެންދަވާނެ ކަމަށެވެ.\nއޮމާންގެ ރަސްގެފާނަކީ އެޤައުމުގައި އެންމެ ބާރުގަދަ މަޤާމެވެ. އެގޮތުން ބޮޑުވަޒީރު ކަމާއި ސިފައިންގެ އެންމެ މަތީވެރިޔާ ކަމާއި ޑިފެންސް މިނިސްޓަރުކަމުގެ އިތުރުން، ފިނޭންސް މިނިސްޓަރ ކަމާއި ފޮރިން އެފެއަރޒްކަމުގެ މަޤާމުވެސް ފުރުއްވާނީ އާދައިގެ މަތިން ރަސްގެފާނެވެ.\nއަވަހާރަވި ރަސްގެފާނު ޤަބޫސް އަކީ އެންމެ ގިނަ ދުވަސްތަކެއް ވަންދެން ޢަރަބި ދުނިޔޭގައި ވެރިކަން ކުރެއްވި ފަރާތެވެ. އުމުރުފުޅުން 79 އަހަރަފުޅުގައި ޤަބޫސް އަވަހާރަވިިއިރު ޤަބޫސް ރަސްކަމަށް ވަޑައިގަތީ 1970 ވަނަ އަހަރު އެޤައުމުގައި އެއްވެސް ލޭ އޮހޮރުވުމަކާ ނުލާ ކުރި ބަޣާވާތުން ބައްޕާފުޅު ރަސްކަމުން ދުރުކުރުމަށްފަހު އެވެ. ޤަބޫސްގެ އަމިއްލަފުޅު ދަރި އެއް ނުހުރެ އެވެ. އެހެންކަމުން ރަސްކަން ދާން އޮތީ ޤަބޫސްގެ ދެބެންގެ ދެދަރި ތިން ބޭފުޅަކަށެވެ. އެތަނުން ރަސްކަން ލިބުމުގެ ފުރުޞަތު އެންމެ ބޮޑު ބޭފުޅަކީވެސް ޚައިތަމް އެވެ.\nޚައިތަމް އޮމާންގެ ރަސްކަމަށް އިސްކުރެވުނުއިރު ޤަލްފު ޞަރަޙައްދުގެ ޤައުމުތަކުގައި ވަނީ ނުތަނަވަސްކަން ވެރިވެފައެވެ. ސަޢޫދީ ޢަރަބިއްޔާ އިން ޤަތަރާ ދެކޮޅަށް އަޅާފައިވާ ފިޔަވަޅުތަކުގެ ސަބަބުން އެޞަރަޙައްދުގެ ޤައުމުތަކުގެ މެދުގައިވަނީ ޚިޔާލު ތަފާތުވުންތައް އުފެދިފަ އެވެ. މީގެއިތުރުން އިރާނާއި އެމެރިކާގެ ގުޅުންވެސް ވަނީ މިއިން ދުވަހަކު ހީނަރުނުވާ މިންވަރަށް ހީނަރުވެގެން ގޮސްފަ އެވެ.


ކުލަތަކުގައި ހިމެނޭ ފަރުވާކުރުމުގެ ބާރު : ޙައިރާންކުރުވަނިވި ޙަޤީޤަތެއް | ޓެކްނޮލޮޖީ | ޢިލްމު\nBack ކަވާސާ ޢިލްމު ޢިލްމުގެ ބައިތައް ޓެކްނޮލޮޖީ ކުލަތަކުގައި ހިމެނޭ ފަރުވާކުރުމުގެ ބާރު : ޙައިރާންކުރުވަނިވި ޙަޤީޤަތެއް\nއިރުން އަންނަ އަލީގައި ތަފާތުކުލަތައް ހިމެނެއެވެ. އިރުގެ އަލިން، ފަރުވާދިނުމަށްޓަކައި، ހެދޭ ގޮތްތަކުގެ ތެރޭގައި، އޭގެ އެކިކުލަތައް، ހަށިގަނޑަށް އެޅުވުމަށްޓަކައި، ބިއްލޫރި އެއްޗެއްގެ ތެރެއިން، އެއަލިތައް ވަކިވެގެން އަންނަގޮތް ހެދުން ހިމެނެއެވެ. ހަމައެގޮތަށް، ބިއްލޫރި އެއްޗެއްގެތެރެއަށް ފެން އަޅާފައި، އޭގެތެރެއިން ވެސް، ކުލަތައް ވަކިކޮށްލުމަށްޓަކައި، އަލި ދުއްވާލެވެއެވެ.\nކޮންމެ ކުލައަކަށްވެސް، ވަކި ޚާއްޞަ އަސަރެއް ވާކަމަށް ބުނެވެއެވެ. އެހެންކަމުން، އަލި، ނުވަތަ އަލީގައި ހިމެނޭ ކުލަތައް ބޭނުންކޮށްގެން ފަރުވާކުރުމަށްޓަކައި، އެކަމާއިބެހޭ ތަޖުރިބާކާރެއްގެ އެހީ ހޯދަން ޖެހޭނެއެވެ. ތިރީގައި އެވަނީ، ބައެއްކުލަތަކުން، ލިބޭ ފައިދާ ނުވަތަ އެއިން ކުރާކަމަށް ބުނެވޭ އަސަރުތަކެވެ.\nރަތަކީ، ބާރާއި ހަކަތައިގެ ކުލައެވެ. ކެންސަރާއި، ދުޅަތަކަށް ފަރުވާކުރުމަށް މިކުލަ ބޭނުންކުރެވެއެވެ. ފިނިވެފައިވާ ތަންތަން ހޫނުކޮށްގެން، އެތަންތަނުން، ތަދު ލުއިކުރުމަށްވެސް، ރަތްކުލަ ބޭނުންކޮށް އުޅެއެވެ. ލެޔާއި، ލޭދައުރުކުރުމުގެ ނިޒާމުގެ ބަލިތަކަށް ފަރުވާކުރުމުގައި، ރަތްކުލައަކީ، ވަރަށް ފައިދާހުރި ކުލައެކެވެ.\nރީނދޫ ( ދޮންކުލަ )\nމަޢްލޫމާތު : އަލްބައްވާބާ . ކޮމް


މިއަހަރު އަލަށް 15 ރިސޯޓެއް ހުޅުވާނެ މިއަހަރު އަލަށް 15 ރިސޯޓެއް ހުޅުވާނެ\nމިއަހަރު އަލަށް 15 ރިސޯޓެއް ހުޅުވާނެ\nޕަޓީނާ މޯލްޑިވްސް ފަރި އައިލެންޑްސް ރިސޯޓް،\nމި އަހަރުތެރޭ ރާއްޖޭގައި އަލަށް 15 ރިސޯޓެއް ހުޅުވުމަށް ހަމަޖެހިފައިވާކަމަށް ޓޫރިޒަމް މިނިސްޓްރީން ހާމަކޮށްފިއެވެ.\nމި އަހަރުތެރޭ އަލަށް ހުޅުވިގެންދާނެ ރިސޯޓުތަކުގެ އަދަދު ހާމަކޮށްފައިވީ ނަމަވެސް، މި ރިސޯޓުތަކާއި ގުޅޭ އިތުރު ތަފްސީލެއް އެމިނިސްޓްރީން ދީފައެއް ނުވެއެވެ.\nޕީއެސްއެމް ނިއުސްއަށް މީގެ ކުރިން ދެއްވި އިންޓަރވިއުއެއްގައި ޓޫރިޒަމް މިނިސްޓަރ އަބްދުﷲ މަޢުސޫލް ވިދާޅުވެފައިވަނީ ކޯވިޑް-19 އާއި ގުޅިގެން ރިސޯޓުތައް ތަރައްޤީކުރުމުގެ މަޝްރޫޢުތަކަށްވެސް ހުއްޓުމެއް އައުމުން، 2020ވަނަ އަހަރު ރާއްޖޭގައި އަލަށް 12 ރިސޯޓު ހުޅުވުމަށް އަމާޒުކުރި ނަމަވެސް އަހަރު ނިމިގެން ދިޔައިރު، ހުޅުވިގެން ގޮސްފައިވަނީ4ރިސޯޓުކަމަށެވެ.\nމައުލޫމާތު ލިބިފައިވާގޮތުގައި މިއަހަރުތެރޭ އަލަށް ހުޅުވުމަށް ހަމަޖެހިފައިވާ ރިސޯޓުތަކުގެ ތެރޭގައި، ރިޓްސް ކާލްޓަން ފަރި އައިލެންޑްސް ރިސޯޓާއި، ޕަޓީނާ މޯލްޑިވްސް ފަރި އައިލެންޑްސް ރިސޯޓާއި، ލެ މެރެޑިއާން މޯލްޑިވްސް ރިސޯޓު އެންޑް ސްޕާ، ދަ ޗެޓީ ކުޑަވިލިގިލި ރިސޯޓާއި ކޮކޯގިރި އައިލެންޑް ރިސޯޓާއި، އެޑްރެސް މަޑިވަރު މޯލްޑިވްސް ރިސޯޓްސް އެންޑް ސްޕާ، އަވާނީ ފަރެސް ރިސޯޓު ހިމެނެއެވެ.\nޓޫރިޒަމް މިނިސްޓްރީން ވަނީ މިދިޔަ ޑިސެމްބަރުމަހުގެ ތެރޭގައި ރާއްޖޭގެ4އަތޮޅަކުން3ރަށާއި އަދި ބިމެއް، ރިސޯޓު ތަރައްޤީކުރުމަށް ހުޅުވާލައިފައެވެ. އަދި ރަށްތަކާއި ގުޅޭގޮތުން ގިނަ ބަޔަކު މައުލޫމާތު އޮޅުން ފިލުވަމުންދާކަމަށް ޓޫރިޒަމް މިނިސްޓްރީން ހާމަކުރެއެވެ.\nޓުއަރިޒަމް މިނިސްޓްރީން ރިސޯޓު ތަރައްޤީ ކުރުމަށް ހުޅުވާލާފައިވަނީ، ހއ. އަލިދުއްފަރުފިނޮޅު، ށ. ކުޑަޅައިމެންދޫ ނ. ކުންނަމަލެއި އަދި ހދ އަތޮޅުން ދަނޑުވެރިކަމަށް ދޫކޮށްފައިވާ ވައިކުރަމުރައިދޫން 15 ހެކްޓަރުގެ ބިމެކެވެ.\nޓުއަރިޒަމް މިނިސްޓްރީން ރަށްތަކާއި ބިމެއް ފަތުރުވެރިކަމަށް ހުޅުވާލިއިރު، މިކަމާއި ގުޅޭ މައުލޫމާތު ދިނުމުގެ ސެޝަނެއް މިމަހުގެ 14 ވަނަ ދުވަހު ބާއްވާނެއެވެ. މި3ރަށާއި، ބިމުގެ ބީލަން ފޮތް ޑިސެމްބަރުމަހުގެ 31 ވަނަ ދުވަހުން ފެށިގެން އަންނަ އަހަރު މާޗު މަހުގެ4ވަނަ ދުވަހުގެ ނިޔަލަށް މިނިސްޓްރީން ގަނެވޭނެކަމަށް ޓުއަރިޒަމް މިނިސްޓްރީން ބުނެއެވެ. އަދި ބީލަން ހުށަހެޅުން މާޗު މަހުގެ7ވަނަ ދުވަހު އޮންނާނެ ކަމަށް ޓުއަރިޒަމް މިނިސްޓްރީން ވިދާޅުވިއެވެ.


Ahannakee fahuruveri raajjetherey meeheh! އަހަންނަކީ ފަހުރުވެރި ރާއްޖެތެރޭ މީހެއް! – Faanooz\nApril 20, 2021 | އީމާ ވަހީދު\nއަހަރެންނަށް ހެނދުނު ވަނީ ހާލާއި، ކާޅާއި އަދި ކޮވެލީގެ ފަރި މިއުޒިކުގެ އަޑުންނެވެ. އަހަރެންގެ ދުވަސް ފެށިގެން ދަނީ އިރުގެ ރަން ދޯދިތަކުން އަހަރެންގެ ހަށިގަނޑާއި ހިތް ތާޒާ ކުރުވަމުންނެވެ. ސާފު ދޮންވެލި މޫދުގައި ފަތާލާ މަޖާކޮށްލުން ވެގެން ދަނީ އަހަަރެންގެ ހަށިގަނޑަށް ލިބޭ ކަސްރަތަކަށެވެ. ރުއްގަސް ތަކުން އެޖެހިލާ ފިނިފިނި ވައިރޯޅިތަކުން ދުވަހަކު ވަރުބަލި ކަން ހަނދާން ނެތޭ ވަރު ކޮށްދެއެވެ. އަހަރެންނަކީ ކާކުތޯއެވެ؟ އާދޭހެވެ. އަހަރެންނަކީ ރާއްޖެތެރޭ މީހެކެވެ. ފަޚުރުވެރި ރާއްޖެތެރޭ މީހެކެވެ.\nމިހާރަކަށް އައިސް ރަށްފުށުގައި އުޅޭ މީހުންނާއި، މާލޭ މީހުންނާއި ދެމެދު ތަފާތުކުރުންތައް ބާއްވާކަން ހިތާމައާއި އެކީ ފާހަގަކޮށްލަމެވެ. ބައެއް މީހުން މާލޭ މީހުންނޭ ރާއްޖެތެރޭ މީހުންނޭ ކިޔާފައި މުހާތަބު ކުރާ އަޑުއިވުމުން އަޅުގަނޑު ވަނީ ހައިރާނެވެ. އެފަދަ މީހުން އެހެން ކިޔާ އަޑުއިވުމުން، މާލެ އެއީ ރާއްޖެތެރޭގައި އޮންނަ ރަށެއް ނޫންތޯ އަހާލަފާނަމޭ ވެސް ހިތަށް އަރައެވެ. އެހެނަސްް ބަސްފޮތުގައި ރާއްޖެތެރެއަކީ ވެރިކަން ކުރާ ރަށް ނޫން އެހެން ރަށްރަށް ކަމަށް ވުމާއެކު އެކަމާއި އަޅާނުލީއެވެ.\nމާލޭގައި ދިރިއުޅުއްވާ “ބޭފުޅުންގެ” ތެރެއިން މަދު ބަޔަކު ދެކޭ ގޮތުގައި ރާެއްޖެތެރޭގައި ދިރިއުޅޭ މީހުންނަކީ ވަރަށް ދަށު ފަންތީގެ މީހުންނެެވެ. އެކަމަކު އަޅުގަނޑު މިކަމާ އެއްބަހެއް ނުވާނަމެވެ. ގިނަ މީހުން މިއަދު އެއްބަސް ވާނެ ހަގީގަތަކީ، މާލޭގައި ދިރިއުޅޭ މީހުންނަށް ވުރެ ރާއްޖެތެރޭގައި ދިރިއުޅޭ މީހުން މާ އަރާމުގައި މާ މީރު އެއްޗެހި ކައި ހަދައިގެން އުޅޭ ކަމެވެ. އަމާން ކަމާއި އަދި ރައްކާތެރި ކަމާއި އެކީ ހިނގާ ބިނގާވެ އުޅުމުގެ މިނިވަން ކަން ލިބެއެވެ. މީހަކު އައިސް ކަރަށް ނުވަތަ މެޔަށް ވަޅި ހަރާފާނެ ކަމުގެ ބިރު ގަންނާކަށް ނުޖެހެއެވެ.\nއާދޭހެެވެ. މާލޭގައި އެެއްކޮޓަރި ގަނޑެއްގައި މުޅި އާއިލާ އެކީ ތޮށްޖެހިގެން ނިދުމަށް ވުރެ ރަށްފުށުގައި ބޮޑު ކޮޓަރިއެއްގައި އަރާމުގައި އެކަނި ނިދާލަން މާ ރަނގަޅެއްނުންތޯއެވެ؟. މަގުމަތީގައި ދުއްވާ އެއްޗެހީގެ ބަރުގޮނުގެ އަޑުން ބޯގަޮވާފައި ހުރުމަށް ވުރެ ރާއްޖެތެރޭ، ރަށެއްގައި ހަމަހިމޭންކަންމަތީ ގުދުރަތީ މިއުޒިކުން ޖިސްމު ތާޒާ ކުރަން ފުރުސަތު ލިބެންޔާ މާ ސަޅިއެއް ނޫންތޯއެވެ؟.\nރާއްޖެތެރޭ ރަށެއްގައި އުޅެވޭ މީހަކަށް އަޅުގަނޑުވުމުން އަޅުގަނޑު ކިތަންމެހާވެސް ފަޚުރުވެރި ވަމެވެ. އުފާކުރަމެވެ. މި ގުދުރަތީ މާހައުލުން ހިތް ފުރަމުންނެވެ. ބަލާ ހުސްނުވާނެ ރީތިކަމެކެވެ. މާލޭގައި ވަޒަންވެރި ވެގެން ނޫޅެވޭތީ އޭ ކިޔާފައި ދެރައެއް ނުވަމެވެ. ލަދެއް ވެސް ނުގަންނަމަވެ. އަހަރެން ހަމަ ޔަގީނުންވެސް ރާއްޖެތެރޭގައި ދިރިއުޅެވޭތީ ވަރަށް ފަޚުރުވެރި ވަމެވެ.\nބަސްތޫރަ ވާހަކަ މީސް މީޑިޔާ\nހަމައެކަނި މާލޭ މީހުން ރާއްޖެތެރެވުމެއްނޫން ދެރައީ. ރާއްޖެތެރޭ މީހުން މާ މާލެވުންވެސް ކަޑަ. އަހަރެން ކުޑައިރު މާލެ ބަލަުވީ ތަޢުލީމު ހޯދަން. 10 ވަރަކަށް ފަހު ކިޔަވާ ނިމިގެން ރަާް ބަދަލުވީ ވަޒީފާއަށް. މާލެވެގެން ތުއިވެގެން ނޫޅެން. އެކަމް އހަރެމެން ރަށު އެބައުޅޭ ވަޒީފާއެއް ހޯދާލަން މާލެ އައިސް އުޅޭތާ3އަހަރުވެސް ނުވާ ކުދިން. ވަރަށް ފޮނި. އެކުދިން ދެކެނީ އަހަރެމެން ރަށުގަ އުޅޭތީ މީ ވަރަށް ދެރަބަޔެއްކަމަށް. ދަށް ބަޔެއްކަމަށް. އަދި ތިމަންމެން މީ މާލެ ބަޔެއް ކަމަށް. ލަދުގަނޭ. އހަރެމެން ރަށުގަ އުޅުނަސް އޯލެވެލް ނިންމާ އަދި އިތުރަށް ކިޔަވައިގެން މިއުޅެނީ. މިާލޭގަ ވަޒީގަ އުޅޭ އެއްކަލަ ފޮނި ކިދިން ަތުގަ އޮތީ އޯލެވެލް. ދިވެހި އިސްލާމުން ފާސްވިކަން\nކޮބާތަ މާލޭ މީހާ…. ކޮމެންޓެއް ކޮއްލާކައްވެސް ނާދޭތަ؟\nމަގޭ ރަށަށްވުރެ ހިތްގައިމު ވަޒަނެއް ހަމަހިލާ މިދުނިޔެ މަތީގައި ނުވެއެވެ.\nމާލެ މީހުން އަށް ވެސް ރަށްފުށު މީހުން ގޮތަށް މަލެ ނޫނީ ހުޅުމާލެއިން ގޯތި ދީ ބަލަ. ޢޭރުން މާލެ މީހުން ވެސް ނޫޅޭނެ ކުޑަ ކޮޓަރި އެތްގައެއް. މާލެ މީހާ މިވަނީ ކާފަ ނޫނީ މާމަ ގެ ގޯތި ފަޅަމުން ގޮސް ކުޑަ ގޮޅި އަކަށް ވެދެ ހުސްވެފަ.\nޢެއްވެސް އެކިއުރެސީ އެއް ނެތް ލިޔުމެއް. ރިސާޗް ކޮބާ؟\nލިޔުންތެރިއާ ކިޔާދިނި ހަމައެކަނި މާހައުލުގެ ވާހަކަ ( ގޮޑު ދޮށައް އަޅާފާ ހުންނަ ކުޑަކުދިންގެ ނެޕީތަކާ ޕްލާސްޓިކު ފުޅިތައް ކަނޑާފާ). ދިރިއުޅެން ވަޒީފާ އެބަ ބޭނުންވޭ. ރަށަކުން ކިތައް ވަޒީފާ ނެރެވޭނެ؟ ބަލި ވުމުން ޕެނަޑޯލް ގުޅަގަނޑެއް ނުލިބޭހާލުގާ މާލެ އަންނަން ޖެހެނީ ޒަރޫރީ ހާލަތުގާ (މިސާލަކީ: ސިޔާސިވެރިން މެޑަލް ޖަހަން “ނަރުދަމާ ހަދާދޭނަން” “ލަފާނެ ފާލަމެއް ހަދާދޭނަން”…). ޒަރޫރީ ހުރިހާކަމެއް ފުރިހަމަ ވަންޏާ، މާލެއައުގެ މާނައެއް ދޭހައެއްނުވޭ.\nމަށަކީ މާލެ މީހެއް، ނަމަވެސް ފަހުރުވެރިއެއް ނުވަން، އަދި ދެން އުޅޭ މީހުންނަށް ބަދުބަހެއް ބުނާކައްނެތިން. ކޮންމެ ރަށެއްގާވެސް ރުނ*ން އުޅޭނެ. އެއީކީ މާލެއައް އަދި އެހެން ރަށަކައްވެސް ޚާއްސަވެގެންވާ ކަމެއް ނޫން.\nނިކަމެތި ރަށުފުށު މީހާ\nމާލޭ މީހުން އަބަދު ވެސް ގޭގޭ ހޯދާފަ ބޮޑު އަގު ކުއްޔަށްދީފަ.. އެ ލިބޭ މީހާގެ ދެމަފިރިންނަށް އަދި ކުދިންނަށް ގެ ލިބެނީ އަބަދުވެސް.. ރާއްޖޭ ތެރެއިން ވިޔަސް މާލެއިން ވިޔަސް… ރާއްޖޭތެރޭގައި އުޅޭނެ އަމިއްލަ ތަނެއް ނެތް މީހުން އެބަތިބި.. ނަމަވެސް މާލޭ މީހާ ކިޔާ ރާއްޖެ ތެރެއަށް އުފަން މީހގެ ފިރިމީހާއަށް މާލޭގަ ގެއެއް ހުއްޓަސް ރަށުން ލިބޭ.. ނަމަވެސް ރަށުގައި ހުރިއްޔާ މާލެއިން ނުލިބޭ.. ނަމަވެސް މިައަދު ރާއްޖޭތެރޭގައި އުޅޭ މީހާއަށް ރަށުން ވެސް އަމިއްލަ ގެއެއް ނުލިބިގެން…\nމާލެ މީހުންނަކީ ރާއްޖެތެރޭ މީހާކުލި ދެއްކީމަ ކައިގެން ބޮއެގެން ތިބޭމީހުން.\nމާލޭގައި އުޅޭ އަތޮޅު ސޮރު\nމާލޭގައި ދިރިއުޅެނީ “ރާއްޖެތެރޭ” މީހުންނެއް ނޫންތަ؟ ރަށެއްގަ އާބާދީގެ ބޮޑުބައެއް އުޅެނީ މާލެއަކު ނޫންތަ؟ އެންމެ މުހިއްމު ނުކުތާތަކަށް ފޯކަސް ދީފައެއް ނެތް.


“ދި ނެލްސަން މަންޑޭލާ ރޫލްސް”ގެ ޓްރޭނިންގ ޕްރޮގްރާމް ޕްރިޒަން އޮފިސަރުންނަށް ފަށައިފި\nޔޫއެންއޯޑީސީއާއި މިނިސްޓްރީ އޮފް ހޯމް އެފެއަރޒް އަދި މޯލްޑިވްސް ކަރެކްޝަނަލް ސަރވިސް (އެމްސީއެސް) ގުޅިގެން ޕްރިޒަން އޮފިސަރުންނަށް “ޔުނައިޓެޑް ނޭޝަންސް ސްޓޭންޑަޑް މިނިމަމް ރޫލްސް ފޯރ ދި ޓްރީންޓްމަންޓް އޮފް ޕްރިޒަނަސް (ދި ނެލްސަން މަންޑޭލާ ރޫލްސް)” އާ ގުޅޭ ގޮތުން ހިންގާ ޓްރޭނިންގ ޕްރޮގްރާމްގެ ފުރަތަމަ ބެޗް އިއްޔެ ފަށައިފިއެވެ.\n2021 ޖަނަވަރީ 27-28 ގެ ނިޔަލަށް ކުރިއަށްދާ މި ޓްރޭނިންގ ޕްރޮގްރާމްގައި ހުރިހާ ޖަލުތަކުންނާއި ހެޑް އޮފީހުން ޖުމްލަ 51 އޮފިސަރުން ވަނީ ބައިވެރިވެފައެވެ. އެމްސީއެސްގެ އަމާޒަކީ މި ޕްރޮގްރާމް ހުރިހާ އޮފިސަރުންނަށް ހިންގުމެވެ.\nމި ޕްރޮގްރާމްގެ މަޤްޞަދަކީ “ދި ޔުނައިޓެޑް ނޭޝަންސް ސްޓޭންޑަޑް މިނިމަމް ރޫލްސް ފޯރ ޓްރީޓްމަންޓް އޮފް ޕްރިޒަނަރސް (ދި ނެލްސަން މަންޑޭލާ ރޫލްސް)” ނުވަތަ ޖަލުތަކުގައި ބޭނުންކުރާ އެންމެ ދަށް މިންގަނޑު، މޯލްޑިވްސް ކަރެކްޝަނަލް ސާރވިސްގައި މަސައްކަތްކުރާ ހުރިހާ ޖަލު އޮފިސަރުން އަޙުލުވެރިކުރުވައި، ޖަލު އޮފިސަރުންގެ މަސައްކަތްތައް ތަރައްޤީކޮށް ސްޓްރީމްލައިން ކުރުވުމެވެ.\nމި ޓްރޭނިންގ ޕްރޮގްރާމްގައި ކިޔަވައިދެނީ ޔޫއެންއޯޑީސީގެ އެހީތެރިކަމާއެކު ކުރިއަށް ގެންދިޔަ “ދި ނެލްސަން މަންޑޭލާ ރޫލްސް ގެ “ޓްރޭނިންގ އޮފް ޓްރޭނަރސް” ޓްރޭނިންގ ފުރިހަމަކޮށްފައި ތިބި އޮފިސަރުންނެވެ. މި ޕްރޮގްރާމްގައި މައިގަނޑުގޮތެއްގައި “ދި މަންޑޭލާ ރޫލްސް” ގައި ހިމެނޭ ކަންތައްތަކާގުޅޭ މޮޑިއުލްސްތައް ބައިވެރިންނަށް ކިޔަވާދީފައިވެއެވެ. އޭގެ ތެރޭގައި އެ ރޫލްސްގެ އޮވަރ ވިއު، ޕްރިޒަން ކޮންޑިޝަންސް، ޕްރިޒަން ރެޖީމް، ސޭފްޓީ އެންޑް ސެކިއުރިޓީ، ހެލްތްކެއަރ އަދި ސޭފްގަރޑް ހިމެނެއެވެ. މި ޕްރޮގްރާމް ފުރިހަމަ ކުރާ އޮފިސަރުން ވެގެންދާނީ ޔޫއެންއޯޑީސީ ޤަބޫލުކުރާ ފެންވަރުގެ އޮފިސަރުންނަށެވެ.


Addu City Feydhoo avashu kudakudhinge park set install kurumuge masakkaiy kohdheyne faraatheh hoadhan\nއައްޑޫ ސިޓީ ފޭދޫ އަވަށު ކުޑަކުދިންގެ ޕާކްސެޓް އިންސްޓޯލްކުރުމުގެ މަސައްކަތް ކޮށްދޭނެ ފަރާތެއް ހޯދަން\n5 އެޕްރީލް 2021 1 week ago\nއައްޑޫ ސިޓީ ފޭދޫ އަވަށު ކުޑަކުދިންގެ ޕާކްސެޓް އިންސްޓޯލްކުރުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއެވެ. މިމަސައްކަތަށް ދައުވަތު ހުޅުވާލެވެނީ ދިވެހިރާއްޖޭގައި މިބާވަތުގެ ވިޔާފާރިކުރުމަށް ރެޖިސްޓްރީ ކުރެވިފައިވާ ފަރާތްތަކަށެވެ.\nމި މަސައްކަތާއި ގުޅޭ ބިޑް ޑޮކިއުމަންޓް 2021 އެޕްރީލް 06 ވާ އަންގާރަ ދުވަހުން ފެށިގެން 2021 އެޕްރީލް 15 ވާ ބުރާސްފަތި ދުވަހުގެ 13:00 ހަމަޔަށް މިއިދާރާއިން ގަންނަން ލިބެން ހުންނާނެއެވެ. މި މަސައްކަތާއި ގުޅޭ މައުލޫމާތު ޝީޓް އަދި ބިޑް ފޯމް ބީލަމުގައި ބައިވެރިވުމަށް ރަޖިސްޓްރީކުރާ ފަރާތްތަކަށް ސޮފްޓްކޮޕީ ފޯރމެޓްގައި މެއިލް ކުރެވޭނެއެވެ.\nބީލަމުގައި ބައިވެރިވުމަށް 300/- ( ތިންސަތޭކަ ) ދިވެހި ރުފިޔާގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެއެވެ. ބީލަމުގައި ބައިވެރިވުމަށް ރެޖިސްޓްރޭޝަން ފުރިހަމަ ކުރުމަށް މިދެންނެވި މުއްދަތުގެ ތެރޭގައި ބީލަމުގައި ބައިވެރިވުމަށް އެދޭ ފަރާތްތަކުން މިއިދާރާގެ [email protected] އަށް ރިކްއެސްޓްކޮށް ފައިސާ ޑިޕޮޒިޓްކުރުމަށްފަހު، ފައިސާ ޖަމާކުރިކަމުގެ ސްލިޕް މެއިލްކޮށް ދެއްވުން އެދެމެވެ.\nބީލަމާއި ގުޅިގެން މައުލޫމާތެއް ސާފުކުރައްވަން ބޭނުންވާނަމަ 2021 އެޕްރީލް 06 ވާ އަންގާރަ ދުވަހުން ފެށިގެން 2021 އެޕްރީލް 18 ވާ އާދީއްތަ ދުވަހުގެ 13:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު 2021 އެޕްރީލް 19 ވާ ހޯމަ ދުވަހުގެ 13:00 ގެ ކުރިން، ބިޑް ބައްލަވައިގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ.\nބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 2021 އެޕްރީލް 22 ވާ ބުރާސްފަތި ދުވަހުގެ 11:30ގައި މި އިދާރާގެ ޕްރޮޖެކްޓްސް ކޮންފަރެންސް ރޫމުގައެވެ. ގަޑިޖެހުމަށްފަހު ހުށަހަޅާ ބިޑުތައް ބަލައިނުގަނެ އަނބުރާ ރައްދުކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ސިޓީއުރައިގެ ބޭރުގައި ބީލަމަށް ދެވިފައިވާ ނަން، ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ\n23 ޝައުބާން 1442\n05 އެޕްރީލް 2021\nޕަބްލިޝް ކުރި ތާރީޚް: 05-04-2021\nސުންގަޑި: 2021-04-22 11:30:00


ނުގަވާއިދުން އުޅޭ ބިދޭސީން\nގައުމަށް ދާން ބޭނުންވާ 8000 މީހުން ގައުމަށް ފޮނުވާލާފައިވާކަމަށް އިކޮނޮމިކް މިނިސްޓަރ ވިދާޅުވެފައިވޭ\nބިދޭސީން ގަވައިދަށް ފެއްތުމުގެ މަސަކަތް ސަރުކާރުން އަންނަނީ ކުރަމުން\nގިނަ ފަހަރަށް ބިދޭސީން ރާއްޖެ އަންނަނީ ދިވެހިން އެދިގެން\n26 ޖެނުއަރީ 2021 | އަންގާރަ 19:24\nބިދޭސީން މަގުމަތީގައި އިހުތިޖާޖު ކުރަނީ\nޒަމާނުއްސުރެވެސް ދިވެހިންނަކީ އެކަކަށް ޖެހޭ މުހުތާދެއް އަނެކަކު ފިލުވައިދެމުން އުޅެމުން އައި ބައެކެވެ. ދިވެހިންގެ އެކުވެރިކަމާ ހިތްހެޔޮކަމުގެ އިތުރަށް ދިވެހިން އަދާކުރާ މެހެމާންދާރީގެ ވާހަކައަކީ އިހުގެ ސައްޔާހުންގެ ތައުރީފު އޮހިފައިވާ ކަންކަމެވެ. އަދި މިއަދު ރާއްޖެ އަންނަ ފަތުރުވެރިންވެސް އުފަލާއިއެކު ބަލައިގަންނަމުން އަންނަ ކަންކަމެވެ. ނަމަވެސް ހިތާމައަކީ މިއަދު މަންޒަރު ބަދަލުވެފައިވާ ކަމެވެ. ދިވެހިންގެ މެހެމާންދާރީއާއި ހިތްހެޔޮކަން އަދި އެކުވެރިކަން ވަކި ބަޔަކަށް ދައްކަމުން ދާ މަންޒަރު ފެންނަލެއް މަދެއްނޫނެވެ. ދައްކަން މިއުޅެނީ ދިވެހިންނާއި ރާއްޖޭގައި މަސައްކަތް ކުރަން އުޅޭ ބިދޭސީންގެ ވާހަކައެވެ.\nކޮންމެއަކަސް ރާއްޖޭގައި ބިދޭސީން ގިނަވެގެން، ތޮއްޖެހިގެން އުޅޭ މައްސަލައަކީ ބޮޑު މައްސަލައެކެވެ. ނަމަވެސް އެންމެ ފުރަތަމަ އުފެދޭ ސުވާލަކީ މި ބިދޭސީން ރާއްޖެ އަންނަން ޖެހުނީ ކީއްވެގެންތޯއެވެ؟ މި ސުވާލުގެ ޖަވާބު ހޯދާލުމަށް ބައެއް ބިދޭސީންނާ ސުވާލު ކޮށްލީމެވެ. އެގޮތުން ސުވާލުކުރި ގިނަ ބިދޭސީންގެ ޖަވާބަކީ އެމީހުންއައީ ކޮންމެސް ކޮންސްޓްރަކްޝަން މަސައްކަތް ކުރާ ކުންފުންޏަކުން އެދިގެންކަމަށެވެ. ނުވަތަ ރެސްޓޯރެންޓާއި މިފަދަ ކޮންމެވެސް މަސައްކަތެއް ކުރުމަށް ދިވެހިން އެދިގެން ކަމަށެވެ. ނަމަވެސް ކުރާ މަސައްކަތް ނިމި، ބޭނުން ފުދުމާއިއެކު އެ ކުންފުނިތަކުން އެމީހުން ބޭރުކޮށް ނިކަމެތި ކޮށްލީކަމަށް ގިނަ ބަޔަކު ބުނެފައިވެއެވެ.\nބައެއް ބިދޭސީން ފާހަގަ ކޮށްފައިވާ ގޮތުން އެމީހުން މާލެ ގެނައުމަށް ބައެއް ދިވެހިން ނުހަނު ގިނަ ހަރަދުތަކެއްކޮށް ގިނަ އަހުދުތަކެއް ވެގެން އެމީހުން ރާއްޖެ ގެންނަނީ، ބޮޑު މުސާރަ ދޭނެ ކަމަށް ބުނެއެވެ. އަދި މާލެ އާދެވުމާއިއެކު ބުނެފައިވާ ހުރިހާ ވާހަކަތަކެއް މަތިން ހަނދާންނެތި ދިވެހި މީހާގެ ފައިބުނޑަށް ވެއްޓި، އާދޭސް ކުރަންޖެހޭ ފަހަރުވެސް އަންނަ ކަމަށް އެމީހުންވަނީ ފާހަގަކޮށްފައެވެ.\nމީގެތެރެއިން ގިނަ ފަރާތްތަކަކީ އާއިލާއަށް ހަރަދު ކުރަމުން ރާއްޖޭގައި އުޅޭ މީހުންނެވެ. އަނބުރާ ގައުމަށް ދާނެ ގޮތެއް ނެތި ރާއްޖޭގައި 'ގަނަތެޅިގެން' އުޅެން ގިނަ މީހުންނަށް ވަނީ މަޖުބޫރު ވެފައެވެ. އެގޮތުން ބޭރުން އަންނަ ފަތުރުވެރިން ނުވަތަ އަތުގައި ފައިސާ ހުންނަ ބިދޭސީން ފަދައިން އެމީހުން އަތުގައި ލާނެ ރީތި ހެދުމެއް، އުޅޭނެ ރަނގަޅު ގެއެއް ނުހުރެއެވެ. ދެން ދިވެހިންނަށް ފެނިގެން މިދަނީ އެމީހުންގެ މުޑުދާރު ކަމެވެ.\nއެމީހުންނަކީ ހަޑި ބައެއްގެ ގޮތުގައި ދެކެވި އެމީހުން ބާކީކޮށް ދެރަކޮށްލެވެއެވެ. އަދި ދިވެހިންނަށް ވަޒީފާ ނުލިބެނީ 'ބަންގާޅީން' ގިނަވުމުން ކަމަށް ބުނެ އެއްޗެހި ގޮވާ ހަދައެވެ. ނަމަވެސް އެންމެ ފުރަތަމަ ދިވެހިން ފަރުދީ ޒިންމާ އަދާކުރިނަމަ މިހެން ނުވީހެވެ. ބައެއް ދިވެހީން ކަންނެތްވުމުގެ ބަދަލުގައި އަމިއްލަ ޒިންމާ އަދާކުރިނަމަ އެމީހުން ގެންނާކަށް ނުޖެހުނީހެވެ.\nރަނގަޅެވެ. ބިދޭސީންގެ ސަބަބުން ދިވެހިންނަށް ވަރަށް ގިނަ އުނދަގޫތަކާއި ދަތިތައް ދަނީ ކުރިމަތިވަމުންނެވެ. ބައެއް ބިދޭސީން ތަފާތު އެކިއެކި ކުށްތަކަށް އަރައިގަންނަމުންދާއިރު އެމީހުން ރަނގަޅަށް މޮނިޓަރކުރުން މިވަނީ ދަތިކަމަކަށް ވެފައެވެ. އެގޮތުން ޖިންސީ ގޯނާ ކުރުމާއި، ވައްކަމާއި ފޭރުމުގެ މައްސަލަތަކުގައި ބިދޭސީން ހައްޔަރު ކުރެވޭ މިންވަރު ދަނީ ކަންބޮޑުވާން ޖެހޭ މިންވަރަށް އިތުރު ވަމުންނެވެ.\nއެގޮތުން މިހާރު ރާއްޖޭގައި ބިދޭސީން ރެގިއުލޭޓްކޮށް، ގަވައިދާ ހިލާފަށް އުޅޭ ބިދޭސީން ގަވައިދަށް ފެއްތުމުގެ މަސަކަތް ސަރުކާރުން މިހާރު އަންނަނީ ކުރަމުންނެވެ. އަދި ބިދޭންސީގެ ރުހުމުގައި އެމީހުން އަނބުރާ ގައުމަށް ފޮނުވާލުމުގެ އިންތިޒާމްވެސް ސަރުކާރުން އަންނަނީ ހަމަޖައްސައިދެމުންނެވެ.\nއެގޮތުން ދާދި ފަހުން އިކޮނޮމިކް މިނިސްޓަރ ފައްޔާޒު އިސްމާއީލް ވިދާޅުވީ މިއަހަރެކޭ އެއްފަދައިން 2021 ވަނަ އަހަރުވެސް ރާއްޖޭގައި ގަވައިދާ ހިލާފަށް އުޅެމުން އަންނަ ބިދޭސީންގެ ތެރެއިން 20،000 ބިދޭސީން އަނބުރާ ގައުމަށް ފޮނުވާލުމުގެ މަސައްކަތް ކުރައްވާނެ ކަމަށެވެ. މިހާތަނަށް ގަވައިދާ ހިލާފަށް އުޅޭ ބަންގްލަދޭޝް މީހުންގެ ތެރެއިން 7000ށް ވުރެ ގިނަ މީހުން ވަނީ އަނބުރާ އެމީހުންގެ ގައުމަށް ފޮނުވާލާފައެވެ. އަދި ލިޔެކިޔުންތައް އޮވެ ގައުމަށް ދާން ބޭނުންވާ 8000 މީހުން ގައުމަށް ފޮނުވާލާފައިވާކަމަށް މިނިސްޓަރ ވިދާޅުވިއެވެ.


ލ. މާވަށު ކައުންސިލްގެ ރައީސް\nލ. މާވަށު ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nޙައްވާ ޢާތިކާ ޢަލީ\nލ. މާވަށު ކައުންސިލްގެ މެންބަރު\nL. Maavashu - 1\nL. Atoll, Male - 4


Yuppe ge "Nafrathvumun" mirey premier kuranee | Mihaaru\n"ނަފުރަތުވުމުން" ގެ ޕޯސްޓަރެއް.\nޔޫއްޕެގެ "ނަފުރަތުވުމުން" މިރޭ ޕްރިމިއާ ކުރަނީ\n09 އެޕްރީލް 2019 - 07:372comments\nމި ފިލްމަކީ ޔޫއްޕެގެ ސްކްރީންޕްލޭއަކަށް އޭނާ ޑައިރެކްޓްކޮށް، ސަޕޯޓިން ވެސް ރޯލެއް ވެސް ކުޅެފައިވާ އަސަރުގަދަ ލޯބީގެ ފިލްމެކެވެ. "ނަފުރަތުވުމުން" ގެ މައިގަނޑު ތަރިންނަކީ މަރިޔަމް އައްޒަ، އަލީ (ދޮންއައްޔަ) އާޒިމް އަދި އަހުމަދު (އާނަންދު) އީސަ އެވެ.\nފިލްމުގެ ޓިކެޓް މިދިޔަ މަހުގެ 29 ވަނަ ދުވަހުން ފެށިގެން ވިއްކަމުން އަންނަ އިރު، ޔޫއްޕެ ބުނީ ހޮނިހިރު ދުވަހު ބޭއްވި މަޖިލިސް އިންތިހާބުގެ ކެމްޕޭނުގެ ތެރޭގައި ފިލްމުގެ ޓިކެޓް ވިކޭ ސްޕީޑް މަޑުވި ނަމަވެސް، މިހާރު އަނެއްކާ ވެސް ޓިކެޓް ވިޔަފާރި ރަނގަޅުވެފައިވާ ކަމަށެވެ.\nކުލަ ގަދަ އިވެންޓަކާ އެކު "ނަފުރަތުވުމުން" މިރޭ ޕްރިމިއާ ކުރަން ރޭވި ނަމަވެސް، ފިލްމީ ދާއިރާ އަށް ހިދުމަތްތަކެއްކޮށް ދީފައިވާ ކުރީގެ އެކްޓަރު އަހުމަދު އަފްރާހް އާދީއްތަ ދުވަހު މަރުވުމާ ގުޅިގެން، ޕްރިމިއާ އިވެންޓަށް ވަނީ ބަދަލުތަކެއް ގެނެސްފަ އެވެ.\n"އައްޕުއަކީ ވަރަށް ގިނަ ދުވަހު އެކީގައި މަސައްކަތް ކުރި ގާތް ރައްޓެއްސެއް. އޭނާގެ ކުއްލި މަރާ އެކު ލިބުނު ހިތާމައާ ގުޅިގެން އަހަރެމެން މިހާރު ވަނީ ޕްރިމިއާ އިވެންޓަށް ކޮންމެވެސް ވަރެއްގެ ބަދަލުތަކެއް ގެނެސްފައި،" ޔޫއްޕެ ބުންޏެވެ. "މިރެއިން ފެށިގެން އޮލިމްޕަހުގައި ފިލްމު ދިހަ ޝޯ ދައްކަން ވަނީ ހަމަޖެހިފައި."\nބ. ދަރަވަންދޫގައި އެއްކޮށް މަންޒަރުތައް ނެގި ފިލްމާ ބެހޭ ގޮތުން ޔޫއްޕެ ބުނީ މިއީ ލޯބީގެ ފިލްމުތައް ކަމުދާ މީހުން ވަރަށް ގަޔާވާނެ ފިލްމަކަށް ވާނެ ކަމަށެވެ. މީގެ މައިގަނޑު ޕްލޮޓަކީ ދެމަރިފިއެއްގެ ދޭތެރޭގައި ދިމާވާ މައްސަލަތަކެވެ.\n"ނަފުރަތުވުމުން" ގެ ޓްރެއިލާއެއް.\n"މިއީ ހަމައެކަނި ފިލްމެއް ބަލާލުމުގެ ބޭނުމުގައި ބަލާލަން ޖެހޭ ކަހަލަ ފިލްމެއް ނޫން. ދިރިއުޅުމުގައި ދެމަފިރިއަކަށް ދިމާވެދާނެ ވަރަށް ގިނަ އިޝޫތަކަކަށް ހުންނާނެ ފިލްމުގައި އަލިއަޅުވާލާފައި،" ޔޫއްޕެ ބުންޏެވެ. "އަހަންނަށް މީގެ ސްޓޯރީލައިނާއި ފިލްމު ގެނެސް ދެވިފައި އޮތް ގޮތް އަހަންނަށް ވަރަށް ވެސް ރީތި. އަނެއްކާ ތަރިންގެ އެކްޓިން އިން ނަފުރަތުވުމުން އަށް އިތުރު ފުރިހަމަ ކަމެއް ގެނެސް ދޭނެ."\nދެ ލަވަ ހިމެނޭ ފިލްމު ރަށްރަށުގައި ވެސް ދައްކަން ވަނީ ހަމަޖެހިފަ އެވެ. ނަމަވެސް ރޯދަ މަސް ވަރަށް ބޮޑަށް ކައިރިވެފައިވާތީ ފިލްމު ގިނަ ރަށްރަށުގައި އެޅުވުން ކުރިއަށް ގެންދަން ނިންމާފައި ވަނީ ރޯދައިގެ ފަހުންނެވެ.\n"އެކަމަކު ރޯދައިގެ ކުރިން ބައެއް ރަށްރަށުގައި ވީކެންޑް ތެރޭގައި ފިލްމު އަޅުވާނެ،" ޔޫއްޕެ ބުންޏެވެ.\nއޮލިމްޕަހުގައި އެންމެ ފަހުން ވެސް އެޅުވީ ޔޫއްޕެ ޑައިރެކްޓްކޮށްފައިވާ ފިލްމެކެވެ. އެއީ ހޮރޯ ކޮމެޑީ "40+ އެވެ.\nމި އަހަރު ދެން އެޅުވި ފިލްމުތަކަކީ ނިއުމާ މުހައްމަދުގެ "ނިވައިރޯޅި" އާއި ޑާކް ރެއިން އެންޓަޓައިންމަންޓްގެ "ގޮށްރާޅު" އެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ބ. ދަރަވަންދޫ ޔޫސުފު ޝަފީއު (ޔޫއްޕެ) އޮލިމްޕަސް ސިނަމާ އެކްޓްރެސް މަރިޔަމް އައްޒަ


11 ޑިސެންބަރު 2015، ރިފަރެންސް: -\nދިވެހިރާއްޖޭގެ ފަޚުރުވެރި ޤައުމީ ދުވަހުގެ މުނާސަބަތުގައި، އަޅުގަނޑުގެ އެންމެ އިސް ވާޖިބަކީ، މި މަތިވެރި ނިޢުމަތް ދެއްވި ކަމަށްޓަކައި اللّـه سبحـانـه وتعـالىގެ ޙަޟުރަތަށް ޙަމްދާއި ޝުކުރު ދެންނެވުމެވެ. އެއަށްފަހު، މި އުފާވެރި މުނާސަބަތުގައި، ރާއްޖޭގެ އެންމެހައި ލޮބުވެތި ރައްޔިތުންނަށް، އަޅުގަނޑު ވަރަށް އިޚްލާޞްތެރިކަމާއެކު ތަހުނިޔާ ދަންނަވައި ހެޔޮއެދުންތައް އަރިސްކުރަމެވެ.\nޤައުމީ ދުވަހުގެ ބަޠަލު، އައްސުލްޠާނުލްޣާޒީ މުޙައްމަދު ތަކުރުފާނުލްއަޢުޒަމް ކުރެއްވި މަތިވެރި ޖިހާދުގެ ޒިކުރާ އާކުރަމުން، އެމަނިކުފާނުގެ ފުރާނަފުޅަށް މާތްﷲ ހެޔޮ ރަޙްމަތް ލައްވައި ސުވަރުގޭގެ މަތިވެރި ނިޢުމަތް ދެއްވުން އެދި އެކަލާނގެ ޙަޟްރަތުގައި ދުޢާ ދަންނަވަމެވެ. ޕޯޗުގީޒުންގެ އަތްދަށުން ދިވެހި ޤައުމު ސަލާމަތް ކުރެއްވުމަށްޓަކައި ބޮޑުތަކުރުފާނު ކުރެއްވި ޖިހާދަކީ، ބިރުވެރިކަމާއި މުސީބާތާއި ދަތި އުނދަގޫތަކުގެ ކުރިމަތީގައިވެސް، ނުގުޑާފަދަ ޢަޒުމަކާއި ހިތްވަރެއް ކުރިއަށް ނެރެފިނަމަ، އަޅުވެތިކަން މިނިވަންކަމަށް ބަދަލުކުރެވޭނެކަން ސާބިތުކޮށްދެއްވި ޖިހާދެކެވެ. އެހެންކަމުން، ބޮޑުތަކުރުފާނާއި، އެ ތަކުރުފާނާއެކު އެ މަތިވެރި ޖިހާދުގައި ބައިވެރިވެވަޑައިގެންނެވި އަބްޠާލުން އެ ދެއްކެވި ފުރިހަމަ ކެރިވަޑައިގަތުމާއި ހިތްވަރުގަދަކަމާއި ސާބިތުކަމުގެ ނަމޫނާއިން އަޅުގަނޑުމެންގެ މިއަދުގެ ޒުވާން ޖީލު ޢިބްރަތް ޙާޞިލު ކުރުމަށް އަޅުގަނޑު ގޮވާލަމެވެ. ހަމައެއާއެކު، އަޅުގަނޑުމެންގެ ދީނާއި ޤައުމީ މިނިވަންކަން ޙިމާޔަތްކޮށް ރައްކާތެރިކުރުމުގެ ޢަޒުމު އާކުރެއްވުމަށް ރާއްޖޭގެ ލޮބުވެތި ރައްޔިތުންނަށް، އަޅުގަނޑު ވަރަށް އިޚްލާޞްތެރިކަމާއެކު އިލްތިމާސް ކުރަމެވެ.\nމާތްﷲ، މާތްވެގެންވާ އިސްލާމްދީނުގެ މަތިވެރި ބިންގަލުގެ މަތީގައި ދެމިތިބުމުގެ ހެޔޮ ތައުފީޤު އަޅުގަނޑުމެން އެންމެންނަށް މިންވަރު ކުރައްވާށިއެވެ! ރާއްޖޭގެ މިނިވަންކަމާއި ސިޔާދަތު ޙިމާޔަތްކުރުމުގެ ހެޔޮ ތައުފީޤު އަޅުގަނޑުމެން އެންމެންނަށް ދެއްވާށިއެވެ! ރާއްޖޭގެ ތަރައްޤީއަށާއި ރައްޔިތުންގެ ފުދުންތެރިކަމަށާއި ކުރިއެރުމަށް ސަރުކާރުން ކުރަމުން މިގެންދާ މަސައްކަތްތަކުގައި އެކަލާނގެ ބަރަކާތާއި ކާމިޔާބު ލައްވާށިއެވެ! އާމީން.


SunOnline: Americ Syria sufain nah Hamalaa dhinumuge natheejaa varah goasvaane : Russia\nއެމެރިކާ ސޫރިޔާ ސިފައިންނަށް ހަމަލާތައް ދިނުމުގެ ނަތީޖާ ވަރަށް ގޯސްވާނެ: ރަޝިޔާ\n1 އަހަރު2ދުވަސް ކުރިން - 19 ޖޫން 2017 1\nމޮސްކޯ (ޖޫން 19) : ސޫރިޔާގައި ހަރަކާތްތެރިވާ އެމެރިކާ ސިފައިން އެމީހުންގެ ހުދޫދުން ބޭރުވެ ސޫރިޔާ ސަރުކާރު ސިފައިންނަށް ގަސްދުގައި ހަމަލާތައް ދެމުން ގެންދިޔުމަކީ އެކަމުގެ ނަތީޖާ ވަރަށް ގޯސްވާނެ ކަމެއްކަމަށް ބުނެ ރަޝިޔާ އިން އެމެރިކާއަށް އިންޒާރެއް ދީފި އެވެ.\nރަޝިޔާގެ ޚާރިޖީ ވަޒީރުގެ ނައިބު ސަރްގީ ރިޔަބްކޯވް ވިދާޅުވީ އެމެރިކާ އިން ސޫރިޔާގެ ބިމަށް ގަވައިދާ ޚިލާފަށްވަދެ ސޫރިޔާ ސިފައިންނަށް ސީދާ ގޮތެއްގައި ހަމަލާތައް ދިނުމަކީ ވަރަށް ނުރައްކާތެރިކަމެއްކަމަށާ މިއީ އެއްގޮތަކަށް ވެސް ގަބޫލުކުރެވޭނެ ކަމެއްނޫންކަމުގަ އެވެ. ރިޔަބްކޯވް ވިދާޅުވީ މިގޮތަށް އެމެރިކާ ކަންތައް ކުރާނަމަ ސޫރިޔާގައި ހަރަކާތްތެރިވާ އެމެރިކާއަށް ތާއީދުކުރާ ފަރާތްތަކާ ދެކޮޅަށް ވެސް މިފަދަ ހަމަލާތައް ދެވިދާނެ ކަމުގަ އެވެ.\nރިޔަބްކޯވް މިމޭރުމުން ވާހަކަ ދެއްކެވީ ސޫރިޔާގެ އުތުރުގެ ރަށެއްކަމަށްވާ އައްރިއްޤާގެ މަތިން އުދުހުނު ސޫރިޔާގެ އަސްކަރީ މަތިންދާބޯޓެއް، އެމެރިކާ އިން ވައްޓާލުމާ ގުޅިގެންނެވެ. މިކަމާބެހޭ ގޮތުން އެމެރިކާގެ ދިފާއީ ވުޒާރާ ޕެންޓަގަން އިން ބުނީ ސޫރިޔާގެ އަސްކަރީ ބޯޓު ވައްޓާލަން ޖެހުނީ އައްރިއްޤާގައިވާ ކުރުދީ ބާރުތަކަށް ހަމަލާދޭން އުޅޭކަމަށް ބެލެވިގެން ކަމުގައެވެ. އައްރިއްޤާގައި އައިއެސްއާ ދެކޮޅަށް ހަނގުރާމަކުރާ ކުރުދީ ބާރުތައް ހަރަކާތްތެރިވާ ހިސާބަކަށް އެބޯޓުން ބޮމުގެ ހަމަލާތަކެއް ދީފައިވާ ކަމަށް ވެސް އެމެރިކާ ބުނެފައިވެ އެވެ.\nޓެރަރިޒަމާ ހަނގުރާމަ ކުރުމުގެ ނަމުގައި އެމެރިކާ ސޫރިޔާގެ ދާޚިލީ ހަނގުރާމައިގެ ތެރެއަށް ވަދެގެންފައި ވަނީ ސޫރިޔާ ސަރުކާރުގެ ހުއްދައަކާނުލަ އެވެ. ސޫރިޔާގެ ދާޚިލީ ހަނގުރާމައިގާ އެމެރިކާ އެހީތެރިވަނީ ސޫރިޔާގެ އިރު އުތުރުގައި ހަރަކާތްތެރިވާ "ސީރިޔަން ޑިމޮކްރެޓިކް ފޯސަސް" ޖަމާއަތަށެވެ. އެޖަމާއަތަށް އެމެރިކާވަނީ ދާދިފަހުން ބަރުހަތިޔާރު ވެސް ފޯރުކޮށްދީފަ އެވެ. (ނޫސްއެޖެންސީތައް)


4 dharinnaa eky self-isolate gai hunnan jehumun ithurah dharin hoadhaa visnun badhaluvehje: Kim Kardashian – Iru\nފްރާންސްގައި ކާފިއު އިޢުލާނުކޮށްފި\nއިންޑިއާގައި ކޮވިޑް-19 ވެކްސިން ދޭން ފެށުމުން ރައީސް ޞާލިހު މަރުޙަބާ ވިދާޅުވެއްޖެ\nސިއްޙީ ކުއްލި ނުރައްކަލުގެ ޙާލަތުގައި އިންތިޚާބު ބޭއްވޭނެ އިޞްލާހު މަޖިލީހުން ބަލައިގެންފި\nރިޝީ ކަޕޫރު އެންމެފަހުން ކުޅުނު ފިލުމު އޭނާގެ އުފަންދުވަހު އަޅުވަނީ\nބިގްބޮސްގެ ޓެލެންޓް މެނޭޖަރު އެކްސިޑެންޓެއްގައި މަރުވެއްޖެ\nސަލްމާން މި ދަސްކޮށްދެނީ ފިޔާ އަސާރަ އަޅަން!\n4 ދަރިންނާއެކީ ސެލްފް އައިސޮލޭޓްގައި ހުންނަން ޖެހުމުން އިތުރަށް ދަރިން ހޯދާ ވިސްނުން ބަދަލުވެއްޖެ: ކިމް ކާޑޭޝިއަން\nޝާޝާ·3އެޕްރީލް 2020\nކޮރޯނާވައިރަހާ ގުޅިގެން ބޭރަށް ނުނުކުމެވި، އާއިލާއާ އެކީ ގޭގައި އެކަހެރިވެގެން ހުންނަން ޖެހުމުން،4ކުދިންގެ ކަންކަން އެއްފަހަރާ ބެލެހެއްޓުމަކީ ކިހާ އުނދަގޫ ކަމެއްކަން ވިސްނިއްޖެ ކަމަށް ކިމް ކާޑޭޝިއަން ބުނެފިއެވެ. ކިމް، 39، މިހެން ބުނެފައިވަނީ ވީޑިއޯ ކޯލު މެދުވެރިކޮށް ‘ދަ ވިއު’ އަށް ދިން އިންޓަވިއުއެއްގައެވެ.\n“ހަތަރު ކުދިންނާއެކީ ގޭގަ ބަންދުވެގެން އިންނަން ޖެހުނީމަ މުސްތަޤުބަލުގަ އިތުރަށް ދަރިން ހޯދުމާ ބެހޭގޮތުން ދެވަނަ ވިސްނުމަކަށް ދާން ޖެހިއްޖެ”، ސަމާސާ ރާގެއްގައި ކިމް ބުންޏެވެ. މީގެ އިތުރުން ކިމް ބުނެފައިވަނީ، މިހާރު އޭނާއަށް ހުރިހާ ގަޑިއަކު ކައްކައި، އެއްޗެހި ދޮވެ، ދަރިންނަށް ކިޔަވައިދޭންވެސް ޖެހިފައިވާ ކަމަށެވެ. އަދި ކުރާ ކޮންމެ ކަމެއްގައި ދަރިންނަށް އިސްކަންދޭން ޖެހިފައިވާ ކަމަށް ވެސް މަޝްހޫރު ރިއަލިޓީ ޓީވީ ތަރި ބުންޏެވެ. ހަމައެއާއެކު އޭނާ ބުނީ، ސްކޫލުތަކުގައި ކިޔަވައިދޭ މުދައްރިސުން އެ ކުރަނީ ކިހާ ބުރަބޮޑު މަސައްކަތެއް ކަން ވިސްނިއްޖެ ކަމަށާއި، އެމީހުންނަށް ތަޢުރީފު ޙައްޤު ކަމަށެވެ. ސަބަބަކީ، މުދައްރިސުންނަކީ އެއްފަހަރާ އެތައް ކުދިންނެއްގެ ކަންކަން ބަލަހައްޓަމުންދާ ބަޔަކަށް ވާތީއެވެ.\nފާހަގަ ކޮށްލެވޭ އަނެއް ކަމަކީ، ކިމް ވަނީ މިދިޔަ ހަފްތާގައި ކުރި ޕޯސްޓެއްގައި، އޭނާގެ ދަރިން މުނިފޫހިފިލުވަން ބޭނުންކުރަން އެންމެ ރަނގަޅު އުކުޅުތަކަކީ ކޮބައިތޯ ފޭނުންނާ ސުވާލުކޮށްފައެވެ. އެއާއެކު ‘ދަ ވިއު’ އަށް ދިން އިންޓަވިއުގައި ކިމް ބުނީ، އޭނާ ދަރިން މުނިފޫހިފިލުވަން މިހާރު އެންމެ ގިނައިން ކުރާ ކަމަކީ ފިލްމު ދެއްކުން ކަމަށެވެ. އެގޮތުން، ކުރިން އެކުދިން ނުބަލާ، ކުޑަކުދިންގެ އެތައް ފިލްމެއް ދައްކަމުންދާ ކަމަށް ބުނެފައިވެއެވެ. “އަހަރެން ކުޑައިރު އެންމެ ގިނައިން ބެލި ފިލްމުތައް މިހާރު ކުދިންނަށް މި ދައްކަނީ. އެއީ 1980 ގެ ފިލްމު”، ކިމް ހާމަކުރިއެވެ.\nކޮންމެއަކަސް، ކިތަންމެ ބުރަ ބޮޑަސް، އާއިލާއާ އެކީ ހޭދަކުރާ ވަގުތުތައް ވަރަށް ޙާއްސަކަމަށް ކިމް ބުނެއެވެ. އެގޮތުން ކިމް އަންނަނީ އޭނާގެ ކުދިންނާއެކީ ގޭގައި ތިބެގެން ކުރާ ކަންތައްތައް މީސްމީޑިއާގެ ޒަރިއްޔާއިން ބަރާބަރަށް ފޭނުންނާ ހިއްސާކުރަމުންނެވެ.\nމަޝްހޫރު ލަވަކިޔުންތެރިޔާ ކާންޔޭ ވެސްޓުއާ ކައިވެނި ކޮށްގެން ކިމްއަށް ވަނީ ހަތަރު ކުދިން ލިބިފައެވެ. އެއީ6އަހަރުގެ ނޯތު އާއި،4އަހަރުގެ ސެއިންޓް އާއި،2އަހަރުގެ ޝިކާގޯ އާއި 11 މަހުގެ ސާމް ވެސްޓެވެ. މިތަނުން އެންމެ ހަގަށް ތިބި ދެކުދިންނަކީ ސަރޮގެސީ މެދުވެރިކޮށް ހޯދާފައިވާ ދެކުދިންނެވެ.


އެސިސްޓެންޓް ޑިރެކްޓަރ މުއްދަތު ހަމަވެފައި\n10,400 ރުފިޔާ - 10,597 ރުފިޔާ\nމޯލްޑިވްސް މެރިން ރިސާރޗް އިންސްޓިޓިއުޓް\nއެޑްމިނިސްޓްރޭޝަން، ބަޖެޓް އެންޑް ނޮލެޖް މެނޭޖްމަންޓް ސެކްޝަން\n4. ސަޕޯޓިންގ ކޯ އެލަވަންސްގެ ގޮތުގައި -/900 ރުފިޔާ\n· އިންސްޓިޓިއުޓްއަށް ލިބޭފައިސާ ބަލައިގަތުމާއި، ބޭންކަށް ޖަމާކުރަންޖެހޭ ފައިސާ ޖަމާކުރުމުގެ މަސައްކަތް ދައުލަތުގެ މާލިއްޔަތުގެ ޤަވާއިދާއި އެއްގޮތަށް ކުރުން.\n· އިންސްޓިޓިއުޓް އެކައުންޓުންކުރާ ޚަރަދުތަކުގެ ވޯޗަރ، ދައުލަތުގެ މާލިއްޔަތުގެ ގަވާއިދުގައި ބަޔާންކުރާ މުއްދަތަށް ނުވަތަ ފައިސާ ލިބިގަތުމަށް އެދޭފަރާތާއިއެކު އެއްބަސްވެފައިވާ މުއްދަތަށް ފައިސާދޫކުރެވޭނޭ ގޮތަށް ތައްޔާރުކުރުން.\n· އިންސްޓިޓިއުޓުން ޚަރަދުކުރެވޭ ވަރާއި ލިބޭފައިސާގެ ހިސާބެއް ކޮންމެ މަހެއްގެ 10 ވަނަ ދުވަހުގެ ކުރިން ސެކްޝަން ހެޑަށް ހުށަހެޅުން.\n· އިންސްޓިޓިއުޓުގެ ނަމުގައި ރަޖިސްޓްރީކޮށްފައިވާ އެއްގަމުގައި ދުއްވާ އުޅަނދުފަހަރާއި ކަނޑުގައިދުއްވާ އުޅަނދުފަހަރުގެ ރަޖިސްޓްރީތައް ބެލެހެއްޓުމާއި ޤަވާއިދުން ރަޖިސްޓްރީ ތަކަށް ދައްކަންޖެހޭ ފީ ދެއްކުމުގެ އިންތިޒާމް ހަމަޖެއްސުން.\n· ޚިދުމަތާއި ތަކެތި ހޯދުމަށް އިޢުލާން ކުރަންޖެހޭ ކަންކަމަށް އިޢުލާން ތައްޔާރުކުރުމާއި ފޮނުވުމާއި، އިންސްޓިޓިއުޓުން ހޯދަން ބޭނުންވާ ޚިދުމަތާއި ތަކެއްޗަށް އެކި ފަރާތްތަކުން ހުށަހަޅާ ބިޑް ޑޮކިޔުމެންޓް، އެސްޓިމޭޓް ބަލައިގަތުން ފަދަ ލިޔެކިޔުން ދއުލަތުގެ މާލިއްޔަތުގެ ގަވާޢިދާއި މިނިސްޓްރީއިން ހަމަޖައްސާ އުސޫލުތަކުގެ މަތިން ބަލައިގަތުމާއި އިވެލުއޭޝަނަށް ގެންދިއުން.\n· ޤާނޫނީ ގޮތުން ދަޢުލަތުގެ މުދަލާއި ފައިސާގެ ހިސާބުތައް ބެލުމުގެ ޒިންމާދާރު ފަރާތްތަކުން ބަލަން ބޭނުންވާ ލިޔެކިޔުމުގެ ތެރެއިން އިންސްޓިޓިއުޓުން ހޯދަންބޭނުންވާ ލިޔުމެއް ނުވަތަ އެހެންވެސް މަޢުލޫމާތެއްވާނަމަ އެލިޔުމެއް ނުވަތަ އެމަޢުލޫމާތެއް ދިނުން.\n1. މަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް5ނުވަތަ6ގެ ސަނަދެއް ޚާޞިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން.\n2. މަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް7ނުވަތަ 8 ގެ ސަނަދެއް ޙާޞިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n· ބިޒްނަސް މެނޭޖްމެންޓް\nމަޤާމަށް ކަނޑައަޅާފައިވާ ޕްރިފާރޑް ޑިސިޕްލިން:\n· ބިޒްނަސް އެޑްމިސްޓްރޭޝަން\nމަޤާމަށް ކަނޑައަޅާފައިވާ ކޯ ޑިސިޕްލިންތައް: ނެތް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2022 މެއި 25 ގެ 13:30 ގެ ކުރިން، މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް ([email protected]) މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އާއި އިމްތިޙާން އޮންނާނީ، 26 މެއި 2022 އާއި 15 ޖޫން 2022 އާ ދެމެދު، މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ގައެވެ.


Dhaulathah libenjehey faisaa hoadhan ithuru gaanoonuthakeh hadhanee\nދައުލަތަށް ލިބެންޖެހޭ ފައިސާ ހޯދަން ގާނޫނުތަކެއް ހަަދަނީ\nރައީސް އޮފީހުގައި މިއަދު ބޭއްވި ނޫސް ކޮންފަރެންސްގައި އޭޖީ އަނިލް ވާހަކަ ދައްކަވަނީ. -- ފޮޓޯ: އަފްޝީން ނަސީރު | އަވަސް\nއެކި ފަރާތްތަކުން ދައުލަތަށް ދައްކަން ޖެހޭ ފައިސާތައް އަނބުރާ ހޯދަން ގާނޫނުގައި ހުރި ބައެއް ބަލިކަށި ކަންތައް ހަރުދަނާ ކުރަން ދެ ގާނޫނެއް ޑްރާފްޓް ކުުރުމުގެ މަސައްކަތް އެޓާނީ ޖެނެރަލްގެ އޮފީހުން ފަށައިފި އެވެ.\nރައީސް އޮފީހުގައި މިއަދު އޮތް ނޫސް ކޮންފަރެންސެއްގައި ވާހަކަފުޅު ދައްކަވަމުން އެޓާނީ ޖެނެރަލް މުހައްމަދު އަނިލް ވިދާޅުވީ އެކި ފަރާތްތަކުން ދައުލަތަށް ދައްކަން ޖެހޭ ފައިސާގެ ތެރެއިން ހަމައެކަނި މީރާ މެދުވެރިކޮށް ދައްކަން ޖެހޭ ފައިސާގެ އަދަދު 4.5 ބިލިއަން ރުފިޔާއަށް އަރާ ކަމަށެވެ. އެހެން ކަމުން އިންސޯލެންސީ ލޯއެއް އަދި ޑީކެންސީ ލޯ އެއް ޑްރާފްޓް ކުރުމުގެ މަސައްކަތް ކުރަމުންދާ ކަމަށެވެ. އަވަސް މުސްތަގުބަލެއްގައި އެގާނޫނުތައް ރައްޔިތުންގެ މަޖިލީހަށް ހުށަހަޅާނެ ކަމަށެވެ.\nއަނިލް ވިދާޅުވީ އެ ގާނޫނު ތަކުގައި ދައުލަތަށް ދައްކަން ޖެހޭ ފައިސާ ޝަރީއަތުން ކަނޑައަޅާ ގޮތަށް ނުދައްކައިފި ހާލަތެއްގައި އެ ފަރާތެއް ބަނގުރޫޓުވާނެ ނުވަތަ އިންސްޓޯލްމަންޓް ވާނެ ގޮތް ކަނޑައެޅުމަށްފަހު އަޅަންޖެހޭ ފިޔަވަޅުތަކާއި އެ ފައިސާ އަނބުރާ ހޯދަން ކުރަންޖެހޭ މަސައްކަތްތައް ބަޔާންކޮށްފައި ހުންނާނެ ކަމަށެވެ.\n"އޭގެ ތެރޭގައި ދުނިޔޭގެ އެހެން ގައުމުތަކުގައި އޮންނަ ގޮތަށް ވަކި މުއްދަތެއް ވަންދެން އެމީހާ ވިޔަފާރި ނުކުރެވޭ ގޮތަށް ނުވަތަ އެކުންފުނިން ވިޔަފާރިނުކުރެވޭ ގޮތަށް އެހެން ގައުމުތަކުގެ ގާނޫނުގަިއ ހުރި ގޮތަށް އެބަ ގެންނަން." އަނިލް ވިދާޅުވި އެވެ.\nއަނިލް ވިދާޅުވީ އޮޑިޓް ރިޕޯޓުތައްކުން ދައްކާފައިވާ މައްސަލަތަކުންވެސް ދައުލަތަށް ގިނަ އަދަދެއްގެ ފައިސާ ނުލިބި އެބަހުރި ކަމަށެވެ. އެގޮތުން މިހާރުވެސް އޭގެ ހަތަރު މައްސަލައެއްގައި ވަކި މުއްދަތެއްގެ ތެރޭގައި ފައިސާ ދައްކާ ހަލާސްކުރަން އަންގާފައިވާނެ ކަމަށެވެ. އެގޮތުން ރައީސް އޮފީހުގެ އޮޑިޓްތަކަށް ބަލާއިރު ލޯނުގެ ގޮތުގައި އެކި ފަރާތްތަކަށް ދޫކޮށްފައި ހުރި ގިނަ އަދަދެއްގެ ފައިސާ އަނބުރާ ނުލިބޭކަން ފާހަގަކުރެވިފައިވާ ކަމަށެވެ.\nއޭސީސީ އިން ތަހުގީގުކޮށް 66 މައްސަލައެއް އޭޖީ އޮފީހަށް ފޮނުވާފައިވާ ކަަމަށާއި އެ މައްސަލަތަކު ތެރެއިން 10 މައްސަލައެއް ކޯޓަށް ހުށަހަޅާފައިވާ ކަމަށެވެ. އެ މައްސަލަތަކުން ދައުލަތަށް ލިބެންޖެހޭ 1.1 މިލިއަން ރުފިޔާއަށް އަރާ ކަމަށެވެ. މީގެ އިތުރުން ސަރުކާރުގެ އެކިއެކި އިދާރާތަކުންނާއި ވުޒާރާތަކުން ހިންގާ އެކިއެކި މުއާމަލާތަތްކުން ސަރުކާރަށް ލިބެންޖެހޭ ފައިސާގެ އަދަދު 57 މިލިއަން ރުފިޔާއަށް އަރާއިރު އެ ފައިސާ ހޯދުމަށް މިދިޔަ ތިން އަހަރުގެ ތެރޭގައި ކުރި މަސައްކަތްތަކުން 30 މިލިއަނެއްހާ ރުފިޔާ އަނބުރާ ހޯދިފައިވާ ކަމަށް އަނިލް ވިދާޅުވި އެވެ.\nމުހައްމަދު އަނިލް ރައީސް އޮފީސް\nއެމެރިކާ ސަފީރު ރައީސް އަރިހަށް ވަދާއީ ޒިޔާރަތް ކުރައްވައިފި


Maldives travel awards 2018 baavaifi\nމޯލްޑިވްސް ޓްރެވެލް އެވޯޑްސް 2018 ބާއްވައިފި\n5 މަސް,2ހަފްތާ,5ދުވަސް,6ގަޑި,7މިނެޓް, 30 ސިކުންތު ކުރިން 2770އިދުހާމް ނައީމް\nރާއްޖޭގައި ހިންގާ ރިސޯޓުތަކާއި ހޮޓެލްތަކަށްދޭ އެންމެ ޝަރަފުވެރި އެވޯޑް މޯލްޑިވްސް ޓްރެވެލް އެވޯޑްސް ޕެރެޑައިޒް އައިލޭނޑް ރިސޯޓުގައި ބާއްވައިފިއެވެ.\nރޭ ބޭއްވި އެ ހަފްލާއަކީ ދިވެހިރާއްޖޭގައި ހިންގާ ރިސޯޓުތަކާއި ހޮޓެލްތަކުގެ ތެރެއިން އެކި ބައިތަކުން ހޮވާލެވޭ ފަރާތްތަކަށް ކޮންމެ އަހަރަކު ދެމުން ގެންދާ އެވޯޑެކެވެ. މި އަހަރުގެ އެވޯޑު ހަފްލާގައި ރާއްޖޭގެ ގިނަ އަދަދެއްގެ ރިސޯޓުތަކާއި ހޮޓެލްތައް އެކި ކެޓަގަރީތަކުން ނޮމިނޭޓްވެފައިވާއިރު ފަތުރުވެރިކަމުގެ ދާއިރާއިން ފާހަގަކޮށްލެވޭ ހަތަރު ޝަހުސިއްޔަތަކަށްވެސް ވަނީ އެ އެވޯޑް އަރުވާފައެވެ.\nއެގޮތުން މިއަހަރުގެ ފަތުރުވެރިކަމުގެ ދާއިރާގެ ޝަހުސިއްޔަތުންނަށް ހޮވުނީ އަލީ އަހުމަދު (އަލިބެ)އާއި، އިސްމާއިލް ހަމީދު އަދި ހުސައިން ވަހީދުއާއި މާކް ހަހީރް އެވެ. މީގެ އިތުރުން މިއަހަރުގެ ޓްރެވެލް އިންޑަސްޓްރީއިން އެންމެ ފަހާގަކޮށްލެވޭ ޝަހުސިއްޔަތަކަށް ހޮވިފައިވަނީ ވިލާ ގްރޫޕް އޮފް ކޮމްޕެނީސްގެ ޖެނެރަލް މެނޭޖަރ ގައިސަރު ނަސީމް އެވެ.\nރޭގެ ހަފްލާގައި އެންމެ ރޮމޭންޓިކް މަންޒިލަކަށް ހުވަފެންފުށި ހޮވިފައިވާއިރު ލަގްޒަރީ ރިސޯޓުގެ އެވޯޑް ހޯދާފައިވަނީ ޝަވެލް ބްލާންކް ރަންގަލި އެވެ. އަދި މީގެ އިތުރުން ތިމާވެއްޓާއި އެންމެ ރައްޓެހި ރިސޯޓަސް ދޭ އެވޯޑް ލީޑިން އިކޯ ރިސޯޓުގެ އެވޯޑް ހޯދާފައިވަނީ ސިކްސް ސެންސް ލާމު އެވެ.\nރޭގެ ހަފްލާގައި 33 ކެޓަގަރީއަކުން ފާހަގަކޮށްލެވޭ ރިސޯޓުތަކަށާއި ބްރާންޑްތަކަށް ވަނީ އެވޯޑް ހަވާލުކޮށްފައެވެ.


ރޯދަ ވީއްލާ ވަގުތު ބަނޑު ނުފުރިގެން އުޅެން ޖެހެނީ ސުންނަތާ އެއްގޮތަށް އެކަން ނުކުރާތީ!: މުފްތީ މެންކް\nރޯދަ ވީއްލަން ސުންނަތުގައި އޮތީ ކަދުރު އޮށަކުންނެވެ. ނުވަތަ ފެންފޮދަކުންނެވެ. ނުވަތަ ފެންފޮދަކާއި ކަދުރުއޮށަކުންނެވެ. މާގިނަ ތަކެތި ކައި ބަނޑު ފުރައިލުމެއް ނެތެވެ. ނަމަވެސް ވަރަށް ގިނަ ބައަކު ރޯދަވީއްލުމާއިއެކު ތަފާތު ޖޫސްތައް ބޮއި މީރުހައި ކާތަކެތި ކައި ބަނޑުފުރާލަން ބޭނުންވެއެވެ.\nރޯދަވީއްލާވަގުތު ގިނައިން ކާން ބޭނުންވަނީ ކީއްވެގެންކަން އެނގޭ ހެއްޔެވެ؟ އެއީ އެވަގުތު ދުޢާ ނުކުރެވޭތީއެވެ. އެވަގުތު ދުޢާކުރާނަމަ ކަދުރު އޮށަކާއި ފެންފޮދަކުން ބަނޑުފުރިގެންދާނެއެވެ. ހިތާމައަކީ ބައެއް މީހުން ގިނައިން ކާން ހަދައިގެން މަޣްރިބް ނަމާދުގެ އިހު ސުންނަތްވެސް ދޫކޮށްލެވޭތީއެވެ.\nރޯދަވީއްލާ ވަގުތު ގިނައިން ހަކުރު ބޭނުން ނުކުރާށެވެ! ތަފާތު ޖޫސްތައް ނުބޯށެވެ. ޚާއްޞަކޮށް ތެލުލި ތަކެތި ބޭނުން ނުކުރާށެވެ! މިހެން މިބުނަނީ ދީނުގައި އެކަން މަނާކުރާތީއެއް ނޫނެވެ. އެއީ ޞިއްހަތަށް ވަރަށް ގެއްލުން ހުރި ކަންކަން ކަމުގައިވާތީއެވެ.\nރަމަޟާން މަހު ބައެއް މީހުން ރޯދަވީއްލުމަށްފަހު ކާ މިންވަރު ގިނަވުމުގެ ސަބަބުން ބަރުހެލިވެ ތަރާވީޙް ނަމާދުކުރަންވެސް އެބަ އުނދަގޫވެއެވެ. ޢިޝާ ނަމާދު ވަގުތު ޖެހޭއިރު އޮންނަނީ ނުތެދުވެވޭވަރުވެފައެވެ. އެފަދަ މީހުންގެ ބަނޑު ރޯދަމަހު ބޮޑުވެގެންދެއެވެ. ފަލަވެސް ވެއެވެ. އެއީ ދުވާލު ނުކައި ހުރެފައި ރޭގަނޑު ދެ ގުނައަށް ކާތީއެވެ.\nމީސްތަކުންނޭވެ! ކާންވާނީ އަބަދުވެސް އެއް މިންގަނޑަކަށެވެ. އެއީ ރަސޫލް (ޞޢވ) ޙަދީޘްފުޅު ކުރައްވަވާފައިވާ މިންގަނޑަށެވެ. ގޮހޮރު3ބައަށް ބަހައިގެންނެވެ. ގޮހޮރުގެ ތިންބައިކުޅަ އެއްބައަށެވެ. އަނެއް ބައި ފެނުން ފުރާށެވެ. އަނެއްބައި ނޭވާލުމަށްޓަކައި ހުހަށް ބަހައްޓާށެވެ! ވިސްނާށެވެ! އޮޅިގެން މިއުޅެނީ ދިރިއުޅޭ ސަބަބެވެ. ދިރިއުޅެނީ ކާކަށް ނޫނެވެ. ނަމަވެސް ކަނީ ދިރިއުޅުމަށެވެ. މިކަން އެއްވެސް މީހަކު އޮޅުވާލައިގެން ނުވާނެއެވެ.\nގެރިމަސްކޮޅެއް ކެއުމަކީ މައްސަލައެއް ނޫނެވެ. ނަމަވެސް ގެރިއެއްގެ މަސް އެކުގައި ކާލައިފިނަމަ ބޮޑު މައްސަލައަކަށް ވާނެ ނޫން ހެއްޔެވެ؟\nމީރު ތަކެތި ކެއުމަކީ މައްސަލައެއް ނޫނެވެ. ނަމަވެސް ކާންވީ ލިމިޓުކޮށްގެންނެވެ. ލިމިޓެއް ނެތި ކުރަން އޮތް ކަމަކީ ﷲ ތަޢާލާއަށް ޝުކުރުވެރިވުމެވެ. އަޅުކަން ކުރުމެވެ.\nއެންމެ ބުއްދިވެރި ގޮތަކީ ރަމަޟާން މަސް ކައިރިވަމުން އަންނަ ވަރަކަށް ކެއުން މަދުކުރުމެވެ. އެއިރުން ރަމަޟާން މަސް އަންނައިރު މީހާ ހުންނާނީ މަދުން ކެއުމަށް ހޭނިފައެވެ. އަޅުކަން ކުރަން ފުރުޞަތު އިތުރުވާނީވެސް އެއިރުންނެވެ.\nސުންނަތް ރޯދަ ހިފާ މީހުންވެސް މި ނަޞޭޙަތް ޤަބޫލުކުރާށެވެ! ޞިއްހަތަށްވެސް އެކަމުގެ ފައިދާކުރާނެއެވެ!


މިއަހަރުގެ ރޯދަމަސް ފެށުނީMikal News\nމިކަލް ނޫހުގެ މުވައްޒަފުންގެ ފަރާތުން އެންމެހާ ކިޔުންތެރިންނަށް ރަމަޟާން މުބާރިކު.\nމިއަހަރުގެ ރޯދަމަސް ފެށުނީ\n18 ޖޫޏް 2015, 11:53 |\nމިއަދަކީ 1436 ވަނަ އަހަރު ރަމަޟާން މަހުގެ ފުރަތަމަ ދުވަހެވެ. މިއީ އަޅުގަނޑުމެން މުސްލިމުން ޖެހިޖެހިގެން 29 ނުވަތަ 30 ރޯދަ ހިފާ ބަރަކާތްތެރި މަހެވެ. މިއަހަރުގެ ރަމަޟާން މަހަކީ ބެލެވޭ ގޮތުން 29 ދުވަހުގެ ރޯދަމަހެކެވެ. އެހެނީ ހަނދުމަހުގެ ގޮތުން ކޮންމެ ދެމަހުން އެއްމަހަކީ 30 ދުވަހުގެ ގޮތުގައި އަދި ޖެހިގެން އަންނަމަސް 29 ދުވަހުގެ ގޮތުގައި ބަލަމުން އަންނަ ހިޖުރީ ކަލަންޑަރުގެ އުސޫލެކެވެ. އެގޮތުން މިއަހަރުގެ ޝަޢުބާން މަސް ނިމިގެން ދިޔައީ 30 ދުވަހުގެ މަހެއްގެ ގޮތުގައެވެ.\nރޯދަމަހުގައި ދިވެހިންނާއި އެންމެހާ މުސްލިމުންގެ ދިރިއުޅުމުގެ ކަންތައްތަކަށް ބޮޑެތި ބަދަލުތަކެއް އާދެއެވެ. އެގޮތުން ދުވާލު ކެއިންބުއިމުން ދުރުހެލިވުމާއި، އަޅުކަންތައް އިތުރު ކުރުން އަދި ރޭގަނޑު ރޭއަޅުކަން އިތުރުކުރުން ހިމެނެއެވެ. މީގެ އިތުރުން ވެސް ކެއިންބުއިމުގެ ކަންތައްތަކަށް އަންނަ ބަދަލުތައް ފާހަނގަ ކުރެވެއެވެ. އެގޮތުން ކުރިން އާއްމުގޮތެއްގައި ދުވާލުގެ2ވަގުތު (ހެނދުނާއި މެންދުރު) ކާ ކެއުން ރޭގަޑުގެ ދެވަގުތަކަށް (ރޯދަ ވީއްލުމަށްފަހު ކެއުން އަދި ހާރުކެއުން/ ދަމި ކެއުން) އަށް ބަދަލުވެ ގެން ދެއެވެ. މީގެ އިތުރުން އެހެން މަސްތަކުގައި އާއްމުކޮށް ބޮއިހަދާ ހަވީރު ސައި ބަދަލުވެގެން ދަނީ ތަރާވީސް ދަން ނުވަތަ ‘މެދެ ދަން’ ގައި ކައިބޮއި ހަދާ ލުއި ބުއިމަކަށެވެ.\nއެހެންމ މަސްތަކާ ޚިލާފަށް ކޮންމެ އަހަރަކު ވެސް ރޯދަމަހާއެކު ގިނަ ބަޔަކު ކެއިންބުއިމަށް ތަފާތު ގިނަ ބާވަތްތަކެއް ބޭނުންކުރާތީ، ކާބޯތަކެތީގެ ޑިމާންޑް ބޮޑުވެ އަގުތައް އުފުލިގެން ދެއެވެ. އެގޮތުން މިއަހަރު ރޯދަމަހު ފުރަތަމަ ދުވަހު މާލޭގެ ބާޒާރުގައި ދޮންކެޔޮވަކެއް5ރުފިޔާ7ރުފިޔާއަށް ހުރި އިރު ކުރުބައެއް 15 ރުފިޔާ އަދި 25 ރުފިޔާ އާއި ދެމެދުގައި ހުރިއިރު ކަރާ ކިލޯއެއް ހުރީ 20 ރުފިޔާ އަށެވެ.\nމިފުރުސަތުގައި މިކަލް ނޫހުގެ މުވައްޒަފުންގެ ފަރާތުން ތިޔަ އެންމެހާ ކިޔުންތެރިންނަށް ރަމަޟާން މުބާރިކު ދަންނަވަމެވެ.


އެޕާޓްމަންޓް ކުއްޔަށް ދޭން ބުނެ މަކަރާއި ހީލަތުން ފައިސާ ހޯދި ދެ މީހަކު ހޯދަނީ\nމީހަކަށް އެޕާޓްމަންޓެއް ކުއްޔަށް ދޭނެ ކަމަށް ބުނެ މަކަރާއި ހީލަތުން ފައިސާ ހޯދާފައިވާ މައްސަލައެއްގެ ތަހުގީގަށް ހާޒިރު ކުރަން ދެ މީހަކު ހޯދަން ފުލުހުން އިއުލާން ކޮށްފިއެވެ. ފުލުހުން ބުނީ ގަލޮޅު ޕޮލިހު...\nއެމް-ފައިސާ މެދުވެރިކޮށް ހަތަރު ސްކޫލެއްގެ ފީ ދެއްކޭނެ: އުރީދޫ\nމުހައްމަދު ހަފީޒް 03 ޖެނުއަރީ 2022\nއުރީދޫގެ އެމް-ފައިސާ މެދުވެރިކޮށް ހަތަރު ސްކޫލެއްގެ ފީ ދެއްކޭނެ ގޮތް ހަމަޖައްސައިފިއެވެ. އެމް-ފައިސާ މެދުވެރިކޮށް ފީ ދެއްކޭގޮތަށް އުރީދޫ އިން ހަމަޖެއްސީ އައިލެންޑާސް އެޑިއުކޭޝަންގެ ދަށުން ހިންގާ ހަތަރ...\nއެޕާޓްމެންޓް ދޭނެކަމަށް ބުނެ އޮޅުވާލައިގެން ފައިސާ ނެގި ބަޔަކު ހޯދަނީ\nއެޕާޓްމެންޓް ކުއްޔަށް ދޭނެކަމަށް ބުނެ އޮޅުވާލައިގެން ފައިސާ ނެގި މައްސަލައެއްގައި ދެމީހަކު ހޯދަން ފުލުހުން އިއުލާންކޮށްފިއެވެ. މި މައްސަލާގައި ފުލުހުން ހޯދަމުން އަންނަނީ އދ. މާމިގިލި / ނޭޕާލް، ޢާއިޝަ...\nއިސްލާމިކް މިނިސްޓްރީގެ ޓްރަސްޓް ފަންޑުތަކަށް ނަގުދު ފައިސާ ބަލައިގަންނަނީ\nޒިދާން މުޙައްމަދު 03 ޖެނުއަރީ 2022\nމިނިސްޓްރީ އޮފް އިސްލާމިކް އެފެއާޒުން ޓްރަސްޓް ފަންޑުތަކުގެ ތެރޭގައި ހިމެނޭ މިސްކިތްތަކަށް އެހީވާ ވަޤްފް ފަންޑާއި ދީނީ ކަންކަމަށް އެހީވާ ވަޤްފް ފަންޑަށް 30 އޭޕްރީލް 2022 ގެ ނިޔަލަށް ނަގުދު ފައިސާ ބަލަ...\nއެޕާޓްމަންޓެއް ކުއްޔަށް ދޭނެކަމަށްބުނެ މަކަރާއި ހީލަތުން ފައިސާ ހޯދި ދެ މީހަކު ހޯދަނީ\nމީހަކަށް އެޕާޓްމަންޓެއް ކުއްޔަށް ދޭނެކަމަށްބުނެ މަކަރާއި ހީލަތުން ފައިސާ ހޯދާފައިވާ މައްސަލައެއްގެ ތަހުގީގަށް ހާޒިރުވާން ދެ މީހަކަށް އަންގައިފިއެވެ. ފުލުހުން ބުނީ އެ ދެ މީހުންނަށް ތަހުގީގަށް ހާޒިރުވާނ...


Miulhenee bodunnah insaafu hoadha dheykah noon, aadhaige...\nމިއުޅެނީ ބޮޑުންނަށް އިންސާފު ހޯދަދޭކަށް ނޫން، އާދައިގެ ރައްޔިތުންނަށް އިންސާފު ހޯދަދޭން: މެމްބަރު އާޒިމް\n18 ވަނަ މަޖިލިސް ރައްޔިތުން ބަލައެއް ނުގަނޭ\nޖުޑިޝަރީން ރައްޔިތުން ވަނީ ބިކަކޮށްފައި\nދައުލަތުން ގެއްލިފައި ހުރި ފައިސާތައް ހޯދަން ބޭނުންވޭ\nކ. މާލެ 13 ޖޫން 2019 | ބުރާސްފަތި 08:23 7,273\nހެންވޭރު ދާއިރާގެ އެމްޑީޕީގެ މެމްބަރު އަލީ އާޒިމް - ރާއްޖެއެމްވީ\nރައްޔިތުންގެ މަޖިލީހުން އެންމެ ބޮޑު އިސްކަމެއްދޭނީ އާދައިގެ ރައްޔިތުންނަށް އިންސާފު ހޯދަދިނުމަށް ކުރާ މަސައްކަތްތަކަށް ކަމަށް މެދު ހެންވޭރު ދާއިރާގެ އެމްޑީޕީގެ މެމްބަރު އަލީ އާޒިމް ވިދާޅުވެއްޖެއެވެ.\nރާއްޖެޓީވީގެ ފަލަސުރުހީ ޕްރޮގްރާމްގައި މެމްބަރު އާޒިމް ވިދާޅުވީ 18 ވަނަ މަޖިލީހާއި 19 ވަނަ މަޖިލީސް ވަރަށް ބޮޑުތަން ވަރަށް ތަފާތު ކަމަށާއި، މިހާރު މަސައްކަތްތައް ދާ ގޮތުން އެކަން ރައްޔިތުން ގަބޫލުކުރާ ކަމަށެވެ. އަދި 18 ވަނަ މަޖިލިސްގެ މެމްބަރުން 19 ވަނަ މަޖިލީއަށް ކުރިމަތިލެއްވި ނަމަވެސް ބޮޑުތަނުން ނާކާމިޔާބުވީވުމަކީ 18 ވަނަ މަޖިލީހުގައި ކަންކަން ހިނގާ ދިޔަ ގޮތް ރައްޔިތުން ބަލައި ނުގަންނަކަމުގެ އެންމެ ބޮޑު ހެކި ކަމަށެވެ.\n19 މަޖިލީހަށް ރައްޔިތުން ކުރާ އުންމީދުތައް ވަރަށް ބޮޑުކަން ފާހަގަކުރައްވައި މެމްބަރު އާޒިމް ވިދާޅުވީ ރައްޔިތުންނަށް އިންސާފު ނުލިބި ހުރި ކަންތައްތައް މަދު ނޫން ކަމަށާއި، މަޖިލީހުން އެންމެ ބޮޑު އިސްކަމެއް ދޭނީ އާދައިގެ ރައްޔިތުންނަށް އިންސާފު ހޯދަދިނުމަށް ކަމަށެވެ. އަދި ވިދާޅުވީ އިންސާފު ހޯދައިދޭން މަސައްކަތް ކުރަނީ ވެރިންނާއި ސިޔާސީ ޕާޓީތަކުގެ ލީޑަރުންނަށް އެކަނި ނޫން ކަމަށެވެ.\nމެމްބަރު އާޒިމް ވިދާޅުވީ ރައްޔިތުންގެ އުންމީދުތައް ވަނީ ޖުޑިޝަރީއާ ގުޅިފައި ކަމަށާއި، ނަމަވެސް އެ މުއައްސަސާ އިން ރައްޔިތުން ބިކަ ކޮށްފައިވާ ކަމަށެވެ. އަދި ވިދާޅުވީ ދައުލަތުން ގެއްލިފައި ހުރި ފައިސާތައް ހޯދަން ރައްޔިތުން ބޭނުންވާ ކަމަށެވެ.\nއަޅުގަނޑުމެން އޭރުގަ އެވާހަކަ ދައްކައިގެން ސިޔާސީ ޕާޓީތަކުގެ ލީޑަރުން ނެރެން މި ޖެހުނީ މި މަސައްކަތް ކުރަންވެގެން. އަޅުގަނޑުމެން އާދައިގެ ރައްޔިތުން ޖުޑިޝަރީގެ ތެރޭގައި ވަރަށް ބޮޑަށް ނިކަމެތިވެފައި. ފައިސާ އޮތް މީހާ އެކަނި މޮޅުވާ ގޮތަށް އޮތް އަޅުގަނޑުމެންގެ ޖުޑިޝަރީގެ ކަންތައްތައް ހިނގާދަނީ. އަޅުގަނޑުމެންގެ ފަޑިޔާރުގެތަކަކީ އެތަނަށް މާމޮޅު ލޯޔަރެއް ގެންދާކަށް ނުޖެހޭ. ގިނަ ފައިސާ ހިފައިގެން ދިޔާމަ އެ މީހަކު ކޮޅު މޮޅުވާ ގޮތަށް އޮތް ކަންތައްތަކެއް،"\n~ މެމްބަރު އާޒިމް\nއާޒިމް ވިދާޅުވީ ރާއްޖޭގެ ތަރައްގީއަށް ރައްޔިތުން ކުރާ އުންމީދުތައް ވަރަށް ފޮނި ކަމަށާއި، އެ ރައްޔިތުންނަށް ބޭނުންވާ ސާފު ބޯފެނާއި، ބޯހިޔާވަހިކަން އިންސާފުން ހަމަހަމަކަމާ އެކު ހޯދައިދޭނެ ކަމަށެވެ.\nކުރީގެ ރައީސް އަބްދުﷲ ޔާމީންގެ ސަރުކާރަށް ފާޑުވިދާޅުވެ މެމްބަރު އާޒިމް ވިދާޅުވީ މިދިޔަ5އަހަރުގެ ތެރޭގައި ރާއްޖެ 80 ގެ އަހަރުތަކުގެ ފަހަތަށް ގެންގޮސްފައިވާ ކަމަށެވެ.\nއަޅުގަނޑުމެން ވަރަށް ގިނަ މަސައްކަތްތަކެއް 18 ވަނަ މަޖިލީހާ ހިލާފަށް މިއަދާ ހަމަށް އެންމެ ދުވަހަކަށް ވެސް އީދު ބަންދަށް ވެސް މެދުކަނޑާނުލާ މަސައްކަތް ކުރަމުން މިދިޔައީ ވީއެންމެ އަވަހަކަށް މަޖިލިސް އެކުލަވާލެވޭތޯ .އެ އަށް ވެސް އިންނާނެ ވަކި މުއްދަތެއް ދީފަ. 30 ދުވަސްތެރޭގައި މަޖިލީހުގެ އާ ގަވާއިދެއް އިރާދަކުރެއްވިއްޔާ އެކުލަވާލާ ނިމޭނެ. އެއީ މަޖިލިސް ހިންގަން މަސައްކަތް ކުރާ ގޮތް ތަފާތުވީމަ،"\nއާޒިމް ވިދާޅުވީ މަސައްކަތްތައް ކުރިއަށް ގެންދަނީ ދެފުށް ފެންނަ ގޮތަށް ކަމަށާއި، އިސްކުރާނީ ރައްޔިތުން ކަމަށެވެ. އަދި ރައްޔިތުންގެ މަޖިލީހުން ރައްޔިތުން އެދޭ ބަދަލު ފެންނާނެ ކަމަށް އާޒިމް ވިދާޅުވިއެވެ.


Dhivehi Raahjje ah Islaamee nooru foarun4- One Online\nދިވެހިރާއްޖެއަށް އިސްލާމީ ނޫރު ފޯރުން 4\nމީލާދީން 14 ވަނަ ގަރުނުގައި ޝިހާބުއްދީން ރަދުން އާކުރެއްވި ހުކުރު މިސްކިތުގައި ބެހެއްޓެވި ފިލާ.\nދިމާވި "ޓެކްނިކަލް" މައްސަލައަކާ ގުޅިގެން މި ނޫހުގައި އަޅުގަނޑު ލިޔަމުން މިއަންނަ ތާރީޚާ ގުޅޭ މަޒުމޫނުތައް ނުލިޔެވި މެދުކެނޑިފައި އޮންނަތާ ދުވަސްކޮޅެއް ވީއެވެ. އެކަމަށްޓަކައި ކިޔުންތެރީންގެ ކިބައިން ނިހާޔަތަށް މާފަށް އެދެމެވެ. އާދެ މި މެދުކެނޑުމެއް ދިމާވިއިރު އަޅުގަނޑުވާނީ "ދިވެހިރާއްޖެއަށް އިސްލާމީ ނޫރު ފޯރުން" މި މައިގަނޑު މައުލޫގެ3ވަނަ މަޒުމޫނު ތިޔަބޭފުޅުންގެ އަރިހަށް ހުށަހަޅާފައެވެ. އޭގައި ބަޔާންކޮށްފައިވާނީ ދިވެހިރާއްޖެ އިސްލާމްކުރެއްވި ބޭކަލެއް ކަމަށް ޒަމާނުއްސުރެ ދިވެހި މަސްދަރުތަކުގައި ލިޔެވި، ދިވެހީން ކިޔަމުން އައި ތަބްރީޒުގެ ޔޫސުފުއް ތަބްރޭޒީގެ ނަން މަޣްރިބްކަރައިގެ ޔޫސުފުލް ބަރްބަރީއަށް ބަދަލުވީ ގޮތުގެ މައްޗަށެވެ.\nއާދެ، މީލާދީން 20 ވަނަ ގަރުނުގެ ކުރީކޮޅު ދިވެހިރާއްޖޭގެ ތާރީޚު ދިރާސާކުރެއްވުމަށްޓަކައި ވަޑައިގެންނެވި އެޗް.ސީ.ޕީ. ބެލްގެ ފަރާތުން އިބްނު ބަތޫތާ ލިޔުއްވި ލިޔުއްވުމެއްގެ މައުލޫމާތު ލިބިގެން ތަބްރޭޒީ ބަރްބަރީއަށް ވީ ވާހަކައެވެ.\nއާދެ، އިބްނު ބަތޫތާގެ ލިޔުއްވުމުގައި އޭނާ ލިޔުއްވާފައި އޮތީ "ހުކުރު މިސްކިތު މިހުރާބުގޭގައި ލަކުޑީގައި ބިންވަޅުނަގައި ލިޔެފައި ހުއްޓާ އަހުރެން ކީމެވެ. أسلم السلطان أحمد شنورازة على يد أبى البركات البربرى المغربى މި ފަދައިންނެވެ. (ތަރުޖަމާ: އައްސުލްޠާން އަޙުމަދު ޝަނޫރާޒާ (ޝަނިވިރާޒާ) އިސްލާމްވެ ވަޑައިގަތީ މަޣްރިބުކަރައިގެ އަބުލްބަރަކާތުލް ބަރުބަރީ މިކަލޭގެފާނުގެ އަތްމައްޗަށެވެ.)"\nއިބްނު ބަތޫތާ ---\nއިބްނު ބަތޫތާ މި ބުނުއްވާ ހުކުރު މިސްކިތު ފިލައަކީ އިބްނު ބަތޫތާ ރާއްޖެ ދުރުވުމުގެ މަދު އަހަރުތަކެއް ކުރީން، ދަރުމަވަންތަ ރަސްގެފާނު ބިނާކުރެއްވި ހުކުރު މިސްކިތް ބާވެގެން ޝިހާބުއްދީން ރަސްގެފާނު އެތަން އާކުރެއްވުމަށްފަހު ބެހެއްޓެވި ފިލައެވެ. އިބުނު ބަތޫތާ އެފިލާ ކިޔުއްވި އިރު ފިލަޔަށް ވެފައިވާނީ ހަޔެއްކަ އަހަރެވެ. އެހެން ކަމުން އެ ފިލާ ހުންނާނީ ވަރަށް އާކޮށެވެ. ކިޔުއްވާކަށް މާ ދައްޗެއްވެސް ނުވާނެތާއެވެ. އަދި އަމުދުން އަރަބި ބަހުގެ ބޭކަލަށެވެ. އެފިލާ މިހާރުވެސް މާލޭގައި ހުންނަ ގައުމީ ދާރުލްއާސާރުގައި ފެންނަން އެބައޮތެވެ.\nނަމަވެސް އިބުނު ބަތޫތާގެ މި ބަހުގެ މައްޗަށް އަލްއުސްތާޒު މުހައްމަދު އިބްރާހީމް ލުތުފީ ތަރުޖަމާކުރެއްވި "އިބުނުބަޠޫޠާ ދިވެހިރާއްޖޭގައި" މިފޮތުގައި ލިޔުއްވާފައިވަނީ މިފަދައިންނެވެ.\n"އިބުނު ބަޠޫޠާ ދެކެލެއްވި ލިޔުމަކީ (ފިލާއަކީ) އޭނާ ރާއްޖެ ދުރުވުމުގެ7އަހަރު ކުރިން އައްސުލްޠާން އަޙްމަދު ޝިހާބުއްދީން ބެހެއްޓެވި ފިލާއެވެ. އެ ފިލާގައި އޮތް ގޮތް ކަމަށް އޭނާ ބަޔާންކުރައްވާ ގޮތާއި ފިލާގައި އޮތް ޢިބާރާތާއި ތަފާތެވެ. ތާރީޚީ ހަމަތަކުން ރަނގަޅު ގޮތަކަށް ވާންޖެހެނީ ފިލާގައިވާ ގޮތެވެ. އަދި ހުކުރު މިސްކިތުގައި ލިޔެފައިވާ ގޮތެވެ. ރާއްޖެ އިސްލާމްވުމުގެ ކުރިންނާއި އަދި ފަހުން އިންޑިޔާ ކަނޑުގައި "ނަގައިކިޔައި" އުޅުނު ގައުމަކީ "ފާރިސްކަރަ" އެވެ. އާދެ! މިއަދުގެ އީރާނެވެ. އެ ކަނޑުގައި ވިޔަފާރި ނާފަހަރު ދުއްވައި އުޅުނު ބަޔަކީ އީރާނާއި ގަލްފުގެ ޤައުމުތަކެވެ. އިންޑިޔާ ކަނޑުގެ ޖަޒީރާތަކަށާއި، އިންޑިޔާ ކަނޑުގެ ޤައުމުތަކަށް ހިޖްރަކުރުމުގެ އޮއިވަރު ދައްކާ ޗާޓުތަކުންވެސް އިސް ސަފުގައި އުޅެނީ އީރާނެވެ. އީރާނުގެ ނުފޫޒު ޗައިނާއާ ހަމައަށާއި އަންދަލުސްއާ ހަމައަށް ފޯރާފައިވާ މިންވަރު އިބުނު ބަޠޫޠާގެ ބަޔާންތަކުންވެސް އެނގެއެވެ. ދިވެހި ބަހަށާއި ދިވެހީންގެ އަތުލިޔުމަށާއި ދިވެހީންގެ ޘަޤާފަތަށް އީރާނުގެ އަސަރު ފޯރާފައިވާ މިންވަރަށް ވިސްނާއިރު البربر (އުތުރު އެފްރިކާ) އަށް ވުރެ އީރާނާއި ރާއްޖެއާއި ހުރި ގުޅުން ބަދަހިވެފައި ބޮޑުކަމަށް ދެކެމެވެ."\nއައްސުލްތާނު އަހުމަދު ޝިހާބުއްދީން ބެހެއްޓެވި އެފިލަޔަށް ދިޔުމުގެ ކުރިން އެއް ވާހަކައެއް ދަންނަވާލާނަމެވެ. މާލޭގައި މިހާރު ފެންނަން ހުރި ހުކުރު މިސްކިތަކީ ކުރިން މި ދެންނެވި ޝިހާބުއްދީން ރަސްގެފާނު އާކުރެއްވި މިސްކިތް ބާވެގެން އަދި ކުޑަވެގެން އިސްކަންދަރު ރަސްގެފާނު މުޅީން އަލަށް އިމާރާތްކުރައްވައި މީލާދީން 1658 ގައި ބެހެއްޓެވި މިސްކިތެކެވެ. އައްސުލްތާނު އިބްރާހީމް އިސްކަންދަރު (1) ހުކުރު މިސްކިތް ބަހައްޓަވައި ނިންމެވި އިރު މިސްކިތުގެ ތާރީޚުގެ މައްޗަށް ލިޔުއްވާފައިވާ ދެ ފިލާ، މިސްކިތުގެ މިހުރާބުގެއަށް ވަންނަ ދޮރުގެ ދެފަރާތުގައި ހުރި ދެ ކުޑަދޮރުގެ މަތީގައި ކަނޑައިނަގައި ލިޔުއްވާފައި އެބަހުއްޓެވެ. މި ދެންނެވި ދެ ލިޔުމުގެ ތެރެއިން މިހުރާބުގޭގެ ދެކުނުފަރާތު ކުޑަދޮރުގެ މަތީގައި ލިޔުއްވާފައިވާ ލިޔުމަށް ބަލާއިރު ފެންނަނީ އިސްވެ މި ދެންނެވުނު ޝިހާބުއްދީނުގެ ފިލާގެ ނަކަލެކެވެ. އިސްކަންދަރު މަހާރަދުން ހުކުރު މިސްކިތް ބޮޑުކުރެއްވި އިރު މިސްކިތުގެ މުސްކުޅި ތާރީޚުވެސް ގެއްލިގެން ނުދާނޭ ފަދައަކުން އިހުހުރި ފިލާގައިވާ ލިޔުމުގެ ނަކަލެއް އަލުން ލިޔުއްވުމަށްފަހު ބެހެއްޓެވީއެވެ. އޭގެ އަނެއް ފަރާތުގައި އިސްކަންދަރު ރަސްގެފާނު މިސްކިތް ބެހެއްޓެވި ބެހެއްޓެވުމުގެ މައްޗަށްވެސް ފިލަޔެއް ލިޔުއްވާފައި ބެހެއްޓެވީއެވެ. އެހެންކަމުން އިސްކަންދަރު ރަސްގެފާނު މިހާރު ފެންނަން ހުރި ހުކުރު މިސްކިތުގައި ބެހެއްޓެވި ޝިހާބުދީނުގެ ފިލާގެ ނަކަލުގެ ތަސްވީރެއް މިތަނުގައި ހިއްސާކޮށްލާނަމެވެ.\nމީލާދީން 17 ވަނަ ގަރުނުގައި އިސްކަންދަރު ރަސްގެފާނު ބެހެއްޓެވި ޝިހާބުއްދީން ރަސްގެފާނުގެ ފިލާގެ ނަކަލު ---\nއާދެ މި ނަކަލުގައި ލިޔެފައި އޮތް ގޮތަށް ބަލާއިރު އިބްނު ބަތޫތާ ހުކުރު މިސްކިތުން ދެކެލެއްވި ކަމަށް ބުނުއްވާ ލިޔުމާއި ތަފާތުތަކެއް އެބަހުއްޓެވެ. އިބްނު ބަތޫތާ ލިޔުއްވާފައި އޮތީ: "أسلم السلطان أحمد شنورازة على يد أبى البركات البربرى المغربى" މި ފަދައިންނެވެ. މާނައަކީ "އައްސުލްޠާން އަޙުމަދު ޝަނޫރާޒާ އިސްލާމްވެ ވަޑައިގަތީ މަޣްރިބުކަރައިގެ އަބުލްބަރަކާތުލް ބަރުބަރީ މިކަލޭގެފާނުގެ އަތްމައްޗަށެވެ." އެކަމަކު އިސްކަންދަރު ރަސްގެފާނު ބެހެއްޓެވި ނަކަލު ފިލާގައި މިއޮތީ މިފަދައިންނެވެ. (މިއީ މާލޭ ހުކުރު މިސްކިތް ފޮތުގައި ލިޔެފައިވާ ގޮތެވެ.) "امر ببناء هذا المسجد المبارك الجامع لله تعالى السلطان درمس محمد بن عبدالله واخوه بسرى كالو رحمة الله عليهم وامر للوزير شنورازه ببنائه فبنا وعمررحمة الله عليه ووصل فى هذا البلد أبوالبركات (އަލްއުސްތާޒު މުހައްމަދު އިބްރާހީމް ލުތުފީ ލިޔުއްވާ ގޮތުން މިއީ أبوالركاب) يوسف التبريزى واسلم السلطان على يد يه فى شهر ربيع الأخرسنة 548 ..."\nއިބްނު ބަތޫތާ ދެކެލެއްވި ކަމަށް ލިޔުއްވާ ގޮތާ މުޅީން ތަފާތު ނޫންތޯއެވެ. އިބްނު ބަތޫތާ އޭރު ރަސްގެފާނަކީ އަހުމަދު ޝަނޫރާޒާކަމަށް ލިޔުއްވާފައިވާއިރު ފިލާގެ ނަކަލުގައި މިއޮތީ އައްސުލްތާން درمس محمد بن عبدالله އެވެ. ޝަނޫރާޒާއަކީ ރަސްގެފާނުގެ ވަޒީރެކެވެ. އިބްނު ބަތޫތާ ލިޔުއްވާ ގޮތުން ރަސްގެފާނު އިސްލާމްވެވަޑައިގެންނެވީ އަބުލްބަރަކާތުލް ބަރްބަރީ އަލްމަޣްރިބީގެ އަތްޕުޅު މައްޗަށެވެ. އެހެންނަމަވެސް ނަކަލުގައި މިވަނީ ރަސްގެފާނު އިސްލާމްވެވަޑައިގަތީ އަބުލްބަރަކާތު ޔޫސުފުއް ތަބްރީޒީގެ އަތްޕުޅު މައްޗަށެވެ. މަޣްރިބީއެއްގެ ވާހަކަ ނާދެއެވެ. އެހެންކަމަށްވާނަމަ އިބްނު ބަތޫތާ އެއީ އަބުލްބަރަކާތުލް ބަރްބަރީ އަލްމަޣްރިބީއޭ ލިޔުއްވީ ކީއްވެގެންތޯއެވެ. އާދެ، ކުރިން މިހިއްސާކުރި ނަކަލު ފިލާގައި ނުކުތާ ޖަހާފައި އޮތަސް ޝިހާބުއްދީނުގެ ފިލާގައި އެބޭކަލެއްގެ ނަން އޮތް ތަނުގައި ނުކުތާ ޖަހާފައި ނުވުމުން އޮޅުން އެރީއެވެ. ނުވަތަ ގަސްދުގައި އަމިއްލަ ގައުމުގެ ބޭފުޅަކަށް ހެއްދެވީއެވެ. މިދެންނެވި ނުކުތާ ނެތް ޝިހާބުއްދީނުގެ ފިލާ މިއޮތީއެވެ.\nކުރިން އަޅުގަނޑު ދެންނެވި ފަދައިން ދިވެހީންގެ ލިޔެކިޔުންތަކާއި ފޯކުލޯރުގައި އިހުއްސުރެން ތަބްރޭޒީއޭ ލިޔެކިޔަމުން އަންނަނިކޮށް އެޗް.ސީ.ޕީ. ބެލްގެ ފުށުން ދިވެހީންގެ އޭރުގެ "ނަގާކިޔައި" އުޅުއްވި ބޭބޭފުޅުންނަށް އިބްނު ބަތޫތާގެ ލިޔުމަށް ބަރޯސާކުރެވި އެފިލައިން ތަބްރޭޒީ ގެއްލި ބަރްބަރީ ފެނިވަޑައިގެންނެވީއެވެ. އަދި ކުރިން މިދެންނެވި ލިޔެކިޔުންތަކާއި ވާހަކަތައް ހުރި އިރުވެސް އެއީ ސައްހަ ނޫން އެއްޗެއް ކަމަށް ދެކި އޭރުގެ ރަސްމީ އިދާރާތަކުންވެސް އެއީ ބަރްބަރީ ކަމަށް ނިންމެވީއެވެ.\nއިބްނު ބަތޫތާގެ ލިޔުއްވުމަށާއި މި ދެންނެވި ބޭބޭފުޅުންގެ ރައުޔަށާއި ރަސްމީ އިދާރާތަކުން ނިންމެވި ނިންމެވުމަށް ތާއީދުކުރައްވައި އަލްއުސްތާޒު މުހައްމަދު އިބްރާހީމް ލުތުފީއަށްފަހު އެންމެ ފަހަށް ރާއްޖޭގައި ތާރީޚުގެ އިލްމީ ދިރާސާތައް ކުރެއްވި ތާރީޚު އިލްމުވެރިޔާ އަލްއުސްތާޒު މުހައްމަދު ވަހީދު ނަދުވީ އޭނާ ލިޔުއްވި "ރާއްޖޭ އިސްލާމުކުރެއްވީ ކޮންބޭކަލެއްތަ؟" މި ފޮތުގައި ލިޔުއްވާފައި އޮތީ މިފަދައިންނެވެ. "ރާއްޖެ އިސްލާމް ކުރެއްވި ބޭކަލެއްގެ ގޮތުގައި މަޝްހޫރުވެފައިވަނީ އަދި ދިވެހީން ޤަބޫލުކޮށްގެން ތިބީ މަޣްރިބްކަރައިގެ އަބުލްބަރަކާތުލް ބަރްބަރީ މިނަމެވެ. އެކަން އެހެން ވުމުގެ ސަބަބަކީ އިބްނު ބަޠޫޠާ (1304 – 1377މ) ގެ ދަތުރުނާމާ (އައްރިޙްލާ) ގައި އެގޮތަށް އޮތުމެވެ." އަދިވެސް ނަދުވީ ލިޔުއްވާފައިވެއެވެ. "އަހްމަދު ޝިހާބުއްދީން ހުކުރު މިސްކިތް އަލުން ބިނާ ކުރައްވައި މިސްކިތުގައި ފިލައެއް ބެހެއްޓެވި ކަމަށް މުހައްމަދު އަމީނު ލިޔުއްވައެވެ. މި ފިލާގައި އޮތް ޢިބާރާތްވެސް އެމަނިކުފާނު ނަކަލު ކުރައްވާފައިވެއެވެ. އެ ނަކަލުގައި އޮތީ: "އަބުލްބަރަކާތުލް ޔޫސުފުލް ބަރުބަރީ' މިހެންނެވެ. 'ތަންޤީހު' ގެ ދީ ބާޖާގައި ވާ ގޮތުން އެފޮތް ލިޔުއްވީ ހިޖްރައިން 1368 ވަނަ އަހަރު ރަޖަބު މަހު 19 ގައެވެ. ހަމަ ދީބާޖާގައިވާ ގޮތުން މީލާދީ ތާރީޚުން އެއީ 1949 ވަނައަހަރުގެ މޭމަހުން 18 ވަނަ ދުވަހެވެ. ފޮތް ލިޔުއްވީ މުޙައްމަދު އަމީން ކަމަށްވިޔަސް އެފިލާގައި އޮތް ޢަރަބި ޢިބާރާތް ނަކަލުކުރައްވާފައިވަނީ މުޙައްމަދު އަމީނެއްނޫނެވެ. ފޮތް ލިޔުއްވަން ވެގެން ލިޔުންތައް ނަކަލުކުރީ އެމަނިކުފާނު އުފެއްދެވި ތާރީޚު ކޮމިޓީއަކުންނެވެ. އެކޮމިޓީގައި: ފަޟީލަތުއް ޝައިޚު ޙުސައިން ޞަލާޙުއްދީނު، ފަޟީލަތުއް ޝައިޚު އިބްރާހިމް ރުޝްދީ އަލްއަޒްހަރީ، ފަޟީލަތުއް ޝައިޚު އިބްރާހިމް ލުޠުފީ އަލްއަޒްހަރީ، އައްސައްޔިދު ބޮޑުފެންވަޅުގޭ ސީދީ، އައްޝައިޚު މަލިން ކަލޭފާނު، އައްނަބީލު މަލިން މުޙައްމަދު ދީދީ ހިމެނިވަޑައިގަނެއެވެ. މިއިން ކޮންމެ ބޭފުޅަކީ ރަނގަޅަށް ޢަރަބި ބަސް ދެނެވަޑައިގަންނަވާ ދަންނަ ބޭކަލެކެވެ."\nއަލްއުސްތާޒު އަލްމަރުހޫމް މުހައްމަދު ވަހީދު ނަދުވީ ---\nއަލްއުސްތާޒު ނަދުވީގެ ލިޔުއްވުމުގައި "ރާއްޖެ އިސްލާމް ކުރެއްވި ބޭކަލެއްގެ ގޮތުގައި މަޝްހޫރުވެފައިވަނީ އަދި ދިވެހީން ޤަބޫލުކޮށްގެން ތިބީ މަޣްރިބްކަރައިގެ އަބުލްބަރަކާތުލް ބަރްބަރީ މިނަމެވެ." މިހެން ލިޔުއްވާފައި އޮތަސް ފެންނަން ހުރި ދިވެހީންގެ ލިޔެކިޔުންތަކާއި ދޫދޫމަތިން ކިޔަމުން އަންނަ ވާހަކަތައް ބުނާ ބޭކަލަކީ ތަބްރޭޒީއެވެ. އެހެންކަމުން އަލްއުސްތާޒު މުހައްމަދު ވަހީދު ނަދުވީގެ ރައުޔަށްވެސް އިހުތިރާމުކުރުމާއެކު މިކަމުގައި އަޅުގަނޑަށް ބުރަވެވެނީ އަލްއުސްތާޒު މުހައްމަދު އިބްރާހީމް ލުތުފީގެ ރައުޔަށް ކަމަށް ދަންނަވާލަމެވެ.\nއަލްއުސްތާޒު އަލްމަރުހޫމް މުހައްމަދު އިބްރާހީމް ލުތުފީ ---\nއާދެ، މި ދެންނެވި ހުކުރު މިސްކިތުގައި އިސްކަންދަރު މަހާރަދުން ބެހެއްޓެވި ޝިހާބުއްދީން ރަސްގެފާނުގެ ފިލައިގެ ނަކަލުގެ އިތުރުން ހުކުރު މިސްކިތުގެ މެދު މިސްކިތުގެ އުތުރު ބިތުގައި ހުރި ފިލައެއްގައިވެސް ވަރަށް ރީތިކޮށް ރާއްޖެ އިސްލާމްކުރެއްވި ބޭފުޅެއްގެ ނަން ސާފުކޮށް ފިލާނޭހެން ފިއްޔާއި ނުކުތާ ޖަހާފައި ލިޔެފައި އެބަހުއްޓެވެ. އޭގައި އޮތީ وهذا الشيخ ابو الرِكَابِ يوسف التبريزي މާނައަކީ "މިއީ އައްޝައިޚު އަބުއްރިކާބި ޔޫސުފުއް ތަބްރީޒީ އެވެ." މީގައި މި އޮތް ابو الرِكَابِ މި ނަމަށް ރިއާޔަތްކުރާއިރު ކުރިން ދެންނެވި ނަކަލުގައިވެސް އޮންނާނީ އަލްއުސްތާޒު މުހައްމަދު އިބްރާހީމް ލުތުފީ ވިދާޅުވެފައިވާ ފަދައިން އަބުއްރިކާބު ކަމަށް ބެލެވެއެވެ. ހުކުރު މިސްކިތް ފޮތުގައި ލިޔުއްވި ބޭފުޅުންނަށް އިބްނު ބަތޫތާގެ ލިޔުއްވުގެ ސަބަބުން އެރި އޮޅުމަކަށްވެދާނެއެވެ.\nހުކުރު މިސްކިތުގެ މެދު މިސްކިތު އުތުރު ބިތުގައި ހުރި ފިލައެއް ---\nމާލޭ ހުކުރު މިސްކިތުގައި ހުރި މި ދެންނެވި ލިޔުމުގެ އިތުރުން އިސްކަންދަރު މަހާރަދުން އައްޑުއަތޮޅު ގަމު މާމިސްކިތަށް މީލާދީން 1652 ގައި ލިޔުއްވައިދެއްވި ބޯގަފިލާ ފަތްކޮޅުގައިވެސް އެބޭކަލެއްގެ ނަމަކަށް ގެންނަވާފައިވެއެވެ. އެފަތްކޮޅަކީ ދިވެސް އަކުރުން ލިޔެފައިވާ ފަތްކޮޅެކެވެ. ފަތްކޮޅު އަސްލު މިހާރުވެސް ގައުމީ ދާރުލްއާސާރުގައި ފެންނަން އެބައޮތެވެ. އެކަމަކު ހިތާމައަކީ ކަތުރުފަނީގެ އަސަރުކޮށްގެން ފިލާގައި އެކަލޭގެފާނުންގެ ނަން އޮތް ތަނުން އެއްބައި ކިޔަން ނޭނގުމެވެ. އެހެންނަމަވެސް އެޗް.ސީ.ޕީ. ބެލް ރާއްޖެ ވަޑައިގެންނެވިއިރު ފިލާ ހަލާކުނުވެ އޮތަތީ އޭގެ ވަރަށް ނުސާފު ނަމަވެސް ފޮޓޮއެއް ފެންނަން އެބައޮތެވެ. އަދި ބެލް ވަނީ އޭނާ ލިޔުއްވީ މޮނޮގްރާފްގައި އޭގައި ވާ ލިޔުން ލެޓިނުން ލިޔުއްވައި އޭގެ ތަރުޖަމާވެސް ކުރައްވާފައެވެ. މިގޮތުން ބެލް ފޮތުގައިވާ އެ ލިޔުން މިތަނުގައި ނަކަލުކޮށްލާނަމެވެ.\n"…Shaikh Jalal Yusuf Tabrezige ea (fanun kalo) ge…"\nގަމު ފިލާފަތްކޮޅު ---\nޖަރުމަނުވިލާތުގެ ބަހަވީ އިލްމުވެރިއެއް ކަމަށްވާ ޖޮސްޓް ގިޕަރޓް އިސްލާމްދީން ފެތުރުމަށް ފާރިސީ ބަސް އަދާކުރި ދައުރުގެ މައްޗަށް ލިޔުއްވާފައިވާ ލިޔުއްވުމެއްގައި މި ފިލާފަތްކޮޅުގެ ވާހަކަ ގެންނަވާފައި މި އޮތް ގޮތުންވެސް ފިލާފަތްކޮޅުގައި އޮތީ ތަބްރޭޒީކަން ސާފުކޮށްފިލައެވެ.\nUnfortunately, the line where the name of the converter is mentioned has been severely damaged on the board so that we cannot take the reading al-tabrizi for granted as it stands. A comparison ofapresent day photograph with the reproduction published by H.C.P. BELL in the 1940ies make it clear, however, that we haveamixed spelling here, sayh galal yusuf al-tabri being written in Arabic, and the final syllable of the name , -zi together with the genitive ending, -ge, being added in Dhives akuru. The decisive point in this reading is the aksara zi, of course, for it alone can prove that we have no barbari here, given that there are no punctuation marks visible in the Arabic part of the word.\nޖޮސްޓް ގިޕަރޓް ---\nއިސްވެ މިދެންނެވުނު ލިޔެކިޔުންތަކުގެ އިތުރުންވެސް ދިވެހިރާއްޖެ އިސްލާމްކުރެއްވި ބޭކަލެއްކަމަށް ދިވެހީން ގަބޫލުކޮށްގެން އުޅުނީ ތަބްރޭޒީގެފާނުކަމަށް ހެކި ލިބޭ އެހެނިހެން ވާހަކަތަކާއި ގަރީނާތައްވެސް އެބަހުއްޓެވެ. އެހެންނަމަވެސް ރާއްޖެއަށް އިސްލާމީ ނޫރު ފޯރުން މި މައުލޫއަށް އަޅުގަނޑު ލިޔަމުން އައި މަޒުމޫނު މިވަގުތަށް ކުރުކޮށްލަން ގަސްތުކުރަމެވެ. މާ ދިގުވެގެން ގޮސް ބައެއް ބޭބޭފުޅުން ފޫހިވެދާނެތީއާ އެކުވެސް މެއެވެ. އަދި މިނޫން އެހެން ދުވަސްވަރެއްގައި މައުލޫއާ ގުޅުން ހުރި އެހެން ވާހަކަތަކުގެ މައްޗަށް އެހެން މަޒުމޫނެއް ލިޔުމުގެ އުއްމީދާއެކުގައި ނިންމާލަމެވެ.\nގުޅޭ ޓެގު އާޓްސް މިނިސްޓަރ އާދަކާދަ އާއި ސަގާފަތް ދިވެހިރާއްޖޭގެ ތާރީޚު


13 އައިސްޕްލާންޓެއް ތަރައްޤީކުރުމުގެ މަސައްކަތް ދަނީ ކުރިއަށް: މިފްކޯ 13 އައިސްޕްލާންޓެއް ތަރައްޤީކުރުމުގެ މަސައްކަތް ދަނީ ކުރިއަށް: މިފްކޯ\n13 އައިސްޕްލާންޓެއް ތަރައްޤީކުރުމުގެ މަސައްކަތް ދަނީ ކުރިއަށް: މިފްކޯ\nތުޅާދުގައި ޤައިމްކޮށްފައިވާ އައިސް ޕްލާންޓް، ފައިލް ފޮޓޯ\nމަސްވެރިންނަށް ބޭނުންވާ އައިސް ފޯރުކޮށްދިނުމަށް، އިތުރު 13 އައިސްޕްލާންޓެއް ތަރައްޤީކުރުމުގެ މަސައްކަތް ސަރުކާރުން ކުރަމުންދާކަމަށް މިފްކޯއިން ހާމަކޮށްފިއެވެ.\nމަސްވެރިންނަށް ފަސޭހަކަމާއެކު އައިސްލިބޭނެ އިންތިޒާމް ހަމަޖެއްސުމުގެ ގޮތުން ސަރުކާރުން އަންނަނީ ރާއްޖޭގެ އެކި ހިސާބުތަކުގައި އައިސްޕްލާންޓްތައް އެޅުމުގެ މަސައްކަތް ކުރަމުންނެވެ.\nޕީއެސްއެމް ނިއުސްގެ ރާއްޖެ މިއަދު ޕްރޮގްރާމްގައި ވާހަކަދައްކަވަމުން މިފްކޯގެ ސީއީއޯ އިސްމާއިލް ފައުޒީ ވިދާޅުވީ މިފްކޯއިން އަތޮޅުތެރޭގައި މިހާރު ހިންގަމުންދާ 20 އައިސްޕްލާންޓުން 825 ޓަނުގެ އައިސް ދުވާލަކަށް އުފެއްދުމުގެ ޤާބިލްކަން އެބަހުރި ކަމަށެވެ. އެހެން ނަމަވެސް ރަނގަޅު މަސްވެރިކަމެއްގައި، މަސްވެރިން ބޭނުންވާ ވަރަށް އައިސް ފޯރުކޮށްދިނުމަށް ގޮންޖެހުންތަކާއި ކުރިމަތިވާ ކަމަށް އިސްމާއިލް ވިދާޅުވިއެވެ. މިކަމަށް ހައްލު ހޯދުމަށް އިތުރު އައިސްޕްލާންޓުތައް ތަރައްޤީކުރުމުގެ މަސައްކަތް ކުރަމުންދާ ކަމަށް އޭނާ ވިދާޅުވިއެވެ.\n"ސަރުކާރުން އިތުރު 13 އައިސްޕްލާންޓު ޤާއިމްކުރުމުގެ މަސައްކަތްވެސް ކުރިއަށް އެބަދޭ، އެކި މަރުހަލާތަކުގައި ހުރީ، މަސްވެރިންގެ ދުވަހުވަނީ3އައިސްޕްލާންޓު އޮޕަރޭޝަނަށް ގެނައިން، މިހާރުވެސް ފ. ފީއަލީގައި އައިސްޕްލާންޓުގެ މަސައްކަތް މާރޗު 15ގައި ނިންމާލެވޭނެ" އިސްމާއިލް ވިދާޅުވިއެވެ.\nމިފްކޯގެ ސީއީއޯ އިސްމާއިލް ފައުޒީ، -ފޮޓޯ: ޕީއެސްއެމް ނިއުސް\nމަސްވެރިން އައިސް ޕްލާންޓުތަކަށް ބަރޯސާވާ މިންވަރު ކުޑަކުރުމަށް ލޮނު ފެނުން މަސް ފިނިކުރާ ނިޒާމްތައް ދޯނިތަކުގައި ހަރުކުރުމުގެ މަސައްކަތްވެސް ދަނީ ކުރަމުންނެވެ. އެގޮތުން މިހާރުވެސް ރާއްޖޭގައި ބައެއް މަސް ދޯނިތަކުގައި މި ނިޒާމު ޤާއިމްކޮށްފައިވާކަން އިސްމާއިލް ފާހަގަކުރެއްވިއެވެ.\n"މިހާރުގެ އާރުއެސްޑަބްލިއު ސިސްޓަމް ބަހައްޓައިގެން ވަރަށް ގިނަ ދޯނިތައް އެބަ އޮޕަރޭޓްކުރޭ، ސަރުކާރުންވެސް އެބަހުރި 50 ދޯނީގައި އާރުއެސްޑަބްލިއު ސިސްޓަމް ބެހެއްޓުމުގެ ޕްލޭނެއްވެސް އެބަހުރި، އުއްމީދަކީ މިއަހަރުތެރޭ މީގެ އިމްޕްލިމެންޓްވެގެން ދިޔުން" އިސްމާއިލް ވިދާޅުވިއެވެ.\nލޮނު ފެނުން މަސް ފިނިކުރާ ނިޒާމުތަކާއެކު މަސްވެރިކަމުގައި ބާނާ މަސް ގިނަވަގުތު ތާޒާކަންމަތީ ދޯނީގައި ރައްކާކޮށް، ކަނޑުމަތީގައި ގިނަވަގުތު ހޭދަކުރެވޭގޮތް މެދުވެރިކޮށްދީ މަސްވެރިކަން އިތުރަށް ތަރައްޤީކުރުމަށް އެހީތެރިވެދޭނެކަމަށް ސަރުކާރުން ދެކެއެވެ.


Dhivehinge medhugai China safeerakee varah magubool beyfulheh: Shahid\nދިވެހިންގެ މެދުގައި ޗައިނާ ސަފީރަކީ ވަރަށް މަގުބޫލު ބޭފުޅެއް: ޝާހިދު\nފޮރިން މިނިސްޓަރާއި ޗައިނާ ސަފީރު ބައްދަލު ކުރެއްވުން -- ފޮޓޯ | ފޮރިން މިނިސްޓަރު\nޗައިނާއިން ދިވެހިރާއްޖެއަށް ކަނޑައަޅާފައިހުންނަވާ ސަފީރު، ޖަން ލިޖޮންގް، މިނިސްޓަރު އޮފް ފޮރިން އެފެއާޒް އަބްދުﷲ ޝާހިދުގެ އަރިހަށް ވަދާއީ ޒިޔާރަތް މިއަދު ކުރައްވައިފި އެވެ.\nމިއަދު މެންދުރުފަހު ފޮރިން މިނިސްޓްރީގައި އޮތް މި ބައްދަލުވުމުގައި ޗައިނާ އާއި ދިވެހިރާއްޖޭގެ ގުޅުން އިތުރަށް ބަދަހިކުރުމަށް އެމްބެސެޑާ ޖަން ކުރެއްވި މިންނެތް މަސައްކަތަށާއި އެމަނިކުފާނުގެ ސަފީރުކަމުގައި ދިވެހިރާއްޖެއަށް ވެދެއްވި އެހީތަކަށް މިނިސްޓަރު ޝާހިދު ވަނީ ޝުކުރު ދަންނަވާފައެވެ.\nކުރިއަށް އޮތްތަނުގައިވެސް ހާރިޖީ ގުޅުމުގެ ތެރެއިން ދިވެހި ސަރުކާރާއި ގާތުން މަސައްކަތް ކުރައްވާނެ ކަމުގެ ޔަގީންކަން އެމްބެސެޑާ ދެއްވިއެވެ. އަދި ދިވެހި ސަރުކާރާއި ދިވެހިން އެމަނިކުފާނާއި ބެހެއްޓެވި ގާތްކަމާއި މެހުމާންދާރީ އަށާއި ދިވެހި ސަރުކާރުން ޗައިނާގެ ސަރުކާރާއި ޗައިނާގެ ރައްޔިތުންނަށް ދެއްވި އެއްބާރުލުމަށް އެމްބެސެޑާ ވަނީ ޝުކުރު ދަންނަވާފައެވެ.\nދިވެހިރާއްޖޭގެ ތަރައްގީ އާއި އިޖްތިމާއީ ކަންކަމުގައި ދެއްވި އެއްބާރުލުމުގެ ސަބަބުން ދިވެހިންގެ މެދުގައި އެމްބެސެޑާގެ މަގުބޫލުކަން މިނިސްޓަރު ޝަހިދުވަނީ ފާހަގަ ކުރައްވާފައެވެ. އަދި ކޮވިޑް-19 ގެ ހީނަރުކަމުން އަރައިގަތުމަށް ދިވެހިރާއްޖެއަށް ވެދެއްވި އެހީއަށް އެމްބެސެޑާއަށް މިނިސްޓަރު ޝާހިދު ޝުކުރު ދެންނެވިއެވެ. އަދި ކުރިއަށް އޮތްތަނުގައި އެމަނިކުފާނު ކުރައްވާ މަސައްކަތްތައް ކާމިޔާބުވާނެ ކަމަށް އުއްމީދު ކުރައްވާ ކަމަށާއި ދިވެހިރާއްޖެއިން އަބަދުވެސް އެމަނިކުފާނަށް މަރުހަބާ ދަންނަވާނެ ކަމަށް މިނިސްޓަރު ޝާހިދު ވިދާޅުވިއެވެ.\nސފީރު ޖަންގ ލިޖޮންގްގެ ސަފީރުކަމުގެ ދައުރު ފުރިހަމަކުރެއްވުމާ ގުޅިގެން ބޭއްވި ވަދާއީ ހަފްލާގައިވެސް މިނިސްޓަރު އަބްދުﷲ ޝާހިދު އިއްޔެ ވަރޗުއަލްކޮށް ބައިވެރިވެވަޑައިގަތެވެ.\nއެމްބެސެޑަ ޖަންގް ލިޖޮންގް އަކީ ދިވެހިރާއްޖޭގައި ޗައިނާގެ އެމްބަސީއެއް 2011 ގައި ހުޅުވިފަހުން ޗައިނާއިން ދިވެހިރާއްޖެއަށް ކަނޑައެޅުއްވި ތިން ވަނަ ސަފީރެވެ. އެމަނިކުފާނު ސަފީރުކަމާއި ހަވާލުވީ އޮގަސްޓް 2017 ގައެވެ.\nޗައިނާ އަބްދުﷲ ޝާހިދު ޖަންގް ލީ ޖޮންގް + ދިވެހި ރާއްޖެއާ ޗައިނާގެ ގުޅުން


ބައެއް ފަރުނީޗަރ ގަނެ ސަޕްލައިކޮށްދޭނެ ފަރާތެއް ހޯދުން\nރ.އަތޮޅުގެ ހެލްތު ސެންޓަރުތަކަށް ބޭނުންވާ ބައެއް ފަރުނީޗަރ ގަނެ ސަޕްލައިކޮށްދޭނެ ފަރާތެއް ހޯދުން\nމި ހޮސްޕިޓަލުން ދޭ މަޢުލޫމާތާ އެއްގޮތަށް ރ.އަތޮޅުގެ ހެލްތު ސެންޓަރުތަކަށް ބޭނުންވާ ބައެއް ފަރުނީޗަރ ގަނެ ސަޕްލައިކޮށްދޭނެ ފަރާތެއް ހޯދުމަށް ބޭނުންވާތީ އެފުރުޞަތު ހުޅުވާލަމެވެ.\nވީމާ، މިތަކެތި ހޮސްޕިޓަލުން ދޭ ސްޕެސިފިކޭޝަންތަކާ އެއްގޮތަށް ގަނެ ސަޕްލައިކޮށްދޭން ޝައުޤުވެރިވެލައްވާ ފަރާތްތަކުން 12 މާރިޗު 2015 ވަނަ ދުވަހުގެ 13:30 އަށް އުނގޫފާރު ރީޖަނަލް ހޮސްޕިޓަލަށް ނުވަތަ މިނިސްޓްރީ އޮފް ހެލްތަށް ވަޑައިގެން މަޢުލޫމާތު ސާފުކުރެއްވުމަށްފަހު 19 މާރިޗު 2015 ވަނަ ދުވަހުގެ 13:30 އަށް އުނގޫފާރު ރީޖަނަލް ހޮސްޕިޓަލަށް ނުވަތަ މިނިސްޓްރީ އޮފް ހެލްތަށް ވަޑައިގެން އަންދާސީހިސާބު ހުށަހެޅުއްވުން އެދެމެވެ.\nކަނޑައެޅިފައިވާ ގަޑިޔަށް މަޢުލޫމާތު ހޯދުމަށް ހާޒިރުނުވާ ފަރާތްތަކުން ހުށަހަޅުއްވާ އަންދާސީހިސާބުތަކާއި ބިޑްޑޮކިއުމަންޓްގައި ހުންނަންޖެހޭ ލިޔުންތައް ހަމަނުވާ ބިޑްތައް ބަލައިނުގަނެވޭނެ ކަމުގައި ދަންނަވަމެވެ. އަދި މަޢުލޫމާތު ސާފުކުރުމަށާއި އަންދާސީހިސާބު ހުށަހެޅުމަށް ވަޑައިގަންނަވާ ކޮންމެ ބޭފުޅަކަށްވެސް މަޢުލޫމާތު ސާފުކޮށް، ބިޑް ހުށަހެޅޭނީ އެންމެ ފަރާތެއްގެ ނަމުގައެވެ.\nސުންގަޑި: 12 މާރިޗު 2015 1330


Gaazee Faiz ge audio sahha kamah Hisan vidhaalhuvi: Shiyam\nފާއިޒުގެ އޯޑިއޯ ސައްހަ ކަމަށް ހިސާން ވިދާޅުވި: ޝިޔާމް\nއަޑަށް ކިތަންމެ ބާރުލާފައި ދޮގުކުރެއްވިޔަސް ފަނޑިޔާރު ފާއިޒްގެ ލީކުވެފައިވާ އޯޑިއޯއަކީ ސައްހަ އޯޑިއޯއެއް ކަމަށް ޖޭއެސްސީގެ ރައީސް ހިސާން ހުސެއިން ވިދާޅުވެފައިވާ ކަމަށް ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަޙްމަދު ޝިޔާމް ވިދާޅުވެއްޖެއެވެ. ޝިޔާމް މިހެން ވިދާޅުވީ ފަނޑިޔާރުންގެ އޯޑިއޯ ސައްހަ ކަމަށް ކުރިން ހިސާން ވިދާޅުވި ވާހަކަ އޭނާ ދޮގު ކުރައްވާފައިވަނިކޮށެވެ.\nޕީޕީއެމުން ރޭ ބޭއްވި ޖަލްސާގައި ވާހަކަ ދައްކަވަމުން ޝިޔާމް ވަނީ މިދިޔަ މޭއި މަހުގެ ހަވަނަ ދުވަހުގެރޭ މަޖީދީމަގު އެންމެން ކުރިމަތީގައި ގޮއްވާލި ބޮމުގެ ތަހްގީގު ނުކުރެވިގެން އުޅޭއިރު ދެގަޑިއިރުތެރޭ އޯޑިއޯ އެނެލިސިސް ހަދާ ޖޭއެސްސީއަށް ފަނޑިޔާރުންގެ ނިންމެނީ ކިހިނެއްތޯ ސުވާލު ކުރައްވާފައެވެ.\nޝިޔާމް ވިދާޅުވީ މިއަދު ހުރިހާ ފަނޑިޔާރުން ތިއްބެވީ ގަން ޕޮއިންޓްގައި ކަމަށާއި އެބޭފުޅުންގެ އޯޑިއޯތަކުން އެކަން އެންމެނަށް އެނގޭ ކަމަށެވެ. އެބޭފުޅުން އާއިލާއާއެކު ރަހީނުކޮށްގެން ރައީސް ޔާމީންއަށް ހުކުމްކޮށްފައިވާކަމަށް ފަނޑިޔާރުން ވިދާޅުވާއިރު އެކަން ރަނގަޅަށް ތަހްގީގު ކުރަންޖެހޭ ކަމަށެވެ.\n"މިއަދު ޖޭއެސްސީގެ ރައީސާ ކިތަންމެ އަޑަށް ބާރުލައްވާފައި ވިދާޅުވިއަސް އަޅުގަނޑު ގާތުގައި ހިސާން ވިދާޅުވީ ފާއިޒްގެ އޯޑިއޯ އެއީ ސައްހަ އޯޑިއޯއެކޭ، މިކަން ދޮގުކުރައްވާކަށް ނުކެރޭނެ. ކޮންމެ ތާކަށް ކޮންމެ ހިސާބަކަށްވެސް އަޅުގަނޑު މިހިރީ މިކަންތަކުގައި ވާހަކަ ދައްކަން ދާން. އޯޑިއޯތައް ލީކުވީމާ އަނެއްދުވަހު ޖޭއެސްސީން ތަހުގީގެއް ހިންގާ ދެ ގަޑިއިރުތެރޭ އޯޑިއީ އެނެލިސިސް ހަދާފައި ތަހްގީގު ނިންމާލާފައި މިބުނަނީ އޯޑިއޯ ސައްހައެއް ނޫނޭ." ޝިޔާމް ވިދާޅުވިއެވެ.\nއަބްދުލްގައްޔޫމަށް ކުރި ހުކުމާ ގުޅޭ ގޮތުން އެ ހުކުމް އިއްވި ބެންޗުގައި އިންނެވި ތިން ފަނޑިޔާރަކު ވާހަކަ ދައްކަވާ ކަމަށް ބުނާ އޯޑިއޯތަކެއް އާންމު ވެފައިވާއިރު އާންމުވެފައިވާ އޯޑިއޯތަކުގައި އެ ފަނޑިޔާރުން ވަނީ ރައީސް ޔާމީނަށް އިއްވި ހުކުމާމެދު ސުވާލު އުފެދޭނެ އެތައް ވާހަކަތަކެއް ވިދާޅުވެފަ އެވެ. އެއް ފަނޑިޔާރަކު ވިދާޅުވި ގޮތުގައި އެ ހުކުމަކީ ފަނޑިޔާރުންނަށް މަޖުބޫރު ކުރުވައިގެން އިއްވެވި ހުކުމެކެވެ. އެހެން ފަނޑިޔާރަކު ވިދާޅުވީ ހުކުމްގައި އޮތް އެއްޗެއް ވެސް އެނގިވަޑައިނުގަންނަވާ ކަމަށާ ބެންޗުގައި އިންނެވީ ސަރުކާރުން އަންގަވައިގެން ކަަމަށެވެ. އަދި އެ ފަނޑިޔާރުންނަށް ގުޅުއްވާ ކަންކުރަންވީ ގޮތް އަންގަވަނީ އަލީ ޒާހިރެވެ.\nއެ މައްސަލަ ޖޭއެސްސީން ބަލަމުންދާއިރު މައްސަލައާ ގުޅިގެން ކްރިމިނަލް ކޯޓްގެ ފަނޑިޔާރު ހުސައިން ފާއިޒު ރަޝާދު އާއި އެ ކޯޓްގެ ފަނޑިޔާރު އަލީ އާދަމް އަދި ޑްރަގް ކޯޓްގެ ފަނޑިޔާރު މުހައްމަދު ސަމީރުގެ ފަރާތުން މައުލޫމާތު ސާފުކުރުމުން މީޑިއާގައި ދައުރުވަމުންދާ އޯޑިއޯތަކަކީ ސައްހަ އޯޑިއޯތަކެއް ނޫން ކަމަށާ އެފަދަ ވާހަކަތަކެއް ދައްކަވާފައި ނުވާނެ ކަމަ އެ ފަނޑިޔާރުން ވިދާޅުވެފައިވާ ކަމަށް ޖޭއެސްސީން ވަނީ ބުނެފައެވެ.\n"ރާއްޖެއިން މިކަން ރަނގަޅަށް ތަހްގީގު ކުރެވޭނެ އިދާރާއެއް ނެތްކަމަށް ވަންޏާ ރާއްޖެއިން ބޭރުގެ ތަހްގީގީ އިދާރާތަކުންވެސް މީސްމީހުން ގެނެސްގެން ކަން ކަން ތަހްގީގު ކުރާގޮތަށް ރަނގަޅަށް ތަހުގީގު ކުރަންވީ ނޫންތޯ؟ އެހާވެސް ސީރިއަސް މައްސަލައެއް މިއީ. މިދައްކަނީ ރައީސުލްޖުމްހޫރިއްޔާކަން ކުރައްވާފައިވާ ބޭފުޅަކާމެދު ދިވެހިރާއްޖޭގައި އަދުލު އިންސާފު ގާއިމްކުރަން ތިއްބެވި ބޭފުޅުން ކަންތައްތަ ކުރައްވާފައިވާ ގޮތުގެ ވާހަކަ. މިއީ ރައްޔިތުން ކުރިމަތީގައި ހިނގާ ދިޔަ ކަންތައްތަކެއް." ޝިޔާމް ވިދާޅުވިއެވެ.\nރައީސް ޔާމީންގެ ޝަރީއަތް ސުޕްރީމް ކޯޓާ ހަމައަށް ދިޔައިރު މިހާތަނަށް ބޭއްވުނު ކޮންމެ މަޖިލީހަކަށް ހާޒިރުވެވަޑައިގެން ރައީސް ޔާމީން ރައްޔިތުންނަށް ސާބިތުކޮށްދެއްވީ އެމަނިކުފާނުގެ މައުސޫމްކަން ކަމަށްވެސް ޝިޔާމް ވިދާޅުވިއެވެ. މީގެ އިތުރުން ކްރިމިނަލް ކޯޓުގައި ރައީސް ޔާމީންގެ މައްސަލަ ކުރިން ބެއްލެވި އިސްގާޒީ ހައިލަމް ނެރުއްވާފައވާ ނޫސްބަޔާނުގައި ރައީސް ޔާމީންގެ ޝަރީއަތަށް ނޫފޫޒު ފޯރުވާފައިވާ ކަމަށް ވަރަށް ސާފުކޮށް އެބައޮތް ކަމަށާއި މިހާތަނަށްވެސް އެ ބަޔާނުގައިވާ އެއްވެސް ކަމެއް ތަހްގީގު ކޮށްފައި ނުވާކަން ޝިޔާމް ފާހަގަ ކުރެއްވި އެވެ.\nރައީސް އަބްދުﷲ ޔާމީން ކްރިމިނަލް ކޯޓް ޖޭއެސްސީ + އުއްތަމަ ފަނޑިޔާރު ހިިސާން ހުސައިން ޝަރުއީ ދާއިރާ ރިފޯމް ކުރުން އަހުމަދު ޝިޔާމް


"މަރުޖާވާން" ބޮޑު ތަރުހީބެއް، މުޅިން އައު ކޮމްޕޯސަރުން "މަރުޖާވާން" ބޮޑު ތަރުހީބެއް، މުޅިން އައު ކޮމްޕޯސަރުން\n"މަރުޖާވާން" ބޮޑު ތަރުހީބެއް، މުޅިން އައު ކޮމްޕޯސަރުން\nއަކްޝޭ ކުމާރު އަދި ވާނީ ކަޕޫރު ފެނިގެންދާ ފިލްމު "ބެލް ބޮޓަމް" ސިނަމާތަކަށް އަންނާނީ މާދަމާއެވެ. ފިލްމު ޕްރޮމޯޓްކުރުމުގެ މަސައްކަތުގެ ތެރެއިން ފިލްމުގައި ހިމެނޭ "މަރުޖާވާން" ރިލީޒްކުރުމާއި އެކު މި ލަވަ ވަނީ މިހާތަނަށް 54 މިލިއަނަށްވުރެ ގިނަ މީހުން ބަލާފައެވެ.\nއަބަދުވެސް އައު ފަންނާނުން ފުރުސަތު ހޯދާއިދެމުން އަންނަ އަކްޝޭ މިވަނީ މި ލަވައާއި އެކު މުޅިން އައު ދެ މިއުޒީޝަނުން ބޮލީވުޑަށް ތައާރަފުކޮށްދީފައެވެ. "މަރުޖާވާން" މި ލަވައިގެ މިއުޒިކް ޑިރެކްޓަރުންނަކީ ގޯރަވް އާއި ކާތިކް ދޭވްއެވެ. މީ މި ދެމީހުން އެންމެ ފުރަތަމަ ލަވައެވެ.\nމި މީހުން ކެރިއަރ ފެށީ އަރްވިންދްރާ ކައިރާ، ބީ ޕްރާކް އަދި ޖެއްސީ ގިލް ފަދަ މިޔުޒިކް ޑައިރެކްޓަރުންނަށް މިޔުޒިކް އެރޭންޖްކޮށްދިނުމުންނެވެ. މީގެއިތުރުން އެކްޓަރ ނަވާޒުއްދީން ސިއްދީޤީ ފެނިގެންދިޔަ ލަވަ "ބާރިޝްކީ ޖާ ޔޭ" އަދި "ފިލްހާލް 2" ގެ މިޔުޒިކް ޕްރޮޑަކްޝަން ހަދާދީފައިވަނީ ގޯރަވް އާއި ކާތިކް އެވެ.\nފިލްމު "ބެލް ބޮޓަމް" އިން އަކްޝޭ މި ދިން ފުރުޞަތަށް އަކްޝޭ ކުމާރަށް ވަރަށް ބޮޑަށް ޝުކުރުވެރިވާކަމަށް ދެ ޑައިރެކްޓަރުންވެސް ބުނެއެވެ އަދި "މަރުޖާވާން" ލަވައަކީ ހަމައެކަނި އަކްޝޭއަށް އުފައްދާދިން ލަވައެއްކަމަށްވެސް އެ ދެމީހުން ބުނެއެވެ.\nމި ލަވައިގެ އިތުރުން މަނިންދްރަ ބުޓަރގެ ކުރިއަށް އޮތް ލަވައާއި ޕަންޖާބު ލަވަކިޔުންތެރިޔާ ކަކާގެ ގެ ލަވައެއްވެސް މި ދެ ފަންނާނުންނަށް ކުރިއަށް އެބައޮތެވެ.\nއަކްޝޭ ކުމާރު ލީޑް ރޯލުން ފެނިގެންދާ ފިލްމު "ބެލް ބޮޓަމް" ގެ ފުރަތަމަ ޓިޒަރ ދައްކާލުމުން ގިނަ ބައެއްގެ ޝައުގުވަނީ މި ފިލްމަށް ބޮޑުވެފައެވެ. ޚާއްޞަކޮށް އަކްޝޭގެ ހުނަރާއި ލަރާ ދައްތާ އިންދިރާ ގަންދީގެ ގޮތުގައި ފެންނަ މަންޒަރުތަކުން ގިނަ ބައެއް ތިބީ ފިލްމުގެ އިންތިޒާރުގައެވެ.\nއެކި ޕްލެޓް ފޯމްތަކުގައި ޕްރޮމޯޓް ކުރުމުގެ މަސައްކަތް ޕްރޮޑަކްޝަން ޓީމުން އަންނަނީ ކުރަމުންނެވެ. މިގޮތުން ހުއްޓާލާފައި އޮތުމަށްފަހު މިމަހުގެ 21 ގައި އަލުން ފަށާ ކޮމެޑީ ޝޯ "ދަ ކަޕިލް ޝަރުމާ ޝޯ" ގެ އެންމެ ފުރަތަމަ ގެސްޓުންނަކީވެސް މި ފިލްމުގެ ކާސްޓުންނެވެ.


Bill nudehkunas karnatu kandaeh nulaane\nބިލް ނުދެއްކުނަސް ކަރަންޓު ކަނޑައެއް ނުލާނެ\nސްޓެލްކޯއިން މިއަދު ނޫސްވެރިންނަށް މައުލޫމާތު ދެއްވަނީ -- ފޮޓޯ: އެންއީއޯސީ\nލޮކްޑައުންގެ މި ހާލަތުގައި ކަރަންޓު ބިލް ނުދެއްކުނު ނަމަވެސް، ގޭގެ އިން ކަރަންޓު ކަނޑާ ނުލާނެ ކަމަށް ސްޓެލްކޯ އިން ބުނެފި އެވެ.\nދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމެއްގައި އެ ކުންފުނީގެ މެނޭޖިން ޑިރެކްޓަރު ހަސަން މުޣުނީ ވިދާޅުވީ މި ހާލަތުގައި ކަރަންޓު ބިލް ނުދެއްކޭ ގޭގެ އިން ކަރަންޓު ކަނޑާލަން ބައެއް ގޭގޭ ވެރިން އެދެމުންދާ ކަމަށެވެ.\n"ބައެއް ގޭގެއިން ރިކުއެސްޓް ކުރޭ ބިލް ނުދައްކާ ފަރާތްތަކުގެ ބިލް ކަނޑާލަން. އެއީ [ކުއްޔަށް ހިފައިގެން އުޅޭ މީހުން] ބިލް ނުދައްކާ ހިނގައި ދާނެ ކަމަށް ބަލާފައި. ނަމަވެސް އަޅުގަނޑުމެން އެ ފަރާތްތަކަށް އަންގަމުން މި ގެންދަނީ މި ހާލަތުގައި ކަރަންޓު ކަނޑާ ނުލާނެކަން،" މުޣުނީ ވިދާޅުވި އެވެ.\nސްޓެލްކޯއަކީ އާއްމު ހާލަތުގައި ގޭގޭ އަށް ދިމާވާ ވައިރިންގެ މައްސަލަތަކާއި ކަރަންޓުގެ ކުދިކުދި މައްސަލްތައް ހައްލު ކޮށްދޭން ގޭގެ އަށް ގޮސް ހިދުމަތް ދޭ ކުންފުންޏެއް ނޫނެވެ. ނަމަވެސް ކޮވިޑް-19 އާ ގުޅިގެން ކަރަންޓުގެ ހިދުމަތް ދޭ އަމިއްލަ ކުންފުނިތަށް ހިދުމަތް ދޭން ދަތިވެފައިވާތީ އެ ކުންފުނިން ދަނީ މިފަދަ ހިދުމަތް ވެސް ހިލޭ ދެމުންނެވެ.\nމުޣުނީ ވިދާޅުވީ އެ ކުންފުނިން މިހާރު ވެސް 24 ގަޑިއިރު ހިދުމަތް ދެމުންދާ ކަމަށެވެ.\n"ކުރިން ގޭގެ އަށް ގޮސް އިންޓާނަލް ވައިރިންގެ މައްސަލަ ފަދަ ކަންކަން އަޅުގަނޑުމެން ނުކޮށްދެން. އެކަމަކު މި ހާލަތުގައި އަމިއްލަ ފަރާތްތައް ގޭގެ އަށް ގެންގޮސްގެން އެ ހިދުމަތް ދޭން ދަތިވާނެތީ ރައްޔިތުންނަށް ހިލޭ އެފަދަ ހިދުމަތްތައް ވެސް ދެމުން މި ގެންދަނީ. އަޅުގަނޑުމެންނަށް ވާވަރަކުން އެ ހިދުމަތް ވެސް ދެމުން މި ގެންދަނީ،" މުޣުނީ ވިދާޅުވި އެވެ.\nއޭނާ ކަރަންޓު ބިލް ތަކަށް ދީފައިވާ ޑިސްކައުންޓް ލިބޭނީ މީޓަރުގެ ފޮޓޯ ފޮނުވުން ކަމަށެެވެ. ފޮޓޯ ނުފޮނުވޭނަމަ ލިބޭނީ އާއްމު ބިލް ކަމަށާ ނަމަވެސް ނޯމަލް ހާލަތުގައި ސްޓެލްކޯގެ މުވައްޒަފުން ގޭގެއަށް ގޮސް މީޓަރުގެ ރީޑިން ނަަގަން ފެށުމުން އެ ޑިސްކައުންޓް ލިބޭނެ ކަމަށެވެ.\n"މިދި މަހު ވެސް ޑޮމެސްޓިކް މީޓަރުގެ 40 ޕަސެންޓް ޑިސްކައުންޓް ދޭނެ. ރަަށްރަށުގައި ފެނުގެ ހިދުމަތް ދޭ ރަށްރަށުން ވެސް 30 ޕަސެންޓް ޑިސްކައުންޓް ލިބޭނެ،" މުޣުނީ ވިދާޅުވި އެވެ.\nސަރުކާރުން ވަނީ ކޮވިޑް-19 ގެ ރިލީފް ޕެކޭޖުގައި ހިމަނައިގެން ކަރަންޓު ބިލް ތަކަށް 50 މިލިއަން ރުފިޔާގެ ޑިސްކައުންޓް މިދިޔަ މަހު ދީފަ އެވެ.\nސްޓެލްކޯ އިން ބުނީ ނިއު ނޯމަލްގައި ހިދުމަތް ދިނުމުގެ ގޮތުން، ސަރުކާރުން ދީފައިވާ ލުއިތަކާއެކު އެ ކުންފުނީގެ ބައެއް ހިދުމަތްތައް އަލުން ފަށަން ނިންމާފައިވާ ކަމަށެވެ. މި ހިދުމަތްތަކަށް އެދިފައިވާ ތަރުތީބުން މާދަމާ އިން ފެށިގެން ބައެއް ހިދުމަތް ދެމުން ގެންދާނެ ކަމަށެވެ.\nސްޓެލްކޯ އިން ވަނީ ކޮވިޑް-19 އާ ގުޅިގެން 170 މުވައްޒަފުން އެ ކުންފުނީގައި ތިބެގެން ހިދުމަތް ދޭން ފަށާފަ އެވެ. މި ގޮތަށް ހިދުމަތް ދޭތާ މިހާރު 40 ދުވަސް ވެއްޖެ އެވެ.\nސްޓެލްކޯ ކޮވިޑް-19 އެންއީއޯސީ + ލޮކްޑައުން ޕްރޮޓޮކޯލް


SunOnline: Kanboduvun thakaa eku taxi driverun Raees arihah\nކަންބޮޑުވުންތަކާއެކު ޓެކްސީ ޑްރައިވަރުން ރައީސް އަރިހަށް\nމާހިލް މުހައްމަދު 27 Nov 2019, 20:06\nރައީސް އިބްރާހިމް މުހައްމަދު ސޯލިހު ޓެކްސީ ޑްރައިވަރުންގެ ޖަމިއްޔާގެ އިސްވެރިންނާ މިއަދު ބައްދަލުކުރައްވަނީ -- ފޮޓޯ/ ރައީސް އޮފީސް\nޓެކްސީ ޑްރައިވަރުންގެ ކަންބޮޑުވުންތަކާއެކު ޑްރައިވަރުންގެ ޖަމިއްޔާގެ އިސްވެރިން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާ މިއަދު ބައްދަލުކޮށްފިއެވެ.\nރައީސުލްޖުމްހޫރިއްޔާގެ އޮފީހުން ބުނި ގޮތުގައި މިއަދު ހަވީރު އެ އޮފީހުގައި އޮތް ބައްދަލުވުމުގައި ޑްރައިވަރުން ވަނީ އެމީހުންނަށް ދިމާވެފައިވާ ދަތިތަކުގެ މައުލޫމާތު ރައީސަށް އަރުވައި، އަދި އެކަންކަން ހައްލުކުރެވޭނެ ގޮތްތަކާ މެދު މަޝްވަރާކޮށްފައެވެ.\nއެގޮތުން އިންޖީނު އެޅި އެއްގަމު އުޅަނދު ރަޖިސްޓްރީކުރުމުގެ ގަވައިދުގެ ދަށުން އުޅަނދު އުފެއްދި ތާރީހުން ފެށިގެން 20 އަހަރު ވެފައިވާ އުޅަނދުތަކުގެ ހުއްދަ ބާތިލުކުރުމާ ގުޅިގެން ކުރިމަތިވާ ދަތިތަކުގެ ވާހަކަތައް ޑްރައިވަރުން ރައީސަށް ހިއްސާކުރިއެވެ.\nއަދި އެ ގަވައިދުގެ ދަށުން ޓެކްސީކުރަން ބޭނުންކުރާ އުޅަނދުފަހަރު އާ ކުރުމަށް މާލީ ގޮތުން ހުރި ގޮންޖެހުންތަކާއި، އެކަންކަން ހައްލުކުރެވޭނެ ގޮތްތކާ ބެހޭގޮތުން ޑްރައިވަރުން ރައީސް ސޯލިހުއާ މަޝްވަރާކުރެއްވިކަމަށް ރައީސް އޮފީހުން ބުނެއެވެ. އަދި ޓެކްސީގެ ހިދުމަތްތައް އެންމެ އެކަށީގެންވާ ފެންވަރުގައި ފޯރުކޮށްދިނުމަށް ހުރި އެހެނިހެން ދަތިތަކުގެ ވާހަކަތައްވެސް ޑްރައިވަރުން ރައީސާ ހިއްސާކުރިއެވެ.\nރައީސް ސޯލިހު ވަނީ ޓެކްސީ ޑްރައިވަރުންނާއި ޓެކްސީގެ ހިދުމަތްދޭ އެހެނިހެން ފަރާތްތަކާއި ޓެކްސީގެ ހިދުމަތް ހޯދާ ފަރާތްތައްވެސް ދަތި ނުވާނެ ގޮތަކަށް ޑްރައިވަރުންގެ ކަންބޮޑުވުންތަކަށް ހައްލެއ ްހޯދަން މަސައްކަތް ކުރައްވާނެކަމަށް ވިދާޅުވެފައެވެ.\nއަދި ޓެކްސީގެ ހިދުމަތް ހޯދާ ފަރާތްތަކަށް ލުއިފަސޭހަވާނެ ގޮތްތައް ބަލައި، ވީހާވެސް ފުރިހަމައަށް އެ ހިދުމަތް ފޯރުކޮށްދިނުމަށް ޓެކްސީ ޑްރައިވަރުންގެ ކިބައިން ރައީސް ސޯލިހު ވަނީ އެދިވަޑައިގެންފައެވެ.\nޓެކްސީ ހޯދަން "އެއައީ" އެޕް ތައާރަފްކޮށްފި\nއަދުހަމް ގާސިމް މަރާކަށް ނޫޅޭ، ފޭރެން އުޅެނިކޮށް މަރުވީ


އިންޑިއާގެ އިދިކޮޅު ލީޑަރު ކަމުން ރާހުލް ގާންދީ އިސްތިއުފާ ދެއްވައިފި – Haftha\nއިންޑިއާގެ އިދިކޮޅު ލީޑަރު ކަމުން ރާހުލް ގާންދީ އިސްތިއުފާ ދެއްވައިފި\nއިންޑިއާގެ މައި އިދިކޮޅު ޕާޓީގެ ލީޑަރު ކަމުން، ރާހުލް ގާންދީ އިސްތިއުފާ ދެއްވައިފި އެވެ.\nއިދިކޮޅު ކޮންގްރެސް ޕާޓީގެ ދެވަނަ އަށް އެންމެ އިސް ލީޑަރު އަދި އެގައުމުގެ ކުރީގެ ބޮޑުވަޒީރު ރަޖީވް ގާންދީގެ ދަރިކަލުން ރާހުލް ގާންދީ އިސްތިއުފާ ދެއްވައި އާންމުކުރި އިސްތިއުފާގެ ސިޓީގައި ބުނެފައިވަނީ، ނިމިދިޔަ އާންމު އިންތިހާބުގައި އޭނާގެ ޕާޓީއަށް ކުރިމަތިވި ނާކާމިޔާބީގެ ޒިންމާ އޭނާ އުފުލާ ކަމަށެވެ.\nއިންޑިއާގެ މައި އިދިކޮޅު ޕާޓީގެ ލީޑަރުކަމުން ރާހުލް އިސްތިއުފާ ދެއްވާނެ ކަމަށް މީގެ ކުރިން ވެސް އޭނާ ވަނީ ހާމަ ކުރައްވައިފަ އެވެ. ނަމަވެސް އޭރު ޕާޓީގެ ލީޑަރުން ވަނީ ރާހުލްގެ އެ ނިންމުން ބަދަލުކުރާނެ ކަމަށް އުއްމީދު ކޮށްފަ އެވެ.\nނެހްރޫ ގާންދީ އާއިލާއަށް ނިސްބަތްވެވަޑައިގަންނަވާ ރާހުލް ގާންދީގެ ބައްޕާޕުޅު ރަޖީވް ގާންދީ އާއި ކާކާފުޅު ފެރޯޒް ގާންދީ އަދި މުނިކާފާފާފުޅު ޖަވާހަރްލާލް ނެހެރޫ އަކީ އިންޑިއާގެ ކުރީގެ ބޮޑުވަޒީރުކަން ކުރެއްވި ބޭފުޅުންނެވެ. އެ ބޭފުޅުންގެ ތެރެއިން ޖަވާހަރްލާލް ނެހެރޫ އަކީ އިންޑިއާގެ ފުރަތަމަ ބޮޑުވަޒީރެވެ.\nރާހުލްގެ އިސްތިއުފާ ސިޓީގައި އިތުރަށް ވިދާޅުވެފައިވަނީ، ވެރިކަން ހިންގާ ބާރަތިޔާ ޖަނަތާ ޕާޓީ (ބީޖޭޕީ) އާމެދު އޭނާގެ އެއްވެސް ނަފްރަތެއް އަދި ރުޅިވެރިކަމެއް ނެތް ކަމަށާއި ނަމަވެސް އެޕާޓީން އިންޑިއާއާމެދު ގެންގުޅޭ ތަފާތު ކުރުމާއި ނަފްރަތުގެ ވިސްނުމާ އޭނާ ދެކޮޅު ކަމަށެވެ.


Aamunge faraathun JSC ah kurimathilee3meehaku\nއާއްމުންގެ ފަރާތުން ޖޭއެސްސީ އަށް ކުރިމަތިލި ތިން މީހުންގެ ނަން ޖުޑިޝަރީ ކޮމިޓީ އަށް ފޮނުވައިފި\nރައްޔިތުން ތަމްސީލް ކުރަން ޖުޑީޝަލް ސަރވިސް ކޮމިޝަން (ޖޭއެސްސީ) ގައި އިންނަވާނެ މެމްބަރަކު ކަނޑައެޅުމަށް ހުޅުވާލި ފުރުސަތުގައި އެކަމަށް އެދި ކުރިމަތިލި ފަރާތްތަކުގެ ނަންތައް ރައްޔިތުންގެ މަޖިލީހުގެ ޖުޑިޝަރީ ކޮމެޓީ އަށް ފޮނުވައިފި އެވެ.\nމިއަދުގެ ޖަލްސާ ފައްޓަވައި ދެއްވަމުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވީ މަޖިލީހުން ކުރި އިއުލާނާއި ގުޅިގެން އާއްމުންގެ ތިން ފަރާތަކުން އެކަމަށް ޝައުގުވެރިކަން ފާޅުކޮށްފައިވާ ކަމަށެވެ.\nއެ ފަރާތްތަކުގެ ނަންތައް އިއުލާން ކޮށްދެއްވީ މަޖިލީހުގެ އަމީން އާއްމެވެ. އެ މަގާމަށް ކުރިމަތިލި ފަރާތްތަކަކީ އަލްއުސްތާޒް ޚާލިދް ގާސިމާއި އަލްއުސްތާޒް ޒުބައިރް އަހްމަދް މަނިކު އަދި އަލްފާޟިލާ މިރްފަތް ފާއިޒެވެ.\nއެ މަގާމަށް ކުރިމަތިލުމުގެ ފުރުސަތު ހުޅުވާލާފައި ވަނީ، މިހާރު މެމްބަރު ކަމުގައި އިންނެވި އަބްދުލް ހަންނާނު އަހްމަދުގެ ދައުރުގެ މުއްދަތު ހަމަވާތީ އެވެ.\nގާނޫނު އަސާސީގެ 158 ވަނަ މާއްދާގެ (ޅ) ގައި ބުނެފައި ވަނީ އާއްމުންގެ ތެރެއިން ރައްޔިތުންގެ މަޖިލީހުން ކަނޑައަޅާ މީހަކު ޖޭއެސްސީ ގައި އިންނަން ވާނެ ކަމަށެވެ.\nޖޭއެސްސީ މަޖިލިސް 2019


Southampton kolhah United in landu goanyeh ossalaifi | Jazeera\tސައުތުހެމްޕްޓަން ކޮޅަށް ޔުނައިޓެޑުން ލަނޑު ގޯންޔެއް - Jazeera\nސައުތުހެމްޕްޓަން ކޮޅަށް ޔުނައިޓެޑުން ލަނޑު ގޯންޔެއް އޮއްސާލައިފި\nމި މެޗުން ޔުނައިޓެޑް މޮޅުވީ 9-0 އިން\nމި ސީޒަނުގައި ޔުނައިޓެޑުން ވަނީ 46 ލަނޑު ޖަހާފައި\nޔުނައިޓެޑް އޮތީ 44 ޕޮއިންޓާއެކު ތާވަލުގެ ދެވަނައިގައި\nޖަވިޔަނި February 3, 2021 593 views0\nއިނގިރޭސި ޕްރިމިއަރ ލީގުގައި ސައުތުހެމްޕްޓަން ކޮޅަށް މެންޗެސްޓަރ ޔުނައިޓެޑުން ލަނޑު ގޯންޔެއް އޮއްސާލައިފިއެވެ.\nއަމިއްލަ ދަނޑުގައި ސައުތުހެމްޕްޓަންގެ މައްޗަށް ޔުނައިޓެޑުން ކުރި ހޯދީ 9-0 ގެ ނަތީޖާއަކުންނެވެ. މި މެޗު ފެށިގެން ދެވަނަ މިނެޓުގައި ސައުތުހެމްޕްޓަންގެ އެލްކްޒެންޑަރ ޔަންކެވިޓްޒްއަށް ވަނީ ރަތް ކާޑު ދައްކައި ދަނޑުން ފޮނުވާލާފައެވެ. ފުރަތަމަ ހާފުގައި ޔުނައިޓެޑުން ހަތަރު ލަނޑު ޖެހިއިރު މި ލަނޑުތައް އެޓީމަށް ޖަހައިދިނީ އާރޮން ވެން-ބިސާކާ އާއި، މާކަސް ރަޝްފޯޑްގެ އިތުރުން އެޑިންސަން ކަވާނީއެވެ. މި ހާފުގައި ސައުތުހެމްޕްޓަންގެ ޔަން ބެޑަރނެކް އަތުން ވަނީ ބައިކޮޅަށް ވެސް ލަނޑެއް ވަދެފައެވެ.\nދެވަނަ ހާފުގައި ވެސް ޔުނައިޓެޑުން މުޅި މެޗު ކޮންޓްރޯލްކުރިއިރު އެޓީމުގެ އެންތަނީ މާޝިއަލް ދެ ލަނޑު ޖެހިއިރު ސްކޮޓް މެކްޓޮމިނޭ އާއި ބްރޫނޯ ފަނާންޑޭޒް އަދި ޑެނިއެލް ޖޭމްސް ވެސް ލަނޑު ޖެހިއެވެ. މެޗުގެ 90 މިނެޓު ހަމަވާން ހަތަރު މިނެޓަށް ވެފައިވަނިކޮށް ބެޑަރނެކްއަށް ވަނީ ރަތް ކާޑު ދައްކައި ދަނޑުން ފޮނުވާލާފައެވެ.\nމި މެޗުގައި ޔުނައިޓެޑުން ޖެހި ނުވަ ލަނޑާއެކު އެޓީމުން ވަނީ މި ސީޒަނުގެ ޕްރިމިއަރ ލީގުގައި 46 ލަނޑު ޖަހާފައެވެ. މި އަދަދަށް އެހެން އެއްވެސް ޓީމަކަށް ލަނޑު ޖެހިފައެއް ނުވެއެވެ.\nމި މޮޅާއެކު 22 މެޗުން 44 ޕޮއިންޓް އެއްކޮށް ޔުނައިޓެޑް ވަނީ ތާވަލުގެ ދެވަނައަށް ޖެހިލާފައެވެ. އެއްވަނައިގައި އޮތް ވާދަވެރި ސިޓީއާ ޕޮއިންޓްގެ ގޮތުން އެއްވަރުވި ނަމަވެސް ސިޓީއަށް އަދި ބާކީ ދެ މެޗު އެބައޮތެވެ.\nސައުތުހެމްޕްޓަން ކޮޅަށް ޔުނައިޓެޑުން ލަނޑު ގޯންޔެއް